
АНОНС: РИНГЛАС И ЛЕДЕНАТА ДЕВА 


Цяла сутрин бяха почиствали улиците на Тилдар-ам-Рот. Бяха размахвали с 
настървение дървените лопати и от овлажнените им от пот дрехи се вдигаше пара на бели 
валма... Сега, сгушени край топлото огнище, изглеждаха като... като колония зайци. Не, 
по-лошо, като колония къртици, реши Ринглас и презрително присви очи. 

- „ Трябват ми две ведра вода! - повтори готвачът Тейсмийт. 

- Вчера ти донесохме! - вяло протестира Уайдог. 

- “ Донесохме много вода, наистина... 

- „ Трябва ми прясна вода! - Готвачът се намръщи. 

- Хей, хлапета, да не мислите, че като го няма Хоръханд, не трябва да се подчинявате 
на реда? 

- Аз щеотида! - Изправи се Ринглас. - Къртици проклети! - И тръгна към вратата. 

Януари беше адски студен тази година, трябваше да признае. И прекалено снежен, за 
да му харесва. Дори омотан с дебели кожи, с ръкавици на ръцете и с маска от заешка кожа, 
той пак усещаше неприятния щипещ вятър... И докато прекосяваше пустите улици на 
града, внезапно му се прииска да си бе останал до огнището. Рязко разтърси глава - беше 
под достойнството му да смята за привлекателни подобни неща! 

Северната порта също бе разчистена. Някаква шейна дори услужливо бе оставила два 
коловоза в снега, които помогнаха на Ринглас да измине повечето път до езерото... Но 
трудното започна, когато трябваше да се отдели от коловозите. Затънал до кръста в снега, 
той упорито се примъкваше напред и мрачно си помисли, че ще трябва да поогледа на 
пазара на снегоходки, ако продължи да вали все така упорито... 

И в този момент я видя. 

Тя стоеше на брега, Върху скалата, от която през лятото хлапета обичаха да скачат във 
водата. Бе облечена в бяла искряща рокля с широки поли. Вятърът развяваше черната й 
като абанос коса... Тя пристъпи леко напред. Беше боса... и беше облечена не в дреха, ав 
снежна вихрушка! Снежинките кръжаха около нея в бесен танц! Нещо повече - тя самата 
вдигна ръце и затанцува в снега! 

Ринглас застина с отворена уста. Дръжките на Ведрата се изплъзнаха от пръстите му 
и... Дрън-н! Сякаш падаха не в пряспа, а върху стъкло! 

Тя замря насред танца си и извърна глава. Няколко секунди се гледаха... После 
обвитото в сняг момиче изтича надолу по брега. 

Забравил и школата, и Тейсмийт, Ринглас се втурна след нея. Той падаше, надигаше се 
и упорито продължаваше... Но когато спря задъхан на скалата, от момичето нямаше и 
следа. Само редичка боси следи прекосяваше снега и изчезваше насред пътя към 
покритото с лед езеро. 

Когато Ринглас се прибра - без една ръкавица, със скъсани панталони и ухилен до уши 
- Уайдог и останалите му се подиграваха, разбира се... Само Тейсмийт го примами с пръст 
в кухнята и строго му каза: 


- Ледената дева беше, нали? Избий си я от главата, момче! Или някой ден ще те 
намерят вкочанен в снега... Такива като нея искат само това - зимни духове, хлапе... На 
тях им трябва твоята душа! Никога недей да я търсиш, чу ли? 

- “Тя беше красива! - възрази Ринглас. - И не мисля, че искаше точно душата ми! 

Не я видя втори път. И все пак понякога, когато ходеха за вода, му се струваше, че 
забелязва редички боси стъпки в снега... и чуваше смеха й във вихрушката зад прозореца. 
Дали наистина бе искала душата му? И имаше ли всъщност значение? 

Но той никога повече не отиде на езерото сам. 


НЯКОЛКО ДУМИ ОТ АВТОРА 


Денят навън (когато започвам тази книга) е изключително подходящ за зимни 
истории: Вали сняг като плътна пелена и Вече е понатрупал, студеничко е, печката 
бумти... С една дума, идеален ден точно за САГА ЗА РИНГЛАС - няма нужда да ходя да 
си търся заснежена планина, както е правил Ерих Кестнер за своята коледна история. 

Ринглас е моят пръв фентъзи-герои от книга-игра и затова ми е любимият. Той се 
появи още през 1995 г., когато с Пепи обсъждахме концепциите за бъдещата МЕГАИГРА 
и той настоя да получи сериалче от комплекти къси разкази плюс също толкова къси 
игрички. И аз създадох Тилдарската империя... 

Най-първият вариант на Ринглас, струва ми се, дори не се е запазил, освен като 
работни копия и карти. Мотиви от него съм използвал В "Руините на Ларегод"... Просто 
концепцията на Пепи се промени и "Ринглас"-ът беше неизползваем. 

Но това не означава, че мечоносецът остана в архива. На своя глава, ако може така 
да се каже, преправих варианта и го представих отново в редакцията, малко след като 
ремонтите по "Драконови криле", планиран за третия брой, започнаха. Впрочем, ако си 
имаш броевете на МЕГАИГРА-та, можеш и сам да сравниш качеството на първия 
"Ринглас Мечоносецът", който всъщност се появи в третото списание и на "Драконови 
криле", която, изненадващо за мен, Пепи пусна в шестото. Разликата, мен ако питаш, е 
солидна... 

И стана тъй, че вместо "Крилете" в списанието тръгна "Ринглас". Честно да си 
призная, бях много доволен... и когато завърших и третата част на "Мечоносеца", никак 
не ми се разделяше с привичния и приятен свят, който си бях създал. Така че когато Пепи 
ми предложи да направя и книга за Ринглас (настоящата САГА ЗА РИНГЛАС), наистина 
се запалих. 

За седми брой обаче оставаше дупка - от "В двата края на дъгата", който правех в 
момента, щеше да ми е много трудно да превключа на "Драконови криле". Затова 
решихме да спретна една малка рекламна игричка за някакъв бъдещ митичен сериал, 
който, ако някога изобщо тръгне, добре... Е, хубаво, обаче "Руините на Ларегод " се 
разрасна заплашително - и на "Драконовите криле" пак не им излезе късметът. 


САГА ЗА РИНГЛАС се разполага някъде в четиригодишния промеждутък, разделящ 
времената на действие на "Ринглас Мечоносецът" и "Руините на Ларегод". Смятай го 
някъде около година и половина - две след победата над Седмоцветните богове и ще си 
съвсем прав. А ако имаш нещастието да не си чел "Мечоносецът" и дори "Руините", мога 
само да те посъветвам да си потърсиш старите броеве, за да получиш повече 
информация за Тилдар и Ринглас. Разбира се, тази книга като действие няма връзка с 
другите истории за същия герой и абсолютно нищо не ти пречи да я играеш и без да си 
чел нищо друго. 

Кратка информация за Ринглас, коня му, оръжията му и всичко, което ти е 
необходимо да знаеш, ще намериш в ДАННИ ЗА ТИЛДАР И РИНГ ЛАС в края на книгата. 

На мен ми е много приятно да пиша за Тилдар, защото това наистина е любимият ми 
свят (далеч не само защото ми е първият фентъзи-модел) и искрено се надявам, че 
докато играеш, ще се наслаждаваш на тази книга така, както когато съм я писал. 


С обич: Върдж 


ПРОЛОГ - ПЪРВА ЧАСТ 


През зимата "Орловата халба" е най-оживената кръчма в Тилдар-ам-Рот и останалите 
ханджии с право завиждат на Марлинда. Повечето улични бардове и менестрели намират 
подслон тук през студените зимни дни, останалите без работа заради снега мечоносци 
пълнят залата от сугрин до вечер, а и немалка част от почтените граждани наминават в 
"Халбата" - особено вечер - както заради бардовете, така и заради мечоносците. Защото 
първите разказват героични истории докато прегракнат.. а вторите си поръчват 
историите, които искат да чуят - истории, които, в по-голямата си част, бардовете не 
поднасят на публиката на пазара. 

Тази вечер Мелърн - слаб, русокос младеж с богато извезани дрехи се е покачил на 
масата в ъгъла до голямото огнище и забавлява публиката с предълга легенда за Златния 
бик Ишмот, който един ден решил да си вземе за любовница... е, това е тема на отделен 
разказ. В другия ъгъл високият, строен и мускулест Черен Певец разказва за ранните 
подвизи на Уинсуорд, но Мелърн определено печели вниманието на публиката - звънкият 
му, мелодичен глас, красноречието му и невероятните му способности за имитация 
придават на старата легенда невероятна реалистичност. Страстите се разгарят - Черният 
Певец от години е в Тилдар, той също е майстор-разказвач и преди пристигането на 
Мелърн преди два-три месеца, той бе некоронованият Крал на менестрелите в града. 
Очевидно е, че ще се стигне до дуел на разказвачите, което ще е добре дошло както за тях 
двамата, така и за публиката - а, ако става въпрос, и за Марлинда, защото един дуел 
винаги "изпива" големи количества вино... а то идва от нея и пак на нея го плащат, нали 
така? 


И наистина, след по-малко от половин час Черният Певец хвърля един замислен 
поглед към публиката в кръчмата, обръща се към Мелърн и отбелязва: 

- Красавецо, не мислиш ли, че трябва да се изказваме един по един? Така историите ни 
ще стигнат за цялата вечер! 

Мелърн разтърсва глава и се засмива безгрижно: 

- Аз имам достатъчно истории не само за една вечер, а за години напред! 

- „Вярно е - Певецът се ухилва, - че си отскоро в града и хората още не са успели да 
чуят всичко, каквото имаш да им казваш... Но си има правила на изкуството, които трябва 
да се спазват! 

Естествено никой от занаята не спазва тези "правила", макар наистина да е колегиално 
бардовете да не си отвличат публиката един от друг. Ходът на Певеца обаче е извънредно 
изящен и Мелърн се принуждава да му отвърне с насмешлив комплимент: 

- „Старите майстори като теб - нарочно натъртва на "стари" - са извънредно 
почтителни! Но, струва ми се, всички наоколо знаят какво ще последва! Нека не си играем 
на котка и мишка! - смехът му е весел. - Кой от двама ни ще започне? 

- “Правото е твое като на предизвикан! - твърдо заявява Певецът. - Марлинда, вино! 
Трябва да си смажа гласните струни! 


ПРАВИЛА НА ИГРАТА 


Забавлението за публиката, която е и съдник между участниците, винаги е голямо. 

Правилата на дуела са такива, че единият бард трябва да започне някаква история - 
желателно е публиката да не я знае - и вторият да я продължи, по начин, който, дори ако 
не е истинският, да бъде достатъчно близък до реалността и логичен, за да не го обвинят 
слушателите в празно фантазьорство. Първият на свой ред продължава историята и така, 
докато тя успешно завърши (което много рядко се случва) - или някой от двамата не успее 
да състави смислено разказа си. Междувременно, ако приказката "опре" в някоя стара 
легенда, противникът на говорещия в момента е длъжен да представи кратък преразказ на 
тази легенда... не, че публиката не я знае, но, забележи - подобни преразкази имат за 
правило да ОБОГАТЯВАТ легендата примерно с чудовища или клопки, с които другият 
разказвач, ще не ще, трябва да се съобразява... Публиката има възможност да решава иска 
ли да изслуша легендата или не, но ако общото мнение е "против", дуелистите печелят 
правото да направят едно нелогично продължение без това да води до провал на основния 
им разказ. 

Загубилият, впрочем, обикновено плаща пиенето за цялата тълпа. А спечелилият 
прибира всички подаяния. Но, разбира се, това е външният резултат от двубоя. Освен 
всичко останало, победителят доказва, че е по-добър от победения и печели уважението на 
тълпата. А това май е най-важното! 


Тази книга безспорно е малко необичайна. Защото в нея ти не толкова играеш роля, а 
конструираш самата история и ръководиш всички участници в нея! От теб зависи как ще 
се развива действието, кой бард ще спечели и кой ще загуби. Не ми казвай, че някога е 
правен опит за написването на подобна книга, защото не е. 

Иначе, както и в обичайните книги-игри, ще трябва да попълваш в дневника предмети 
и кодови думи. Винаги имай предвид, че МЕЧОНОСЕЦЪТ Е НАЕТ ДА ЗАЩИЩАВА 
КЛИЕНТА СИ - ако лейди Винхазър е нападната и решиш, че Ринглас тръгва да търси 
помощ, вместо да се бие с нападателите... или пък дамата тръгне да се бие с някой 
противник, публиката ще обвини съответния менестрел в нелогичност и историята 
завършва. Та, това е! Смело напред! 

Дневникът на играта, общо взето, е прост. 

Както виждаш, в графата ПРЕДМЕТИ РИНГЛАС има вписани КИОЛ, ризницата - и 
остават две празни места. Тоест, той може да носи общо четири предмета. В случай, че и 
четирите места са вече запълнени, а намериш нещо ново, което искаш да вземе със себе 
си, ще се наложи да "изхвърли" някоя от вещите си. Естествено ризницата и меча не могат 
да бъдат изхвърляни. По същия начин, в графата ПРЕДМЕТИ ВЕРЕНИЯ има арбалет, 
ловджийски нож и едно празно място. 

Освен това има две графи ГАТАНКА, за чието попълване ще ти дам указания по- 
късно, графа НОЩУВКИ и графа ВРЕМЕ. В НОЩУВКИ ще записваш кога героите спят... 
а ВРЕМЕ се изчислява в края на книгата. 

За какво служи КОДОВИ ДУМИ можеш и сам да се досетиш. 


ПРАВИЛА ЗА БИТКИ 


В дневника съществува графа ИЗДРЪЖЛИВОСТ, в която първоначално са записани 25 
точки. 

Тя се използва по време на битките, които не са чак толкова малко в тази книга... 

По принцип съм привърженик на литературно- описаните битки. Но тук те не са от 
този тип. По три причини. Първата (но не най-главна) е обемът на книгата, която се 
получи наистина... доста дебеличка. Ако бях описал литературно две-три дузини схватки, 
вероятно щеше да е двойно по-дебела... а това пряко удря в цената й за нещастие. Втората, 
и много по- съществена причина е, че битките на Ринглас са доста схематизирани. В 
разказ, в който му предстои да се бие примерно пет пъти и читателят минава само през две 
схватки, повторението на някои действия е допустимо. Но в книгата не е така. А да 
съставям циклична схема... не мисля, че това е, което искаш. А третата и най-главна 
причина е, че чрез начина, който съм използвал, ти си решаваш сам. Ако битката ти се 
играе - играеш я. Ако ли пък не, просто считаш, че Ринглас е победил - и толкова! 

Разбира се, подобен похват би улеснил твърде изчитането на книгата, но, е, проблемът 
си е твой! 


И тъй, за изиграването на битките ще ти трябват или два зара, или таблица с числа 
(желателно от някоя от по-старите книги, с номера до 12). 

Мишената на Ринглас е винаги б и той играе с точките си ИЗДРЪЖЛИВОСТ. За всеки 
противник се дава определена мишена, както и точки. 

Хвърля се два пъти зар. Целта е, в зависимост от условията, Мишената да бъде улучена 
- те. сборът от заровете да е или по-голям, или по-малък от посоченото като мишена 
число. 

Сега внимавай! 

При БИТКА С ЕДИН ПРОТИВНИК: 

Ако сборът от заровете за РИНГЛАС надвишава мишената на противника, то ударът 
му е успешен и отнема на противника | точка ИЗДРЪЖЛИВОСТ. В противен случай 
противникът прави успешна блокада. 

След това заровете се хвърлят за противника. 

Ако сборът от заровете за противника Е ПО-МАЛЪК от мишената на Ринглас, то 
мечоносецът е улучен и губи една точка издръжливост. 

И така, докато единият от двамата бъде убит. 

При БИТКА С ПОВЕЧЕ ПРОТИВНИЦИ: 

Към точките ИЗДРЪЖЛИВОСТ на Ринглас се добавят 5 (които после остават в 
сметката) и посочените в текста точки и мишена на противниците са общи за всички тях! 

Ако сборът от заровете на РИНГЛАС е по-голям от мишената на противника, то 
ударът е успешен и отнема | точка ИЗДРЪЖЛИВОСТ. В противен случай ударът не 
успява. 

Хвърлят се зарове и за коня! Ако сборът е по-малък от мишената, то Златогрив се е 
разправил с един противник и се отнемат 2 точки ИЗДРЪЖЛИВОСТ. 

Ако участва и някой друг на страната на Ринглас (има една-две такива схватки), то за 
него също се хвърлят зарове за атака и той отнема | точка, ако успее да улучи мишената. 

Едва след това хвърляш за противника! 

Ако сборът на противника е по-голям от мишената на Ринглас, то мечоносецът е 
улучен и губи една точка. Конят не може да бъде наранен! 

Ако някой друг също се бие на тяхна страна, за него отделно се хвърлят зарове и ако 
сборът е по- голям от мишената му, той е ранен. 

Толкова по въпроса. Както казах, ако битките не ти се пресмятат, винаги можеш да 
приемеш, че 

Ринглас е победил - и толкова. 


ПРОЛОГ - ВТОРА ЧАСТ 


След кратката почивка Мелърн заема отново мястото си, изтърсва няколко трохи хляб 
от ръкава си и широко се усмихва: 

- „Е, приятели, наистина е време да започваме... Знам, че е обичайно за дуелите първо 
да ви попитам каква история искате да чуете... Но имам предвид нещо, което е точно като 
за тази вечер, което със сигурност не ви е познато и - той дяволито намигва - знам също 
така, че ще си поискате героично- магическа история, а тази е точно такава! - Той 
поглежда към противника си. 

Черният Певец кимва, застанал на своята маса. 

-  Наближаваше празника на Ишмот... - поде Мелърн и гласът му спадна до дрезгав, 
загадъчен шепот. - Най-малките ученици на Хоръханд окачаха гирляндите от бръшлян 
около прозорците на школата, а група от по-големите, под ръководството на Уайдог, 
разпределяше на купчинки сухите клонки за огньовете... 

Мнозина от публиката се усмихваха - кои мечтателно, кои с насмешливо одобрение. 
Точно сцена като тази бяха наблюдавали само преди седмица. Всъщност тъкмо преди два 
дни бе празнувано Възраждането на Златния бик. Изборът на Мелърн бе сполучлив, 
особено като се има предвид историята, която той бе разказвал преди малко... Но какво 
магическо имаше тук? 

-  Ринглас - продължи бардът - точеше Киол в оръжейната... 

Мини на 1. 


4; 

Ринглас точеше меча си в оръжейната. Странно защо, но му се струваше, че розоватата 
ларегодска стомана, от която бе изработено оръжието, е станала някак си по-червена през 
последните дни... 

- Ще прекараш празника с нас, нали? - попита Хоръханд, който бе седнал до 
огнището. 

- „Да, учителю! - кимна мечоносецът. - Брейкру трябва да се върне утре и сме се 
уговорили да се срещнем на демонстрационен двубой на Възраждането... 

- Хубаво ще бъде! - кимна Хоръханд. 

В този момент Уайдог връхлетя задъхан в стаята при тях: 

- Ринг, познай кой... О, учителю, значи тук си бил! То... Лейди Винхазър е дошла и 
иска да говори с Ринглас. Специално с него! 

- “Идвам веднага! - Ринг прибра Киол в ножницата му и се изправи. - Любопитно, 
какво иска лейди... Едва ли е дошла да ни поздрави с Възраждането! 

Привично поставил длан на дръжката на меча, сякаш очакваше някаква неприятност, 
той се спусна по стълбите към гостната. Киол бе приятно топъл под пръстите му. 

Смайфейс, вторият помощник на Хоръханд, вече бе успял да настани важната гостенка 
и да й поднесе чай. Лейди Верения фар Винхазър изглеждаше невероятно очарователна в 


морскосинята си вълнена рокля с простичка дантелена украса. Дочула стъпки, тя изви 
глава и радостно се усмихна: 

- Радвам се да те видя отново, мечоносецо... 

- На вашите услуги, лейди! - сдържано й кимна Ринглас. 

Седем години след смъртта на старата си съпруга лорд Еймън фар Винхазър бе живял 
самотен в двореца си и рядко се бе намесвал, в делата на Тилдар - вероятно това бе 
позволило и на лорд Вингругър да получи такава власт... и да се опита дори да възроди 
Седмоцветните богове. Но след като Вингругър бе унищожен, Винхазър сякаш като по 
чудо бе изплувал от скръбта си, набързо си бе възвърнал старите позиции и миналата зима 
се бе оженил отново. Верения - едва двадесет и три годишна - бе дъщеря на богат и 
влиятелен търговец от Тшет. Градът я прие подозрително, както би се отнесъл към всеки 
пришълец, попаднал внезапно в известно семейство, но Верения умееше да завързва 
приятелства, бе не само красива, но и умна, наистина се занимаваше с делата на града, 
както й отреждаше новият й ранг... и само за няколко месеца се бе превърнала в уважавана 
и обожествявана владетелка на Тилдар. 

- “Много истории съм слушала за теб... - Тя се усмихна леко. - Вярно, досега не ми се 
е налагало да използвам услугите на мечоносци, но... Днес получих писмо от Тшет, в 
което ми съобщават - усмивката изчезва от лицето й, - че моят брат... пострадал е по време 
на лов. И е на смъртно легло. Необходимо е незабавно да се прибера у дома! Такава е 
традицията в Тшет и... 

- А лорд Еймън? 

- Той остава тук. Задълженията му около празника го изискват... и аз не го 
обвинявам. Но за мен пътешествието е наложително! - Тя печално поклати глава. - Така че 
той ми препоръча да наема наистина добър мечоносец... А кой е по-добър от вас двамата с 
Брейкру? Но тъй като него го няма... Ще бъдеш ли така любезен да ме придружиш до 
Тшет и обратно, Ринглас? 

Е, избирай: Ринглас ще се съгласи да поеме задачата (10) или ще откаже (20)? 


2, 


Точно когато слънцето позлати далечните върхове на Ридлат, разкошният кафяв 
жребец на лейди Верения спря пред школата на Хоръханд. 

- Радвам се да ви видя, лейди! - Ринглас я огледа замислено. - Пътувате без багаж, 
така ли? 

- „ Основното е скоростта! Ако имаме късмет - тя леко се усмихна, - бихме могли да 
стигнем до Тшенуда за три дни - а това значи само две нощи на открито! Взела съм 
спалния си чувал - тя потупа рулото кожи, закрепено на седлото зад нея, - и мисля, че това 
е достатъчно, колкото и студено да е времето! 

- “Както пожелаете, лейди! Да тръгваме тогава! Имате ли някакви предпочитания към 
пътя, който ще изберем? 


- Главното е да пристигнем бързо! - Тя намести качулката на главата си. - Пътя 
избираш ти, мечоносецо! 
Мини на З. 


3. 


И тъй, ето ти и първите указания: 

Изминалото по пътя време ще записваш в графата НОЩУВКИ. Всеки ден, изтекъл 
след "контролните" три, ще влияе негативно върху финала, който ще достигнеш. 

Ако желаеш, можеш да играеш честно, като не се опитваш да "набуташ" някой от 
бардовете в нелогично продължение. Ако пък така ти се струва по-интересно, можеш и да 
вземеш страната на някой от двамата разказвачи и усърдно да се стараеш да съсипеш 
другия. Твоя си работа, нали така? 

Сега разгледай внимателно картата. 

На нея са показани четири възможни пътя от Тилдар-ам-Рот към Тшенуда, която еи 
крайната цел на експедицията. 

След като веднъж вече си избрал път, нямаш право да го променяш - така че внимавай! 

Вторият и третият път безспорно са най-кратки, но и най-опасни: и двата преминават 
през обширни водни площи, които може да не са замръзнали, пресичат също и планини, 
КОИТО... 

Първият път е сравнително безопасен, но минава твърде близо до Гринлонд. 

Четвъртият път, макар и относително обезопасен, е изключително дълъг. 

Ти преценяваш... Избирай! Само си отбележи в дневника по кой път се движиш, тъй 
като често ще те питам за това! 

А сега мини на 41 - и на път! 


4. 


С умел удар рицарят заби меча си до дръжката 6 гърдите на Ринглас и триумфиращо 
изкрещя. Обляното в кръв тяло на мечоносеца се стовари на земята. 
Мини на 5. 


Мелърн объркано замлъкна. 

Черният певец глухо се обади: 

- Глупако, това да не ти е някое древно предание, разказано след като героят 
наистина е загинал? Не знаеш ли, че е лош знак да пророкуваш нечия смърт по този 
начин? Особено пък смъртта на Ринглас? 

Публиката недоволно замърмори. 

Мелърн тихичко слезе от масата си, взе наметката си от овча кожа, загърна се в нея и 
излезе в нощта. Повече не го видяха в Тилдар. Някои казваха, че се срамувал да се появи 
на мястото, където е загубил дуела... 


КОМЕНТАР НА ВЪРДЖ: Вярваш или не, ти току-що уби Ринглас. Ако си имал за цел 
да съсипеш живота на Мелърн, постигна го - и загуби великолепната история. Твой си 
проблем, нали така? 


6. 


Керваните, пътуващи от Тилдар-ам-Рот към западното поречие и Тшет обикновено 
използваха салове да съкращават пътя, но реката бе замръзнала и Ринглас и лейди 
Верения можеха да се осланят само на конете си. 

За щастие времето беше превъзходно, отпочиналите животни препускаха с ентусиазъм 
и още преди обяд двамата достигнаха обширните Блата. 

- „Немалка част от опасните области в тресавищата са замръзнали! - предупреди 
Ринглас. - Но дори и през зимата Блатата не са приятно място за прекосяване... Така че, 
лейди, моля Ви, следвайте ме плътно и каквото и да става, не се опитвайте сляпо да се 
отклонявате, защото едно пропадане няма да Ви се отрази добре! 

Лейди Верения се засмя: 

- Гарантирам ти, че ще спазвам инструкциите! Нали съм те наела точно за да стигнем 
безопасно до Тшенуда! 

Мини на 110. 


А 


Ринглас скочи от седлото и пусна Златогрив да вилнее на воля, докато той самият 
стовари с все сила меча си върху едно от блатните чудовища. За негово удивление 
острието потъна дълбоко в торфеното тяло, без да причини някакви видими щети... и бе 
засмукано и изтеглено от ръката му! 

Златогрив изрева в паника - две чудовища бяха успели да го сграбчат за краката и да го 
съборят на земята, а мнозина други вече се трупаха отгоре му. 

Лейди Верения изпишя, заловена от излизащите от водата демони. 

Ринглас се обърна да й се притече на помощ, но калната ръка на съществото, което бе 
ударил с Киол се лепна за гърдите му и го придърпа към вътрешността на създанието, за 
да закрие завинаги искрата на живота от очите му. 

Ташкет в голямата си тронна зала се ухили, разкривайки дългите заострени зъби на 
хиеновата си глава. 

Мини на 9. 


8. 


Въпреки положените от Ринглас усилия, чудовищата бяха твърде много и прииждаха 
отвсякъде. Едно успя да се добере до огненото му оръжие... след което за тях вече бе 
детска игра да ликвидират както мечоносеца, така и лейди Верения. 

Ташкет в голямата си тронна зала се ухили, разкривайки дългите заострени зъби на 
хиеновата си глава. 

Мини на 9. 


Черният Певец объркано замлъкна. 

Мелърн глухо се обади: 

- Глупако, това да не ти е някое древно предание, разказано след като героят 
наистина е загинал? Не знаеш ли, че е лош знак да пророкуваш нечия смърт по този 
начин? Особено пък смъртта на Ринглас? 

Певецът тромаво слезе от масата си, взе черното си вълнено наметало и се загърна в 
него. На следващата сутрин намериха тялото му на брега на реката - беше се удавил. 
Хората така и не разбраха дали се е самоубил, или е бил твърде пиян и не е успял да се 
закрепи на моста... 

КОМЕНТАР НА ВЪРДЖ: Ако не си наясно, ти току-що уби и Ринглас, и Черния певец. 
Ако си имал за цел да съсипеш живота на барда, постигна го. Но по този начин изпусна 
остатъка от една, надявам се, интересна история... Проблемът си е твой, знаеш! 


10. 


Мечоносецът кимна сдържано: 

- Добре, лейди, ще дойда с вас! Можем да потеглим още утре сутрин и ако Ишмот 
бъде с нас, ще пристигнем в Тшет без проблеми! Стига, разбира се, да имате добър кон! 

- Имам кон! - кимна Верения. - Освен това съм добра ездачка и мога да стрелям 
добре с арбалет! Ловувала съм лисици отвън Гринлонд още от тригодишна! 

- Чудесно! В такъв случай утре по изгрев слънце ще ви очаквам тук! 

Тя се изправи, пристъпи към Ринглас и величествено му подаде ръка. 

- На вашите услуги! - Той приклекна и целуна деликатно нежните й пръсти. 

- До утре! - Тя излезе от стаята. 

Мини на 35. 


11. 


Последният удар на закривената сабя отсече главата на Ринглас. 

- “Толкова съжалявам... - с театрална превзетост възкликна Батуърк и се обърна към 
лейди Верения: - Сега, ако нямате нищо против, лейди, бихте ли слезли от коня... точно 
така, коленичете тук... бързо ще свърши! 

След това на обляната с кръв горска пътека настъпи тишина. 

Мини на 3. 


12. 


Избухналият в залата смях заглуши последните думи на Черния певец. 
Той смутено се огледа, подръпна жакета си и мрачно заяви: 

- Съжалявам, Мелърн, днес очевидно не съм във форма за дуел! 
Русият бард съчувствено кимна: 


- „Знам как се чувстваш! Но това наистина беше нелепо продължение, съгласен си с 
мен, нали? 

Черният Певец още по-мрачно кимна, слезе от масата и вдигна наметката си от вълчи 
кожи. 

Докато той тихо напускаше кръчмата, Мелърн с усмивка на уста се върна към 
историята за Златния Бик Ишмот, която разказваше преди началото на дуела 

Ако симпатиите ти са били на страната на Мелърн то ти умело успя да забъркаш 
Черния Певец и с твоя помощ другият бард спечели дуела. Неприятно ми е да ти го кажа, 
обаче по този начин както публиката им, така и ти загубихте цялото удоволствие от една 
добре завършена история. Това е то. 


13. 


Рицарят неохотно се настани на масата. 

- „Сега ще ми кажеш ли защо ме нападна? - полюбопитства Ринглас. 

- „Ами, ризницата ти... Казвам се Терек! Някога, още когато постъпих на служба в 
Гарнизона, наш офицер беше прочутият Харуеив, на когото принадлежеше тази ризница. 
Той бе убит - но не в честен бой, а с удар в гърба... Убиеца така и не открихме, а 
ризницата бе открадната. И ето на, виждам те с нея на гърба... 

Ринглас се засмя. 

Мини на 93. 


14. 


Независимо че Ринглас бе изключителен боец и герой на своето време, той просто не 
бе в състояние да се справи с повече от двадесет ледени демона... Така че по-малко от 
половин час по-късно той лежеше на пътеката с дълбока рана в гърдите, а един от 
разбойниците посече лейди Верения... 

Ташкет, на своя трон в гигантската си подземна зала, лудо се засмя, оголвайки дългите 
остри зъби на хиеновата си глава. 

Мини на 5. 


15. 


Още първите думи на Черния Певец бяха заглушени от тропот на крака и дюдюкания. 

- „Не сме дошли тук да слушаме овехтели легенди като тази! Продължете с дуела! - 
провикна се някой. 

Двамата бардове се спогледаха. 

- Не е прието - студено каза Мелърн - да прекъсвате една история на средата! Още 
повече, че аз предоставих на Певеца възможността да обогати овехтялата, както ти я 
нарече, легенда с някое и друго ново чудовище... Проблемът си е ваш! Ако обвините 
някой от нас в нелогичност при подбор на противници - той сви рамене, - това няма да 
прекрати дуела! А сега ще взема думата, за да ви разкажа за началсяпо на пътешествието... 


Така да бъде! - И той остави чашата си с вино в краката си. - И тъй, Хоръханд разказа на 
Ринглас легендата за Златния бик... 
Запиши си кодова дума ВРАГ и продължи на 45. 


16. 


И се случи това, което трябваше да се случи. А именно, Киол издрънча неприятно 
върху рамото на чудовището... и се счупи. 

Каменното създание протегна ръка, сграбчи Златогрив за врата и му счупи гръбнака с 
едно стисване на пръстите. Ринглас се оказа притиснат под тежкото тяло на мъртвия кон... 
и прие донякъде дори като облекчение факта, че едно от чудовищата, без да иска му стъпи 
върху главата ия размаза като диня. 

Мини на 5. 


17. 


Напразно Ринглас и лейди Верения се лутаха из пещерата повече от час. 

Когато най-сетне мечоносецът видя червеникава светлина в далечината, той бе готов 
да се разплаче от облекчение... 

Но вместо на открито, когато преминаха през отвора, откъдето идваше светлината, те 
се озоваха в огромна зала, осветена от червени факли. В средата на залата имаше трон, 
изработен във формата на човешки череп. Върху трона се бе разположил великан с черни 
дрехи и глава на озъбена хиена. 

- Добре дошли в Подземното царство! - изтътна гласът му. 

- “Господарю Ташкет? - несигурно попита лейди Верения. 

- „Да, аз съм Богът на Подземното царство! - Хиената се засмя. - Ти си смела жена, 
знаеш ли, красавице? 

- „Пусни ни да си отидем, ако не искаш мечът ми да опита... - започна войнствено 
Ринглас. 

- Не бъди глупав! - Ташкет изсумтя. - За да се биеш с мен, трябва да съм в смъртното 
си тяло - а, откакто един идиот уби брат ми Ишмот, престанах да се излагам на подобни 
опасности! Херк да ме тръшне, ако имам желание да прекарам някоя и друга хилядарка 
години в собствените си кошмарни подземия! Слушайте сега! Необходимо ми бе да ви 
призова тук - и това бе най-лесният начин да го направя! За теб, Ринглас, имам специална 
задача, а от лейди искам да получа нещо. Ако се справите добре, ще ви освободя да си 
отидете! Е? 

- “Имаме ли някакъв избор? - полюбопитства лейди Верения. 

- О, разбира се! - увери Хиената. - Можете поне да опитате да се борите за 
освобождението си... или да не се заемете със задачите ми и завинаги да останете тук 
долу! 

Запиши си кодова дума ПЛАНИНА и решавай: Ринглас приема (291) или отказва (81). 


18. 


Ринглас поклати глава: 

- Нямаме време! - и смушка Златогрив. 

Решетката най-сетне се бе отворила. 

- Благодаря ти, че ме отърва от тази нахална досадница! - лейди Верения му кимна и 
жребецът й мина през портата. 

Иди на 30. 


19. 


Колкото и умело да се сражаваше Ринглас, чудовищата бяха твърде много. Едно успя 
да хване за врата Златогрив и му строши гръбнака с такава лекота, сякаш трошеше бучка 
сирене. Друго... 

С една дума, след продължителна схватка героят загуби живота си, а лейди Верения бе 
убита от каменяците няколко минути по-късно. 

Мини на 5. 


20. 


Настъпилото неловко мълчание продължи повече от две-три минуги. Лейди Верения 
изящно вдигна чашата си и отпи глътка чай. 

- „Съжалявам, лейди... - промърмори накрая Ринглас. - Настъпващият празник е 
изключително важен за школата... Пък и не само за нашата. Направили сме предварителни 
уговорки за демонстрационни турнири, вече са започнали залагания... Не мога да оставя 
Хоръханд и Уинсуорд да се оправят сами след подобна щателна подготовка! 

- Знам, че навечерието на Възраждането е изключително опасно за пъгуване време! - 
съгласи се мило Верения. - Не става дума дори за пътуване... Мнозина не смеят да си 
подадат носа извън градските стени през седмицата около Възраждането... Всички знаят в 
крайна сметка, че точно сега ледените демони се събуждат за живот, но... Много жалко - 
тя наклони глава настрани, - че прочут мечоносец като теб се оказва страхливец, Ринглас! 
Надявам се, че все някой в "Халбата" ще откликне на добре възнаградената молба на 
Господарката на Тилдар! - Тя се надигна от мястото си. 

Да унизи един мечоносец по подобен начин! Нечувано! Още повече, че Ринглас дори 
не се е сетил за митичните ледени демони! И, Тилдар да я тръшне, какво чудо ще стане, 
когато лейди разгласи в "Халдата" колко страхлив е таченият от всички герой... 

Ако Ринглас приеме задачата, мини на 10. 

Ако упорито продължи да отказва, отиваш на 25. 


21. 
Чудовището сви многобройните си рамене и обясни: 
- “Отговорът на първата загадка беше 5, монетата беше в дясната ми ръка, а първото 
създание бе душа... Наистина съжалявам! 
Ако имаш кодова дума ВРАГ, мини на 118. 


В противен случай продължаваш на 24. 


22, 


Ринглас поклати глава, обърна се към Златогрив и се качи на седлото. 

Конят нервничеше, но мечоносецът успя да го насочи обратно към Тилдар-ам-Рот и си 
тръгна, изоставяйки лейди Верения на произвола на съдбата. 

Гневни възгласи изпълниха залата. 

- Хей, ама... - Мелърн сепнато се огледа. - Какво сега? Кой от вас би постъпил по 
друг начин? 

Мини на 23. 


23. 


Избухналият в "Халбата" смях заглуши последните думи на Мелърн. Силно изчервен, 
бардът отметна косата си назад и поклати глава: 

- “Май прекалих с виното тази вечер, Певецо! 

Черният Певец търпеливо изчакваше, покачен върху 

своята маса. 

- “Какво ще кажеш да отложим двубоя за друг път? - Мелърн настойчиво го погледна. 
- Чувствам се... Тилдар да го тръшне, никак не се чувствам добре! Да не мога да започна 
една добра история, това е... 

- “Твърде младите и неопитните... като теб - Певецът с видима наслада присви устни - 
не носят на пиене, Мелърн! Две глътки вино и езиците им се връзват на възел! Е, ако 
искаш, можем да повторим упражнението утре, по-раничко следобед, преди да си 
започнал да се наливаш... Но ми се струва, че няма нужда от това! 

Задружният смях на публиката бе явно доказателство на чия страна са симпатиите. 
Унизен, Мелърн се зави в наметката си от овчи кожи и напусна "Орловата халба". А 
Черният Певец поръча още вино и поде отново историята за Уинсуорд, която разказваше 
преди дуелът да бъде обявен. 

Ако симпатиите ти са били на страната на Черния певец, то ти умело успя да 
забъркаш Мелърн и с твоя помощ другият бард спечели дуела. Честито! Но имай 
предвид, че както публиката, така и ти самият, на практика изтървахте цялата 
история. Проблемът, разбира се, си е твой! 


24. 


Чудовището вдигна една от ръцете си и от пръстите му избликна светкавица, която 
изпепели Ринглас. 

Лейди Верения успя да отговори на своите задачи, но... 

Черният Певец тръсна глава: 

- “Какви глупости приказвам? Мелърн, усещаш ли какво направихме току-що двамата 
с теб? 

- „Ами... - Русият смутено се усмихна. - Аз не успях да отговоря на загадките ти, а ти 
уби Ринглас! 

- Е, така няма да стане! - реши Певецът. - Дами и господа - обърна се той към 
публиката, - нали нямате нищо против да използваме веднъж правото да продължим с 
нелепица? 

Бурни викове "да" огласиха залата. 

- „Чудесно! - Той кимна на партньора си. - Да продължаваме тогава! И тъй, 
чудовището разкри верните отговори на Ринглас и... 

Запиши си кодова дума ВРАГ и мини на 118. 


25. 


Ринглас изпрати лейди Винхазър до вратата и се върна обратно в оръжейната, при 
Хоръханд и меча си... 
Мини на 23. 


26. 


Ледените демони не губиха нито секунда - те се скупчиха около двете си жертви... 
Последвалата сцена беше твърде кървава, за да я описва човек в история като тази. 
Мини на 3. 


27, 


С могъщ удар на брадвата си мъжът разтроши черепа на Ринглас. 

В съответствие с древните правила, долу под езерото ледените демони пируваха с 
душите на мечоносеца и лейди Верения, които никога нямаше да имат шанса да преминат 
в Подземното царство и Отвъд... Древните правила понякога са по-жестоки от 
необходимото. 

Мелърн наклони глава, заслушан в последните си думи. Беше краят на историята, 
разбира се... И то хубав край - за стара легенда например. Но... 

Мини на 5. 


28. 


Ринглас бавно се изправи и също тъй бавно свали ризницата. 

- “Каквото и да имаш против мен, приятелю - каза той, - остави кръвта ми на мира! 

Някой от публиката гневно изкрещя: 

- “Що за нелепици! Кога Ринглас е отстъпвал пред... 

Мелърн недоволно извърна глава: 

- О, Тилрод да те вземе дано, какво разбираш ти от нелепици? 

Ако имаш кодова дума ВРАГ, зачеркни я (ако я имаш повече от веднъж, зачеркни 
само една от тях) и мини на 136. 

В противен случай продължаваш на 23. 


29. 


Внезапно Ринглас усети ръцете на салджията да се стягат в желязна хватка около врата 
му. 

- “Какво... - опита се да изхрипти той. Никога не бе предполагал, че този мъж е чак 
толкова силен... и ще има намерение да го удуши! 

- “Ташкет иска душата ти-и... - изсъска в ухото му салджията. И стегна хватката още 
повече. 

Конят на лейди Верения вече бе излязъл на брега, тя се обърна и ужасено изписка, като 
видя абсурдната схватка на гърба на Златогрив. 

Опулен от огромното усилие, Ринглас се мъчеше да се извърти и да хване по някакъв 
начин салджията, като същевременно не даде на водните духове шанс да го смъкнат от 
седлото... под него драконовият кон буйстваше неудържимо. 

Лейди Верения посегна към арбалета си. 

Глас от публиката веднага се обади: 

- Глупости! Благородничка като нея трябва да е парализирана от ужас, а не да 
спасява мечоносци! Не можеш да ме накараш да повярвам, че... 

- “Така ли? Случайно ти да разказваш тази история? - сопна му се Мелърн. 

Ако имаш кодова дума ВРАГ, мини на 136. В противен случай продължаваш на 23. 


30. 


Лейди Верения спря коня си до крепостната стена, обърна се и помаха с ръка. 

- „Знам, че Еймън не би могъл да ме види... - обясни тя с виновно изражение. - Оттук 
се забелязват само кулите на двореца ни, но... Много ми се искаше и той да дойде с нас! 

- „Не се притеснявай, разбирам те! - кимна й Ринглас. - Но трябва да побързаме, ако... 

И в този момент хленчещ старчески глас се разнесе току до левия му ботуш: 

- “ Милостиня... 

Златогрив злобно изръмжа и Ринглас бе принуден здраво да опъне юздите, за да го 
спре да не се нахвърли върху дрипавата боса старица, която се бе хванала за стремето. 


- “Моля ви, подайте милостиня в Навечерието... - промърмори тя, сякаш въобще не бе 
забелязала колко е нервен драконовият кон. 

Лейди Верения се поусмихна и понечи да свали маншона си, но все пак въпросително 
погледна мечоносеца. 

Можеш да поогледаш и поразпиташ старицата, преди да решаваш - 60. 

Ако направо й отпуснеш някоя монета (сметка за пари не ти държа), минаваш на 48. 


А ако откажеш милостинята, отиваш на 72. 


31. 


Въпреки яростната съпротива на Ринглас, духовете успяха да го смъкнат от седлото и 
да го завлекат под водата... Там той просто нямаше шанс. 

Лейди Верения бе убита малко по-нататък, в гората, където срещна вездесъщия паяк, 
дясната ръка на Ташкет. 

Мелърн завърши: 

- “С което окончателно бе доказано, че най- опасното нещо на света е да излизаш от 
къщи в Навечерието! 

Мини на 3. 


32. 


Мелърн кимна и се приготви да подеме разказа, когато някой от публиката се 
провикна: 

- „Стига с тези отклонения! 

- “Какво? - Мелърн обидено се втренчи в нахалника. - Знаете чудесно, че правилата 
на дуела... 

- “ Продължавайте с историята за Ринглас! - извика и някой друг. 

- “Много добре! - Черният Певец сби рамене. - Наясно сте, че следващото обвинение 
в нелогичност няма да важи, нали? Та, Ринглас и лейди Верения... 

Запиши си кодова дума ВРАГ (независимо дали я имаш, тази кодова дума можеш да 
получаваш по няколко пъти, като всяко нейно записване ти дава право на едно нелогично 
продължение). След това мини на 43. 


33. 


Салджията протегна ръка към Ринглас, но мечоносецът с ловък удар на меча му отсече 
главата. Плисна мощна струя... синя кръв. Водните духове отговориха със зловещ вой. 

- „Но... - понечи да възрази лейди Верения. 

- “Той беше обладан от воден дух... Разбрах го още когато го видях за пръв път! - 
обясни мечоносецът. - Кой знае какви поразии щеше да направи, ако го бях взел със себе 
си! Напред! Салът им пречи да ни нападнат веднага! - нареди и смушка коня си. 

Жребецът на лейди Верения нагази до гърди в ледената вода. Драконовият кон го 
последва. 


Почти веднага водните духове се нахвърлиха върху тях и макар че им трябваше 
известно време да преодолеят сала, успяха да ги догонят, преди ездачите! да стигнат до 
брега. 

- „ Действайте, лейди, ще ви прикривам! - провикна се Ринглас, измъкна Киол от 
ножницата му и завъртя Златогрив към нападателите. 

Мини на 123. 


34. 
Мощният глас се разнесе отново: 
- “ Пленете ги! Днес е добър ден за умиране! 
Снежните воини се хвърлиха напред. 
В последната секунда, преди да скочи от седлото с размахан меч, Ринглас успя да 
види някакъв загърнат в бяло наметало рицар, който бе застанал малко извън кръга от 
нападатели. 


След това стовари Киол върху първия войн, който се разпадна в купчинка сняг... 
Мини на 124. 


35. 


Ринглас се върна отново в оръжейната и седна на старото си място. 

- „Ще тръгнеш с Верения? - отбеляза Хоръханд и това не бе толкова въпрос, колкото 
твърдение. 

- „ Да, учителк! 

- “Щях собственоръчно да те заколя, ако й бе отказал! - Старецът се засмя. - Радвам 
се, че си толкова смел, момчето ми, макар... Добре де, притеснявам се, въпреки че ти успя 
да се справиш с много по-ужасни неща от ледените демони... 

- Ледени демони? - Ринглас се намръщи. 

- „Всеизвестно е! Не може да не си чувал! - Хоръханд вдигна вежди. - Гилдар да те 
тръшне, като те познавам, може и изобщо да не си питал всъщност! Не знаеш защо 
украсяваме къщите с бръшлян и защо палим огньове В нощта на Възраждането, нали? 

Ринглас поклати глава: 

- Винаги съм се чудил! Но тилдарци правят и много по-странни неща, така че... 

- “ Понякога - Хоръханд се засмя - започвам да се чудя, дали не си просто мускулест 
глупак и нищо повече! 

Избухналият В "Халбата" смях заглуши последните думи на Мелърн. 

- Добре, де, добре! Може и да не е казал точно така! - Бардът махна с ръка, за да 
укроти публиката си. - Но всички знаем, че Ринглас е доведен отдалеч като роб и никога 
не е проявявал необходимото любопитство към местната религия, навиците на града и 
Всичко останало, което тилдарци свято тачат! Ако го беше правил, вероятно те с Брейкру 
изобщо нямаше да се осмелят да нападат лорд Вингругър и Седмоцветните богове... 

Смехът избухна отново. 


- -Певецо - Мелърн се усмихна благодушно, - искаш ли ти да разкажеш легендата за 
Възраждането на Ишмот, докато си промия гърлото? 

- Разбира се! - Черният певец кимна. - И тъй, в далечните времена, когато светът бил 
още млад... 

Ако ти се слушат подробности за Възраждането (за това с какво може би ще се 
сблъска Ринглас по време на пътешествието), мини на 50. В противен случай мини на 15. 


36. 


Въпреки че паякът се движеше абсолютно безшумно, някакво предчувствие събуди 
Ринглас и той... 

- „Хей - провикна се някой от публиката, - вярно, че това е лош край за историята, но 
еи нелеп на всичкото отгоре! 

- “Ти ли знаеш какво е нелепо? - сряза го Черният Певец. 

Ако имаш кодова дума ВРАГ, продължаваш на 39. В противен случай отиваш на 12. 


ЗА 


Вездесъщият паяк успя да открие някакъв пробив в защитата на Ринглас, отровното му 
жило се стрелна напред и се заби в рамото на мечоносеца. Секунди по- късно отровата 
вече действаше... След като се убеди, че противникът й е мъртъв, Паякът пристъпи към 
леглото на лейди Верения и отново вдигна жилото си за удар. 

Така двамата пътници загубиха живота си. Ташкет, на своя гигантски трон в 
Подземното царство, тържествуващо се ухили, разкривайки дългите остри зъби на 
хиеновата си муцуна. 

Мини на 3. 


38. 


Макар поне от седмица наоколо да не са минавали кервани - търговците не са луди да 
пътуват в навечерието на Възраждането - керванджииският път ясно си личи дори под 
снега. Дълбокият коловоз е обграден от два поиздигнати вълнообразни снежни вала, 
посадените малко по-встрани от незнайно кой древен император дървета старателно пазят 
сянка над пътя... и те толкова неусетно се вливат в истинската гора, че случайният пътник 
дори не би го усетил. 

- „ Незнам защо, но имам много лошо усещане! - Лейди Верения погледна нервно към 
белите сводове от заснежени клони над главата си. - Просто... 

- Чудесно те разбирам! - Ринглас кимна. - Не се притеснявай! Каквото и да става, аз 
съм тук точно за да те защищавам от неприятности... аи още от самото начало и двамата 
знаем, че едно пътуване в Навечерието никак няма да е лесно! 

- “И все пак... 

Златогрив изръмжа. 


Ринглас мигновено измъкна Киол от ножницата. Острието бе не просто розово или 
червеникаво, а направо кървавочервено. 
Мини на 106. 


39. 


Избухналият в залата смях заглуши последните думи на Черния Певец. Бардът изчака 
минута-две, докато смехът заглъхне и студено отбеляза: 

- Знаете правилата! Не искахте да чуете легендата, следователно това ни дава право 
на едно нелогично продължение! Затова млъкнете и слушайте, ясно? И тъй, Ринглас... 

Зачеркни кодовата дума ВРАГ (ако я имаш записана няколко пъти, зачеркни само 
едната) и премини на: 

Ако Ринглас е пожелал да последва снежните воини - 148. 

Ако току-що се е събудил пред Вездесъщия паяк - 250. 

Ако двамата бардове се правят, че погрешният избор при бурята не съществува, иди 
на 234. 

Ако лейди е използвала МАГИКА ПРИЛОГИКА при битката със снежните лъвове, 
мини на 223. 

Ако в битката със снежните лъвове се е намесил Ханко Басардо, иди на 178. 


40. 


След неколкосекундна пауза Мелърн поклати глава: 

- „Единственото, за което се сещам, беше вече разгледано в тази история... 
Съжалявам, Певецо, но поне според мен краят беше съвсем честен! Аз, наистина... 

- О, честен, така ли? - Черният Певец скочи от масата си и измъкна къс меч от 
ножницата на кръста си. - Ще защитиш ли честната си позиция в истински дуел? 

- Предпочитам да приемем, че това продължение не е съществувало... - Мелърн сви 
рамене. - За тук присъстващите едва ли ще е забавно да видят как двамата се колим един 
друг, като... 

- “Ти си просто страхливец! 

Ако нямаш кодова дума ВРАГ, това е просто КРАЯТ НА ИГРАТА. 

Ако обаче имаш такава дума: 

- „Не съм страхливец! - възрази Мелърн. - Но ти си глупак! Хайде, нека се опитаме да 
довършим дуела си както му е редът, а после мечът ми ще опита кръвта ти, ако все още 
смяташ за необходимо! 

- „Но това е нелепо - да се правим, че изборът не е бил направен! - сърдито възрази 
Черният Певец. - Добре де, така да бъде, щом искаш... но го правя само заради теб! 

Мини на 39. 


41. 

Както и подобава за сезона - и настъпващия (малко зловещ) празник, градската порта 
бе затворена и решетката - спусната. Двамата пазачи веднага се втурнаха да отварят. 

- “ По-бързо щяхме да минем, ако бяхме прелазили през стената! - изръмжа Ринглас. 

-  Хей-хей, я виж ти кого виждам! - сепна го дрезгав женски глас. - Накъде тъй, гусин 
герой? 

Той се обърна. 

Малка сергия бе разположена до входа на една от къщите. Криво окачена табела 
гласеше кой знае защо "ТАКСЪ ПЕД ЖАЛТИЦИ". Мръсна и дрипава дебелана с изгнили 
зъби му се хилеше иззад сергията. 

- Шъ дойдеш дъ видиш кво придлагам, нъл тъй) Както винаги? - радостно се 
провикна жената. 

Лейди Верения се намръщи презрително. 

Само ако познаваш дебеланата и знаеш какво значи ТАКСЪ ПЕД ЖАЛТИЦИ, можеш 
да минеш на 63. В противен случай: 

-  Бъркаш ме с някого! - изсумтя Ринглас. 

- “И тъй дъй! - съгласи се дебеланата. - То и аз като съ позъгледах... Ама айде, от мен 
да мине, елате и двамцата насам, тъй де! Глей ся кви хубави работици продавам... евтинко 
при туй! 

Ако искаш, отиваш да видиш какво се предлага на 75. 

А ако не искаш (лейди Верения определено не желае), отиваш на 18. 


42. 


Салджията протегна ръка към Ринглас, но мечоносецът с ловък удар на меча му отсече 
главата. Избликна ярка струя... синя кръв и тялото падна на дъските. 

Злобен вой се разнесе откъм водните духове. 

- Но... - отвори уста лейди Верения. 

- “Той беше обладан от воден дух! - обясни й мечоносецът. - Разбрах го още когато го 
видях за първи път... Кой знае какви поразии щеше да направи, ако го бях взел със себе 
си! Напред, нямаме време за губене! - Той смушка Златогрив. 

Жребецът на лейди Верения препусна по стената от каменни хора и драконовият кон я 
последва. 

Водните духове се опитваха да срутят стената... Но само групичка от тях, която се бе 
събрала около края на каменната пътека, изглежда, успяваше и малко 

по-късно изкърти едно от телата. 

Секунди след това конят на лейди скочи в образувалата се дупка и диво цвилейки от 
ужас, се хвърли към брега. 

- „ Давайте, лейди, ще ви прикривам! - Ринглас измъкна Киол от ножницата му и се 
насочи към духовете. 

Мини на 123. 


43. 


Ринглас и лейди Верения стояха пред портите на Гилгард. 

Мечоносецът вдигна тежкото чукало, закрепено на стената и удари с него три пъти. 

Почти веднага на дървената порта се отвори шпионка и дрезгав глас попита: 

- “Кои сте вие, откъде идвате и накъде отивате? 

- Аз съм Ринглас, мечоносец от Тилдар... Това е лейди Верения фар Винхазър, 
съпруга на почитаемия ни лорд Ейлън фар Винхазър! 

- “ Почакайте така! - шпионката се хлопна. 

Две-три минути по-късно портите се разтвориха със скърцане. 

- „Добре дошли в Последната крепост, стига да нямате зли помисли! - обяви 
церемониално облеченият в ризница пазач. - Можете да влезете! 

Лейди Верения високомерно му кимна и се обърна към Ринглас: 

- Никога не съм идвала тук! Прекрасен град... особено за бойна крепост като тази! 

Градът Тилгард, цял обкичен в бръшлян заради настъпващия празник, наистина бе 
изключително красив и приветлив. 

- „Хората тук не винаги воюват! - Мечоносецът се засмя. - Но и на мен ми направи 
голямо впечатление, когато дойдох за пръв път! Мога да ти предложа две 
странноприемници, за които знам. Едната, "Дръжката на меча", е за простолюдието, но 
предлага добра кухня и мека постеля. Там сме спали с Хоръханд и ме познават. Другата, 
"Носителят на Ризницата", е най-луксозното заведение от Гилдар до ТГшенуда. Вероятно за 
вас, лейди, тя ще бъде по-удобна... 

Лейди Верения сви рамене: 

- Където и да е, Ринг! Просто искам да се стопля, да вечерям и да поспя! Макар че, 
разбира се... 


Изборът пак е твой: "Цръжката на меча" е на 85, а "Носителят на Ризницата" - на 
100. 


44. 


Симаут повтори: 

- “Ще потвърди ли някой? - И след кратка пауза потрети: - Ще се яви ли някой да... 
Така си и мислех! Смъртни, за твое сведение, Симаут не е глупак, какъвто и да изглежда! 

Торнадото се придвижи напред с невероятна бързина, засмука и смля Ринглас във 
вътрешността си. Секунда по-късно стори същото и на лейди Верения. 

Мини на 9. 


45. 


... ив заключение му каза: 

- „Сам разбираш, че точно в навечерието на празника е най-опасното за пътуване 
време! Старецът в мен искрено желае да си останеш вкъщи... Но то е защото съм старец! - 
Хоръханд се засмя. - Мечоносецът, който е още жив в сърцето ми, настоява да те изпратя 
на път както подобава... И така и ще бъде! 

- “Учителю? 

- “ Излишно е да го казвам, но наистина съм те обучил добре - ив този смисъл съм те 
подготвил за къде-къде по-страшни приключения, още повече, че имаш и Златогрив да ти 
помага! О, добре де - Хоръханд махна с ръка, - определено остарявам и започвам да 
приказвам глупости, нали? - Той се изправи, отиде до скрина в ъгъла и отвори едно от 
чекмеджетата му. - Ето, вземи! Това е всичко, което мога да ти дам. 

Надявам се, да ти бъде от помощ! 

Ринглас неразбиращо се втренчи в тежкото украшение, което учителят му подаваше. 

На масивна златна верига бе окачен медальон с размерите на мъжки юмрук, който 
пищно бе украсен с големи скъпоценни камъни. 

- „Не гледай обвивката! - насмешливо го посъветва Хоръханд. - Не тя е ценната, а 
съдържанието! - и отвори медальона. 

Вътре имаше проста, изсъхнала от времето кожена кесийка, завързана с възлеста връв, 
в двата края на която висяха остатъци от изгнили птичи пера. 

- “ Какво ще кажеш да пийнем вино за из път? - смени темата Хоръханд. 

Ако искаш Ринглас да вземе медальона с кесийката, запиши го в дневника. Можеш и 
да откажеш "подаръка" естествено. 

Така или иначе, минаваш на 2. 


46. 


Ринглас протегна ръка на вкочанения от ужас салджия и му помогна да се качи на 
седлото на Златогрив. 

- „ Напред! Салът им пречи да ни нападнат веднага! - нареди и смушка коня си. 

Жребецът на лейди Верения нагази до гърди в ледената вода. Драконовият кон го 
последва. 

Почти веднага водните духове се нахвърлиха върху тях и макар че им трябваше 
известно време да преодолеят сала, успяха да ги догонят преди ездачите да стигнат до 
брега. 

- „ Действайте, лейди, ще ви прикривам! - провикна се Ринглас, измъкна Киол от 
ножницата му и завъртя Златогрив към нападателите. 

Мини на 209. 


47. 


С ужасяващ удар на грамадния си меч Симаут отсече главата на Ринглас и след като 
секунда-две съзерцаваше обляното в кръв тяло, сви рамене: 

- „Можем да продължим с основните задължения! - обърна се към лейди Верени ия 
фиксира с поглед. - Ела насам, скъпа! Нямаме много време, бурята скоро ще отмине... 

Мини на 9. 


48. 


Ринглас кимна и лейди Верения измъкна от кесията си една златна монета. 

- “Ташкет да те благослови, хубавице! - занарежда бабичката, стиснала парата в 
юмрук. - Жива и здрава да си, години вярно да му служиш... 

Ама че благословия! 

Ринглас се канеше да каже нещо, но в този момент един от пазачите на портата се 
провикна: 

- А, ма, дърто, да се разкараш от лейди Винхазър, че като дойда... 

Старицата припряно отскочи встрани. 

- „ Напред! - извика лейди Верения и смушка коня си. 

Мечоносецът нямаше друг избор, освен да я последва. 

Запиши си кодова дума ТАШКЕТ и мини на 54. 


49. 


Лъвът смело се хвърли върху огъня и без да обръща внимание на своите бързо топящи 
се гърди, цапардоса Ринглас с лапи - и буквално размаза главата му между ноктите си. 


Ледените зверове дълго пируваха с труповете на двамата човеци и драконовия кон. 
Около половин час след като зверовете си бяха тръгнали, се появи черен жребец, язден 
от чернокос мъж с плащ от кожа на сребърна лисица. 
- О, лейди! - Мъжът мрачно огледа бойното поле. - Колко съжалявам, че закъснях... - 
Той с нежност вдигна останките от тялото на Верения и препусна обратно към Тшенуда... 
Мини на 9. 


50. 


В далечните времена, когато светът бил още млад, Златният Бик Ишмот обичал да 
слиза в подземното царство на брат си Ташкет, Черната Хиена - ив огромното предверие 
на Отвъдния свят двамата богове пиели и играели на карти по цели седмици без 
прекъсване. Залозите им били големи, както и подобава на богове... Черна жътва от 
човешка кръв жънел Ташкет, когато победата била на негова страна. Златен дъжд от 
освободени души печелел Ишмот, когато щастието му се усмихвало.. Голяма била 
страстта към картите и у двамата - нездрава страст, която, както знаем всички, води само 
до големи поразии! 


Тъй станало веднъж обаче, че великият рандовански герой Рагосна предизвикал 
Златния Бик - Черният Певец смигна на слушателите си, - което, впрочем, е тема на 
съвсем различна история, която ще възпея някой друг път! Е, Рагосна предизвикал 
Златния Бик, който бил обезчестил сестра му, бил се с него в честен двубой - и го убил. 
Понякога в света на боговете и героите се случват и такива неща! Осем хиляди години 
трябвало да прекара духът на бога в Подземното цартство, докато получи право да се 
върне обратно в ново смъртно тяло. Сестрите на Ишмот, осемте шутри, отнесли старото 
му тяло в Дома на Боговете и се заели да го подготвят за достойно погребение, а малките 
братя на Бика обявили помежду си турнир за бившия му пост - владетел на Земното 
царство... Докато ставало това, душата на Ишмот, както се полага, потеглила по пътя си 
към Отвъдното и Ишмот се озовал в предверието при Ташкет. 

"Братко мили - възкликнал Черната Хиена, - какво правиш ти тук?" 

"Поех пътеката на смъртта, благодарение на героя Рагосна! - Духът на Ишмот печално 
се засмял. - Ще ме пуснеш ли да премина границата, братко?" 

Ташкет бил готов да отвори вратата за него, но в последния момент се сетил, че от 
този ден нататък остава без партньор за покер и горчиво възкликнал: 

"Толкова ли бързаш да ни напуснеш, Ишмот?" 

"Кой би бързал да си отиде от света? - отвърнал Златният Бик. - Но такава е съдбата 
дори на боговете и кой съм аз, та да се противопоставям на злочестата си участ?" 

"Не би отказал една последна игра, нали?" - с надежда попитал Ташкет. 

"И какъв би бил залогът, след като аз нищо не притежавам вече, а ти нищо не можеш 
да ми дадеш?" - полюбопитствал духът на бога. 

"И двамата имаме какво да залагаме!" - поклатил глава Ташкет. 

Тъй се споразумели те: ако Ишмот загуби, духът му няма да премине Отвъд, а ще 
остане на хилядагодишна тежка служба при брат - и демоните от подземното царство ще 
могат свободно да преминават в Земното царство. Ако ли пък Ташкет изгуби, той ще 
върне духа на Ишмот на тялото му и Златният Бик ще продължи земния си път както 
преди смъртта си. 

Сключили споразумението и седнали да играят. Десетилетия продължила играта им, 
толкова много всеки от тях искал да спечели и се надявал да не загуби... 

Междувременно Шетш, който наблюдавал турнира в Дома на Боговете, ясно осъзнал 
жестоката истина - нито един от малките му братя не бил в състояние да спечели 
господството над Земното царство и дори ако успее да победи останалите, да устои на 
ламтежите на Ташкет. А нарушало ли се изконното равновесие в Дома, Земното царство 
щяло да загине. Ето защо Шетш направил магия за невидимост и слязъл в Подземното 
царство, за да види, че нито Шашкет, нито Ишмот все още имат превес в играта. Върнал 
се той в Небето, повикал Херк и му се примолил за разрешение да се намеси. 

Когато картите на двамата братя най-сетне паднали на масата, о, чудо, оказало се, че те 
имат по шест черепа - и двамата! 


Духът на Ишмот се нахвърлил върху Ташкет и го обвинил в измама - Ташкет измъкнал 
меча си и се заклел да разсече сянката на брат си на парченца, вместо да го пусне в 
Отвъдното... 

И тогава Херк се спуснал в огнената си колесница да ги усмири. 

"И двамата спечелихте - но и двамата загубихте! - казал им той. - Това е така, защото 
равновесието между двама ви е по-важно и от живота, и от смъртта. Ги, Ташкет, ще 
спазиш своята част от уговорката и ще върнеш сянката на Ишмот обратно в тялото му -а 
веднъж в годината твоят брат ще слиза обратно тук, ще оставя тленната си обвивка на 
шутрите и ще губи властта си над Земното царство за две седмици. Ти, Ишмот, също ще 
спазиш уговорката си и в продължение на тези две седмици, когато ще си лишен от тяло, 
Ташкет ще има право да освобождава демоните на Подземното царство да скитат както 
желаят из Горния свят и да правят каквото си искат по това време!" 

И тъй и станало. Веднъж в годината Ишмот напуска Земното царство и тогава идва 
ужасяващото господство на Ледените демони на Ташкет. Те нападат, убиват, разкъсват, 
отмъкват душите на нещастниците, които им попадат на пътя... Само огън, топлина и 
светлина могат да ги спрат! 

Черният Певец изчака няколко секунди, докато надигналата се в "Халбата" вълна от 
мърморене замре и кимна на Мелърн: 

- “Тази легедна искаше да чуеш, приятелю, нали? 

- “Точно така! - Бардът се усмихна. - А сега нека продължим с историята за Ринглас! 
И тъй, Хоръханд разказа тази история на Ринглас... 

Мини на 45. 


51. 


Ринглас знаеше, че каквото и да направи от тук нататък, за тях няма изход от този 
кошмар. Вероятно можеше да убие дузини водни духове... но в реката живееха хиляди от 
тези своенравни същества. И дори ако успееше да ги накара да оставят сала на мира, рано 
или късно, реката щеше да го разбие в някой плаващ дънер или още по-лошо, малък 
остров и... 

В този момент нежен като звън на камданки смях се разнесе току в ухото му: 

- „ Отчайваш ли се, могъщи красавецо? 

Той сепнато се извърна... и видя една невероятно красива девойка в синя рокля да седи 
на надстройката и да клати крака с пленителна усмивка. Косата й бе пристегната със 
сребърна коронка. 

- Аз съм Шутрата Уейрлит! - обясни тя и отново се засмя. 

- Да не си луд, бе? - провикна се някой от публиката. - Богове, божества, ама чак пък 
и Шутрите да набутате в история, която трябва да е реалистична... 

- Защо, шутрите не са ли реалистични) Или ще ми кажеш, че не вярваш в тях? - 
обърна се Мелърн. 

Ако имаш кодова дума ВРАГ, мини на 136. 


В противен случай продължаваш на 23. 


52. 


Мечът на Ринглас спря на част от сантиметъра от гърлото на рицаря. 

- „Е, приятелю - мечоносецът натърти на последната дума, - предаваш ли се? 

- “ Моят живот ев твоите ръце! - изхриптя рандованецът. 

- “Много добре! Тогава седни на моята маса, пий с мен и нека говорим като приятели! 
Ако вече знаеш причината, поради която рицарят те нападна, мини на 93. 

В противен случай отиваш на 13. 


53. 


Няма спасение, помисли си мечоносецът и се провикна към лейди Верения: 

- Сега е мигът да се молите на боговете си, драга моя! 

Той бе застанал от дясната й страна, а конят му - от лявата. Пръстенът от чудовища 
около тях се стесняваше все повече. 

И тогава се чу гръмовен глас: 

- “ Пръждосвайте се оттук, тъпи котки такива! Няколко от лъвовете вдигнаха глави, 
ръмжейки яростно. 

Ринглас си позволи да се обърне. Грамаден черен кон препускаше от изток - вероятно 
идваше откъм Тшенуда. Яздеше го мъж с черна коса, която се развяваше на вятъра. 
Мъжът държеше нещо във високо вдигнатата си ръка и учудващо, един-два лъва се 
отдръпнаха назад от кръга около мечоносеца. Въпреки че се зъбеха гневно, те отстъпваха! 

- “Това е нелепо! - провикна се някой от публиката. 

- Направо е глупаво, Тилрод да те тръшне! Те се готвят да умрат - и хоп, пристига 
някакъв си... 

- “Ти ли разказваш тази история? Искаш ли да заемеш моето място тук? - злобно го 
погледна Черният Певец. 

Ако имаш кодова дума ВРАГ, мини на 39. В противен случай продължаваш на 12. 


54. 
В зависимост по кой път пътуват героите ти, мини на: 
ПЪТ 1- 88 
ПЪТ 2-6 
ПЪТ 3 или 4 - на 60. 
55. 


Белите изпарения приближаваха все повече и повече... Златогрив започна да нервничи. 
- „Спокойно, момчето ми, държиш се така, сякаш... 

-  Ринглас не можа да довърши, защото снегът около 

тях сякаш се взриви и изпод земята изскочиха десетки воини в бяло. 


Конят на лейди Верения изцвили ужасено и се изправи на задни крака. 

- „Спрете, в името на Ташкет! - отекна могъщ глас и едновременно с това нечия ръка 
сграбчи юздите на побеснелия кон. Друг от воините пък дръпна дамата и с рязък жест я 
стовари по гръб в снега. 

Златогрив ръмжеше, обзет от ярост, готов да се хвърли в бой. Ринглас се огледа, 
полуизправен на седлото. Обграждаше го гора от вдигнати мечове и бели като леда 
безизразни лица... 

Мелърн сведе глава, усмихна се леко и кимна на Черния Певец. Другият бард 
безстрашно посрещна погледа му, остави чашата си и се изправи, за да подеме на свой ред 
историята: 

- “Това безспорно не бяха човешки същества... 

Те не бяха хора и Ринглас потръпна. Никога не бе чувал за подобни снежни воини - в 
никое старо предание! 

Ако имаш кодова дума ИЗПЪЛНЕНО, мини на 96. 

Ако имаш кодова дума ТАШКЕТ, мини на 101. 

Ако имаш пък код ЛЕД, те очаква 34. 


56. 


Докато яздеха, небето зад гърба им постепенно почерняваше. Надигна се вятър, който 
игриво хвърляше 1 шепи сняг в лицата на Ринглас и лейди Верения. 

- „Надявах се да избегнем поне това... - Мечоносецът се обърна да погледне 
настъпващите индиговочерни облаци. - Но бурята явно няма да ни се размине! И като 
нарочно наоколо няма никакво прикритие... 

Няколко минути по-късно се посипаха първите снежинки - пухкави и едри като 
пеперудки. Вятърът си играеше с тях и ги подмяташе нагоре-надолу, преди да ги остави да 
паднат на земята. Цялото небе открай докрай бе с мътносив оттенък. Чувствително 
притъмня. 

- „Можем да рискуваме да продължим! - Ринглас се обърна към лейди: - Слушал съм 
достатъчно истории за пътници, които са минали през снежна буря, стига да са имали 
добри коне... а нашите са добри. Но съм слушал и достатъчно истории за нещастници, 
които са намерили смъртта си в бурята! Другата ни възможност е да спрем и да построим 
заслон от клони... Знам разкази за това, как подобно нещо е спасявало живота на... 

- Да, и истории за други хора, които са били затрупани под заслона си! - Лейди 
Верения меко се засмя. - Наистина не знам, Ринг! Съблазнявам се да продължим, но пък... 

Решавай ти: продължават (147) или спират и се "окопават" (166). 


ЗА 

Точно в този момент Ролек изникна сякаш от никъде и застана между рицаря и 
Ринглас. 

- „Ама моля ви се! - проточи той. - Какви са тези работи в моята кръчма, Терек? 
Ринглас, 23... 

- “Той носи Ризницата! - изръмжа рицаряг. - Изчезни от пътя ми, Ролек, иначе ще си 
пробия път през тялото ти и... 

- „Глупости! Разбира се, че ще носи Ризницата! Ти наистина пиеш повече, отколкото 
се полага! Преди колко... година и половина или две?... Във всеки случай съм сигурен, че 
точно тук и точно пред теб и твоите бандити онзи бард, Черният Певец, разправяше 
историята за Ринглас и Кристалната врата. 

-  Такали? 

- “Точно така! И ако ти не си спомняш, все някой от присъстващите ще се сети! 
Абандомен се оказа човекът, който е убил Харуейв - или поне това е извършено по негова 
поръчка. Той се опитал да убие също Хоръханд и Уинсуорд, но Ринглас и Брейкру ги 
спасили... и си поделили двата доспеха, които престъпникът притежавал! Тилрод да ме 
тръшне, Терек, та ти се каниш да убиваш онзи, който е отмъстил за Харуейв! 

Рицарят се замисли за момент, после кимна: 

- Знаеш ли, май имаше нещо такова! Е, добре, отмъстителю! - Той прибра меча си и 
сърдечно подаде ръка на Ринглас. - Мир, в такъв случай! Пиенето е за моя сметка! 

Лейди Верения облекчено въздъхна. 


- „ Очертаваше се добра схватка... - промърмори Ринглас, но се върна на мястото си. 
Мини на 156. 


58. 


Тази книга е построена по един малко необичаен начин за мен... Някога изпробвах 
същата модулна система в "Ледено безмълвие" - и тя се хареса. 

В началото задачата на Ташкет беше отделен модул и понеже условията й много ми 
харесаха, оставих я за по-накрая и се заех с онези части от книгата, които ми се струваха 
по-скучни. 

За нещастие "Сага за Ринглас" катастрофално се разрасна и Пепи се хвана за главата, 
когато му казах горе-долу на колко хиляди знака възлиза незавършеният още вариант... 
Колкото и гъвкава да е издателската ни система, има си граници за обем - този проблем 
съм разгледал ив правилата за битките. 

И тъй, имах само един изход: да премахна от книгата двете великолепни идеи за 
задачите на лейди и Ринг. Не ми се искаше да го направя... И тогава се сетих за нещо, 
което, вярвам, наистина ще ти допадне. 

Предлагам ти сам да си избереш по какъв начин да ти бъдат поднесени двете 
приключения и какво да се случва в тях! С една дума, така както Блонд и ти правите 


"Приказки от края на света", заедно с теб да създадем една истинска интерактивна и 
кореспондентска книга-игра! 

Помисли си добре и ми пиши: 

1. В каква форма искаш да ги видиш: като отделни книги-игри, части от една и съща 
книга-игра, като разкази-игри в списанието, като обикновени разкази пак там... или под 
някоя още по-причудлива форма! 

2. Къде смяташ, че се намира Вечната кула, с каква легенда е свързана тя, кой я 
охранява, как се нарича скъпоценният камък в ковчежето на върха й, какво значение има 
той и какво се случва, след като Ринглас го вземе... 

3. Къде смяташ, че се намира Централният храм на Змията, как е охраняван той, как 
прониква лейди Верения вътре, как успява да отключи оковите на Ташкет, умира ли 
тялото му след това или оцелява, какво предприемат жриците на Змията... 

Изобщо, пусни въображението си на свобода! 

Предлагам ти, между другото, и една абсолютно уникална възможност: 

САМИЯТ ТИ да станеш герой от книгите за Вечната Кула и Храмът на Змията! 

За целта, след като отговориш на трите ми въпроса, си помисли: 

Като какъв/каква би искал да се появиш в книгата (добър или лош герой, митично 
същество или земен човек и т.н.), какво да бъде името ти, каква роля ще изпълняваш, как 
ще постъпиш, когато срещнеш героя на книгата, в която искаш да участваш... изобщо, 
всичко, за което в действителност мечтаеш да се случи! 

Ако идеята ти наистина е интересна, приложима и нестандартна (защото, Хайде сега, 
Ринглас не може да срещне Конан, космонавт от бъдещето или нещо от този род 
примерно), то ти ще бъдеш ИСТИНСКИ ГЕРОЙ в книга-игра! И ако ми кажеш, че това не 
е нещо, за което си мечтал, наистина ще те хлопна по главата! 

А сега - да продължим с това, което се случва СЛЕД КАТО Ринглас и лейди Верения 
изпълняват задачите си! 

Тоест, мини на 234. 


59. 


Ринглас протегна ръка на вцепенения от ужас салджия и му помогна да се качи на 
седлото на я Златогрив. 

- „ Напред, лейди, имаме шанс! - каза и смушка коня си. 

Жребецът на лейди препусна в галоп по стената от каменни хора, а драконовият кон го 
последва. 

Водните духове напразно се опитваха да срутят стената под тях... Една групичка от по- 
умни същества се събра близо до края на каменната пътека и Ринглас с ужас забеляза, че 
наистина успяват да изкъртят едно от телата... 

Малко по-късно конят на лейди скочи в образувалата се дупка, нагази във водата и 
цвилейки в див ужас, се хвърли към брега. 


- „ Давайте, лейди, ще ви прикривам! - провикна се Ринглас, измъкна Киол от 
ножницата му и се насочи към духовете. 
Мини на 209. 


60. 


Мелърн внезапно се извърна към Черния Певец с весели искрици в очите: 

- “ Правилата на дуела по принцип изискват аз да подема същинската част на 
приключението, но... - Той присви очи. - Мисля, че ще е по-честно, след като вече съм 
поставил основите, ти да си този, който ще насочи Ринглас и дамата му и ще ги въведе в 
първото им изпитание! Ако, разбира се, нямаш нищо против! 

Черният Певец се усмихна и поклати глава: 

- С най-голямо удоволствие ще го направя, щом си почувствал нужда да глътнеш 
малко вино за смелост! И тъй, Ринглас и лейди Верения... 


В зависимост от това по кой път се движат героите ти, мини на: 
ПЪТ 3 - 38. ПЪТ 4- 95. 


61. 
Въпреки че Ринглас мъжествено се съпротивляваше, рицарите бяха твърде много - а 
той твърде схванат след дългата езда... Така че загуби битката с тях. 
Мини на 9. 


62. 
Ринглас изкрещя: 
- „Махнете се от сала или ще стане лошо! 
- Да, да, много лошо... - провикнаха се хорово водните духове. - За вас там горе, де! 
- Знаете ли какво е това? - Той вдигна високо връзката шалчета-удушвачки. 
Уплашени писъци отговориха на въпроса му. 
- “Или ще избутате сала към брега - заяви той, - или ги хвърлям... и да видим кой пръв 
ще загине! 
- Ще бутаме! - увериха го десетина гласчета. 
- Ами бутайте, де! - Ухили се той злобно. 
Мини на 87 и си запиши кодова дума ДУШЕНЕ. 


63. 


Ринглас охотно насочи Златогрив към сергията. В миналото салджийката многократно 
му бе правила услуги - и някои от причудливите магически неща, които тя продаваше, му 
бяха спасявали живота... 

Този епизод, както трябва вече да си се сетил, е бонус за онези, които са чели "Ринглас 
Мечоносецът" в списанието. Наскоро в редакцията решихме да пробваме такава методика, 


свързваща книгите ни и разказите на същата тематика, излизали в МЕГАИГРА. Кажи пък, 
не е ли забавно? 

Та, като в бонус-епизод, печелиш нещо специално. Освен всичко останало, което 
салджийката ще ти предложи по-нататък, можеш да купиш от нея и шлем с гравиран надпис 
"те са твоята армия". Ако наистина си играл сериите на Ринглас, сигурно знаеш, какво значи това. 
А сега мини на 75. 


64. 


След като изслуша решението й, Ринглас сви рамене и си легна. 

Имаше намерение да остане буден и нащрек, но дори не усети, как заспа. Из въздуха се 
носеше лека, упойваща миризма... 

Този път нито един от двама им не се събуди, когато доспехите се раздвижиха и 
отново се съединиха в рицари, които ги нападнаха и заклаха като пилета... 

Черният Певец тръсна глава: 

- Глупости приказвам! 

Мини на 9. 


65. 


Лутането из тъмната пещера изобщо не спада към най-приятната част от това 
приключение. 

Напълно объркани в мрака, конете нямаха ни най-малко желание да се помръднат. 
Лошото усещане за витаещи наоколо сенки накара дори Ринглас да се разтрепери. 

Ако той има негаснеща факла, може да я използва на 126. 

Ако пък има кодова дума ИЗПЪЛНЕНО, го очаква 230. 

В противен случай мини на 17. 


66. 

Ринглас подозрително сви устни. 

Старицата бе дребна, сбръчкана от възрастта си и носеше само парцалива вълнена 
рокля. Странно, босите й крака не бяха посинели от студ - напротив, бяха свежорозови 
като на младо момиче. И... тя не бе оставила следи в снега! 

-  Рингласссс... - проточи старицата с причудливо изтънял глас. - Рингла-ас, помниш 
ли езерото-00? 

Ледени тръпки запълзяха по гърба му. 

- „Коя сити? 

- Про-осто една зимна жена-аа... - гласът й се бе превърнал в съскане, в свирене на 
вятър в комина, В... 

- “Мой сссси! И двамата ссссте моиии... - след което внезапно захленчи с обичайния 
си тон отпреди малко: 


- “ Милостиня, добри хора... 
Решавай: ще й отпуснеш милостиня (48) или Ринглас да я съсече с меча си (78). 


67. 


Смрачаваше се, когато изтощените коне спряха на върха на последното възвишение. В 
долината в подножието на Унерт лежеше Ракаслат, привлекателен като лъскаво захарно 
украшение върху сметанова торта. 

- „“Капнала съм! - лейди Верения въздъхна. - Никога не съм си представяла, че 
пътуването между Тилдар-ам-Рот и Тшенуда може да бъде толкова опасно! Когато Еймън 
ме доведе... 

- Не е било зима и навечерието на Възраждането! 

- Ринглас се засмя. - Но, да, и аз съм уморен! Какво ще кажеш да потърсим някоя 
спокойна странноприемница там долу... Или предпочиташ да спим на открито? - 
насмешката в гласа му бе очевидна. 

- Ако се опитваш да ми кажеш, че съм слаба жена, лошо съм предвидила скоростта 
на пътуване или нещо такова, бъркаш! - свадливо заяви Верения. - Шетш, никога не бих 
тръгнала на това пътуване, ако не се налагаше... Но ако знаех какъв си дребнав, щях да 
наема някой друг! 

Ринглас изръмжа нещо нечленоразделно и пришпори Златогрив. 

Ти решаваш: ще нощуват на открито (83) или ще влязат в града (97). 


68. 


Бяха безпомощни срещу дракона... и той го знаеше. Елегантно направи няколко 
кръгчета над тях, преди да пикира и да ги изпепели с огнената си струя. 
Мини на 9. 


69. 


Ринглас вбесено изръмжа: 

- “Кой си пък ти, че ще ме обиждаш, бе, нищожество с южен произход? - и скочи на 
масата с размахан меч. 

Лейди Верения изпищя и закри лицото си с ръце. 

Ако те двамата са в "Дръжката на меча", мини на 57. 

В противен случай продължаваш на 115. 


70. 


Вместо да отговори почтително, Ринглас изрева: 

- Пусни веднага лейди Верения! - и скочи от седлото, нанасяйки същевременно 
мощен удар на най- близкия снежен воин, който се разпадна в купчинка сняг. 

Мини на 124. 

71. 

Макар и полупарализиран, драконът бе способен да се защищава великолепно, както 
се убеди Ринглас. Може би мечоносецът беше непредпазлив... или пък драконът - твърде 
сръчен. Така или иначе, огнената струя помете Ринг и Златогрив - и ги изпрати в 
историята! 

Мини на 9. 


22, 

Ринглас поклати глава и лейди Верения се намръщи, но не протестира. 

Решетката най-сетне бе вдигната с пронизително скърцане и мечоносецът смушка 
Златогрив. 

- “Следващите деца на Ташкет няма да са така милостиви към вас, както аз бях... - 
изкрещя старицата, но двата коня вече се носеха в галоп през портата и към заснежените 
поля отвъд. 

Запиши кодова дума ЛЕД и мини на 54. 


73. 


Ринглас пришпори коня си и почти успя да се добере до жената, когато някой удари 
Златогрив с меч през задните крака. Драконовият кон подскочи с ужасен писък и изтърси 
ездача си на земята. Гледката вероятно беше доста комична, защото жената-дух се разсмя. 

Докато Ринглас се надигаше, някакъв друг дух заби вилата си в гърба му. Отново 
нямаше нито рана, нито кръв, но болката бе като от набучване с нажежени железа. 

Вбесен, Ринглас се изправи с усилие и без повече колебания помете жената с Киол. Тя 
се разтвори във въздуха с печална усмивка, а когато той се обърна да продължи битката, 
от останалите блатни духове нямаше и следа. 

- Благодаря ти... - произнесе тих като шушнене на ветрец глас и това бе всичко. 

Мини на 164. 


74. 


Ринглас трескаво нахлупи шлема на главата си. Водните духове се разпищяха и част от 
тях пуснаха сала. Останалите удвоиха усилията си и следващата вълна бе заплашително 
близо до настройката... 

После водата кипна и от нея се издигна каменна стена, в която салът се удари. 

- “Това пък какво... - Салджията вцепенено зяпна стената, съставена от стотици 
каменни блокове с формата на налягали един върху друг хора, хванали се един друг за краката. 


- Мост! - обясни му Ринглас. - Щеше ми се да е малко по-висок, но... 

Водните духове вече се опомняха и изплуваха около стената. 

- „“Магьосник бил! - коментираха неколцина. - Пак ще го хванем! Ще го хванем! 
- На конете! - нареди мечоносецът. 


Сега е моментът да прецениш ще вземе ли той салджията със себе си (59) или ще го 
убие милостиво (42), за да не се пречка.... или по някаква друга причина. 


75. 


Ринглас слезе от коня си и се приближи до сергията. 

Близо дузина най-разнообразни вещи бяха безредно нахвърляни върху нея. 

-  Първокачествени магически принадлежности! - увери го дебеланата. - Гледай ся... 

Масивен кол, дълъг почти колкото човешка ръка, се водеше НЕГАСНЕЩА ФАКЛА. 
Малка дървена дръжчица с около десетсантиметрово назъбено острие бе представена като 
ГИЛОТИНА ЗА ВЕЛИКАНИ. Сред другите забавни чудесийки се намираха пергаментови 
тръбички ДРАКОНОВА КИХАВИЦА, комплект копринени шалчета УДУШВАЧКИ, 
статуйка на кривогледия бог Шетш с МАГИЧЕСКА СИЛА ЗА ПРИЗОВАВАНЕ, кинжал с 
ОТРОВНО ОСТРИЕ, книга МАГИКА ПРИЛОГИКА... 

- „ Наистина ли имаш намерение да купуваш нещо? - неприязнено попита лейди 
Верения. 

- Може би! 

- Хм! Всичко това са боклуци... освен може би кинжалът и статуйката на Шетш! 
Някоя от тези двете бих взела, но... 

Решавай дали и какво ще купят героите (сметка за парите не ти държа, но всеки от тях 
има право само на определен брой предмети). Имай предвид, че лейди харесва САМО 
кинжала и статуйката, не можеш да й повериш да носи нищо друго, дори ако искаш! 

Когато приключиш с избора си, мини на 92. 


76. 


Черният Певец и Мелърн се спогледаха, докато смълчаната публика очакваше 
продължението не историята. 

Мелърн спокойно каза: 

- Чудовището сви рамене и отвърна: "Отговорите ви бяха верни, лейди..." 

Мини на 224. 

КОМЕНТАР НА ВЪРДЖ: Отговорите ти не бяха верни. Монетата е в първата ръка, 
демонът е Рудър, който е и луд, а двамата приятели от последната задачка са луди 
души. Но понеже и двамата бардове разказват историята в момента и ако някой от 
тях сбърка, победа в дуела няма да има - ще се получи двойна загуба, те хитро решават 
да изшмекеруват, защото и бездруго никой от публиката им не е силен по логика... Освен 
това така „ти спестяват на теб необходимостта да мамиш. Това е то. Сега марш 
оттук! 


А 

Лейди Верения трескаво измъкна статуйката на Шетш от дисагите си, скочи от 
седлото, коленичи насред снега и занарежда: 

- Ах, боже Шетш, не ми е ясно твоето божествено поведение и не знам защо си сложил 
това препятствие на пътя ми, но аз съм ти вярна, прекланям се пред теб, служа ти с целия 
си живот, много жертви съм ти дала, ето защо, моля те, бъди снизходителен към мен, 
простосмъртната, и ми помогни в този труден момент... 

Трясък на светкавица раздра небето. Каменните чудовища замръзнаха на местата си. 
Ринглас, с вдигнат за удар меч и странно изражение, също замря неподвижен. 

И бог Шетш се появи пред лейди Верения, облечен в бляскави шутовски одежди, 
обкичени със звънчета. И каза с гръмовен глас, в който нямаше нищо шутовско: 

- Защо ме извика, о, смъртна? 

- “Имам нужда от помощ! Погледни! - Лейди Верения махна с ръка. - Не знам чие 
дело е това, но ми се струва, че твоят брат Ташкет играе непочтени игри с правата си по 
време на Възраждането... и ти като бог на съдбата и късмета най-добре трябва да знаеш, че 
това е нередно и неправилно! 

- Хм? - Шетш се огледа. - Знаеш ли, смъртна, май си права! Ташкет? - провикна се 
той. 

Нова гръмотевица пресече небето и Черната хиена се появи до брат си. 

- „С каква цел се опитваш нечестно да си присвоиш душите на тези двама смъртни? - 
попита Шетш. - Знаеш правилата, наложени от баща ни Херк! Твоите демони са свободни 
да правят каквото си поискат, но магията в тяхна помощ е забранена! Освен това аз имам 
собствени цели за тази жена и... С една дума, нека изравним силите! 

Ташкет недоволно изръмжа, но очевидно нямаше какво да каже, така че сведе глава и 
изчезна. 

- „ Дай ми това! - Шетш изтръгна статуйката от вдървените пръсти на Верения. - Сега 
силите са равни! - след което изчезна и той. 

Каменните чудовища отново се раздвижиха. Ринглас стовари Киол върху рамото на 
едното и то с агонизиращ писък се строполи на земята... само че сега острието на меча 
сияеше в изумруденозелено. 

Мини на 113. 


78. 


Без повече колебания Ринглас измъкна Киол и го заби в гърдите на старицата. 
Лейди Верения изпищя. 

Бликналата ярка кръв обагри околния сняг в червено. 

- “Мои ссссте... - прошепна старицата, преди да се строполи на земята. 
Ринглас вдигна меча си, готов за втори удар. 


Внезапно се изви вятър, твърд като ледени зърна сняг го шибна в лицето... и когато 
повеят на бурята спря след секунда, на земята лежеше само купчинка вълнени парцали. И 
кръвта, и старицата бяха изчезнали. 

- „Какво... - заекна лейди Верения. Бе пребледняла като мъртвец. 

-  Леден демон! - мрачно отвърна Ринглас. - Хайде, предчувствам, че пътуването ни 
хич няма да е леко! Не бива да се бавим! - Той смушка Златогрив и се понесе в галоп. 

Запиши кодова дума ЛЕД и го последвай на 54. 


79: 


Ринглас мъжествено се отбраняваше, но вълците бяха твърде много - и наистина 
нямаха страх! Не след дълго той падна, затрупан под телата им и мощните им челюсти 
сложиха край на живота му... 

Мини на 5. 


80. 


Ринглас спокойно наблюдаваше рандованеца, опитвайки се да си спомни дали изобщо 
го познава и имал ли е причини да си спечелва гнева му. Дръжката на Киол направо 
пареше под пръстите му. 

- “Ако започне битка - изсъска той, - веднага се дръпнете назад, лейди! Не искам да... 

-  Ризницата! - изрева рицарят и стовари облечения си в дебела ръкавица юмрук 
върху масата. - Сваляй я веднага, безчестен гад! 

Черният Певец замлъкна за момент, огледа смълчаната напрегната публика и кимна на 
Мелърн. Русият бард му отвърна с лека усмивка, изправи се и на свой ред поде историята, 
умело имитирайки плътния бас и типичния акцент на рандованския боец... 

Ринглас неразбираидо се Втренчи 6 рицаря. 

-  Ризницата! - повтори онзи. - Никога не бих сбъркал един Вълшебен доспех с нещо 
друго! Сваляй я веднага или мечът ми ще опита кръвта ти! 

Избирай: 

Ринглас скача от мястото си и се впуска в битка - 69. 

покорно сваля ризницата - 28. 

лейди Верения се намесва - 98. 


81. 


Ташкет мрачно изслуша решението на двамата и кимна: 

- “Тъй да бъде... Горкият стар Гунгълауд много ще се радва, като научи, че най-сетне 
ще бъде отменен! Да почистваш всеки ден Подземното царство от единия до другия край 
не е работа за сам старец... 

И тъй Ринглас и лейди Верения останаха завинаги при Ташкет, обречени денем и 
нощем да сноват с метли и кофи с мръсна вода из безкрайните му подземия, да слушат 
писъците на обречените души - и да си спомнят с носталгия за хубавите дни там горе... 


Двамата бардове се спогледаха. 

- Ами - каза Мелърн, - това е краят на историята. Не е много героичен, вярно, но... 

Гневните викове на публиката заглушиха думите му. 

Около десет минуги по-късно две смазани от бой човешки същества бяха изхвърлени 
от "Орловата халба" с изричната препоръка да се махат от Тилдар- ам-Рош и по 
възможност никога да не се връщат... Не че след подобен побой, какъвто бяха понесли, 
Черният Певец и Мелърн щяха да пожелаят да се появят отново в града! 

КРАЙ НА ИГРАТА?!? 

КОМЕНТАР НА ВЪРДЖ: Бях се зарекъл да не наричам читателите идиоти и дебили, 
дори когато правят очевидно погрешни избори. Обаче не мога да се сдържа! Ти си 
абсолютен глупак, за да откажеш да изпълниш задачата! За какво изобщо си се захванал 
с книга-игра, ако не се впускаш в приключенията, които тя предлага? Безнадежден 


случай си, вдигам ръце от теб. А ако случайно размислиш, Ринглас приема задачата на 
20. 


82. 

Ринглас тъкмо бе потънал в съзерцание на някакъв изкривен меч, когато пазачът на 
портата му извика: 

- Е, ще минавате ли, или ще продължите да. се занимавате с тази скочубра? Защото 
нямам намерение да ставам на ледена шушулка! 

- Хайде! - Ринглас подхвърли на дебеланата шепа монети и се метна на Златогрив. 

- Хей, гусин герой, ама то това... 

- Ако ти е малко, оплачи се на коня, дърто! - сряза той продавачката и й обърна гръд. 

- “Кой ли ме дърпа за езика да му предлагам да купува? - измърмори дебеланата, но 
прибра парите в някакъв джоб, скрит сред гънките на парцаливата пола. 

А ти мини на 30. 


д3З. 


Между възвишенията не бе трудно да се намери закътано местенце, където да се 
разположат на лагер. Ринглас насече клони, запали огъня и сложи да се размразява месо. 
Лейди Верения разпъна спалния си чувал и се настани върху него с подвити крака. 

- “А кой ще се погрижи за коня ти? - Мечоносецът гневно я погледна. - Като си ме 
наела да те защитавам от опасности, това да не включва и да ти прислужвам? 

- „Не мислиш ли, че е глупаво да се караме за такива неща? - попита тя унило. - Не ти 
ли се струва... неестествено? Дотук пътувахме в пълно съгласие! 

- Дотук нямаше причини да... - Той сведе глава. 

- “ Права си, знаеш ли! Това място ми действа потискащо! Тилрод да ме тръшне, 
наистина има нещо необикновено! Дори Златогрив... Погледни го! Никога не съм го 
виждал толкова нервен! Може би ще е най- добре да го пусна да половува тази нощ... Ако 


остане близо до твоя кон, угре може да се наложи да яздим двамата в едно седло! - Той се 
надигна. 

В същия момент Златогрив зловещо изръмжа и се хвърли към храстите. Уплашен вик 
подсказа, че драконовият кон е уловил някого. 

- О, пусни човека, Гилрод да те тръшне! - Ринглас с два скока се добра до животното 
си и жестоко го дръпна за гривата. - Това не е враг, а само някакъв търговец! 

- “Така е, така е! - Омотаният в кожи мъж тръсна ръка, грижливо проверявайки дали 
зъбите на коня са успели да пробият дрехите му. - Май не успя да ме ухапе! Брей, 
страхотно животно! Не се продава, предполагам? 

- Бих го продал с удоволствие... - Ринглас намръщено погледна Златогрив. - Но 
освен мен, никой не е способен да го язди, така че... Хайде, добиче, изчезвай! Иди си 
хвани някой глиган за вечеря! 

Конят му се озъби, но потъна между храсталаците. 

- „Керванът ни се е настанил наблизо - каза мъжът, когото драконовият жребец бе 
заловил, - и като видях отблясък от огъня, дойдох да видя кой пък лагерува тук... Е, малко 
търговийка, малко туй-онуй, пък и си мислех, дали няма да продължавате отвъд 
Ракаслат... 

Ти решаваш: Ринглас го посреща дружелюбно - 131- или го отпраща набързо - 170. 


д4. 


Ринглас пришпори коня си и връхлетя в атака, преди духовете да са ги нападнали 
отново... И попадна в капана им, защото те бяха застанали точно над зейналата паст на 
бълбукащо тресавище. Още при първата крачка Златогрив пропадна до корема. Ринглас се 
опита да се хване за околните храсти, но те се разпаднаха на пепел и няколко секунди по- 
късно и конят, и мечоносецът вече бяха под дълбок пласт клокочеща тинеста вода... 

Мини на 9. 


5. 


"Дръжката на меча" - масивна двуетажна сграда, прилепена до крепостната стена - бе 
препълнена по това време на деня, но съдържателят Ролек някак си успя да забележи 
застаналия на вратата Ринглас и се втурна към него с радостен възглас: 

- “Кого виждат очите ми? Ти ли си наистина? Мислех, че след като извърши толкова 
подвизи, съвсем си забравил скромната ми дупка... Хей-хей, коя е тази дама? Не ми 
казвай, че внезапно си станал и благородник! 

- (Не, не! - Ринглас се засмя. - Само я придружавам по пътя до Тшенуда. Това е лейди 
Верения фар Винхазър! 

- „Добре дошла в "Дръжката на меча", лейди! - Ролек церемониално се поклони. - 
Пресветъл да бъде пътят ти и тъй нататък... Междувременно какво ще кажете да ви заведа 
в стаите и да сложа туй-онуй за вечеря? 

- С удоволствие! - кимна лейди Верения. 


- „Прати някой да се погрижи за конете! - добави Ринглас. - И имай предвид, че 
Златогрив яде... месо. Така че едно прасенце тъкмо ще му свърши работа! 

- Значи си водиш и прословутия драконов кон? - Ролек кимна. - Добре тогава, имам 
тъкмо едно малко прасенце като за чудовището ти! Тена, покажи им най-добрите стаи! 


Младата прислужничка поведе Ринглас и дамата нагоре по стълбите. 
Мини на 112. 


6. 
Ринглас вдигна високо Киол, изкрещя нещо нечленоразделно и се хвърли върху най- 
близкото каменно чудовище. 
Ако лейди Верения има статуйка на Шети, мини на 77. 
В противен случай минаваш на 16. 


87. 


Водните духове се разпределиха по протежението на сала. 

-  Раз, два, бутай! - командваше един от тях и не след дълго тромавата конструкция се 
задвижи. 

- Муулето ми... - Салджията седна със скръстени крака до носовата макара и 
хленчейки, демонстративно обърна гръб на Ринглас и лейди Верения. 

Лека-полека брегът приближаваше и духовете удвоиха усилията си... 

И само на десетина метра от спасителната плитчина килът на сала заора в нещо. 

- „ Разпада се, разпада се! - радостно се развикаха духовете. 

- На конете, бързо! - Ринглас скочи на крака. - Лейди, Хайде... 

Сега е моментът да решиш ще вземе ли той салджията със себе си (46) или 
милостиво ще го убие (33). 


88. 


Безкрайни заснежени поля се простираха наоколо, докъдето поглед стига. Вятърът бе 
навял снега на ниски заоблени дюни и Ринглас имаше обезпокоителното чувство, че язди 
през неподвижно море. Само стърчащи тук-там дървета с покрити с бял калпак клони 
разнообразяваха пейзажа. 

- “Поне времето е прекрасно! - мечоносецът се обърна към лейди Верения: - Ако 
имаме късмет, ще си остане такова! 

- “Имам чувството, че съм на разходка! - Тя се засмя. Бузите й бяха поруменели от 
студа. 

Конете се движеха с прекрасно темпо и Ринглас не без удоволствие си помисли, че ако 
продължават в същия дух, ще пристигнат в Тшенуда дори по-рано от предвиденото. 

В далечината се забелязваше потрепваща стена от светли изпарения и той замислено се 
загледа в нея. Безспорно не бе необичайно - може би горещ извор или просто затоплен от 
слънцето участък, където снегът се топи... Но, Тилрод да го тръшне, Ринглас не си 


спомняше никакви топли потоци наоколо, а температурата бе твърде ниска за... Какво 
можеше да бъде това, тогава? Не приличаше на дим от комин или пожар, нито пък на 
мъгла... 

Колкото повече се приближаваха до този участък, толкова по-странен се струваше 
той на мечоносеца. 

- Лейди... - Той забави леко хода на Златогрив. - Лейди, виждате ли онези изпарения 
там? 

- Е? - Тя заинтригувано го погледна. 

- „Не ми харесват! Ако желаете, ще продължим направо към тях, но ми се струва по- 
добре да се отклоним от пътя и да ги заобиколим отдалеч, въпреки че това ще удължи 
доста пътуването ни! 

- “Трябва да пристигнем в Тшет колкото се може по-бързо! - Тя сви устни. - Но ако 
прецениш, че наистина ни очаква някаква опасност... не виждам нищо необичайно, но... 

Решавай - продължават напред (95) или ще се отклонят (105)? 


89. 


Снежните воини на Ташкет ги съпроводиха до изхода от дупката към Подземното 
царство. Рицарят в ледени доспехи отдаде чест, надигна се снежна вихрушка и когато тя 
утихна, около Ринглас и лейди Верения се простираше само бялата равнина. Нямаше нито 
следа от воините - или ямата на Черната Хиена. 

- (Като че ли наистина победихме този път... - несигурно отбеляза той и смушка 
драконовия си кон. 

Не след дълго снежната равнина остана зад гърба им. 

Ако се движиш по: 

ПЪТ 1, мини на 103. 

ПЪТ 2, мини на 208. 

ПЪТ 3, мини на 146. 

ПЪТ 4, мини на 275. 


90. 


Ринглас доста възмутено изгледа шутрата и поклати глава: 

- “ Дошла си да се подиграеш с нас преди смъртта ни? 

- Доколкото знам, шутрите не се занимават с подобни глупости! - Тя вирна 
брадичката си. - Точно обратното! Всъщност брат ми Шетш ме помоли да помогна на теб 
и тази благородна дама там... И ми подари сребърен накит в отплата! Така че съм ви 
задължена... 

- Значи ще накараш духовете да изтласкат сала до брега? 

- „Мога да го направя! - съгласи се тя. - Разбира се, ти също ще трябва да ми се 
отплатиш... Когато стигнеш до Тшенуда, трябва да принесеш жертва на мое име в храма. 
Преди кракът на който и да е от двама ви да стъпи в нечий дом. Разбра ли ме? 


Ринглас кимна. 

- Добре тогава! Хей, вие! - Тя скочи на палубата и се обърна към духовете, които я 
съзерцаваха с изражения на сляпо обожание. - Искам да ги закарате колкото се може по- 
близо до брега, разбирате ли? 

- “Да, господарке на реката... да, Уейрлит! - отвърнаха хорово духовете. 

Мини на 87. И не забравяй да запишеш кодова дума ЖЕРТВА! 


91. 

Градът бързо се приближаваше и когато мракът закри света с черното си наметало, 
Ринглас и лейди Верения вече бяха стигнали до крепостната стена. 

Тилгард, Последната крепост, се изправяше пред тях в цялото си великолепие. На 
грамадните каменни кули се Вееха ярки знамена, никъде по стените нямаше нито мъх, 
нито дори откъртени парченца... 

Черният Певец наклони глава и погледна въпросително Мелърн: 

- “Искаш ли да разкажеш историята за Последната крепост, преди да продължим? 

Ако тази легенда ти се чете, минаваш на 290. 


В противен случай отиваш на 32. 


92. 

Приближаването на Драконовите планини навяваше на Ринглас спомени от 
пътешествието с Естор фар Вингругър, когато младият лорд за малко не загуби живота 
СИ... 

Угрижен, мечоносецът не промълви нито дума почти докато стигнаха до планината. 

- “Тук имаше два прохода, нали? - попита лейди Верения. 

- Да, така е! - кимна той. - Проходът на Каменните сърца и Клисурата на ходещите 
камъни! И двете, струва ми се, са изключително опасни места. В Клисурата на ходещите 
камъни може да срещнем истински каменни чудовища, както се говори... А в Прохода пък 
дебнел Господарят на Прохода, който задавал неразрешими гатанки на всеки минаващ 
пътник! Но... 

- Все по единия от двата пътя трябва да минем! - кимна лейди Верения. 

- “ Да, наистина... 

Решавай: 

Проходът на Каменните сърца се намира на 162, а Клисурата на каменните 


чудовища можеш да достигнеш на 144. 


93. 


Мечоносецът попита: 

- Значи ризницата те притеснявала? Може би в Тилгард наистина отдавна не е идвал 
посветен в тази история бард... Преди около две години се случи така, че Абандомен се 
опита да измами Хоръханд и Уинсуорд, за да завладее и техните части от Вълшебните 
доспехи. Той вече притежаваше ризницата и щита... Предполагам, че или той лично е убил 
Харуейв, или това е било извършено по негова поръчка! 

- „ Къдеетой? - Рицарят скочи от мястото си. 

- „Спокойно, приятелю! Трупът му отдавна е разкъсан от вълците и поруган от 
лешоядите... Киол бе този, който го прониза! - Ринглас потупа меча си. 

- „Сега, ако нямаш нищо против, вече можеш да пиеш заедно с мен с чест... 

- “И отмъстено сърце! - довърши ритуалните слова рицарят. - Наистина ми е приятно 
да чуя такава добра новина... Името ми, впрочем, е Терек! 

Мини на 156. 


94. 


Ринглас успя да си проправи път до брега. Лейди Верения бе спряла на безопасно 
разстояние и присвита до някакъв храсталак, истерично хлипаше. 

- Всичко е наред! - Той успокоително я прегърна. 

- Вече сме на сушата! Не могат да ни стигнат тук! 

- „Мислех... този път наистина мислех, че ще умрем! 

- Тя се притисна към него. Мокрите й дрехи бяха започнали да замръзват. 

- Всичко е наред... 

Духовете бяха изплували досами брега. 

- „Мечът... Както беше сделката! - напомниха хорово те. 

Ринглас им го дава (109) или им отказва (119)? 


95. 


Самият факт, че само на няколко часа път се намира Замъкът с Кристалната врата, все 
още защитаван от могъщата ларегодска магия, караше Ринглас да се чувства по-спокоен. 

Времето бе превъзходно, конете се носеха през снега 6 галоп, на километри наоколо 
нямаше и следа от човешко - или демонично присъствие и той дори си позволи да се 
отдаде на спомени... не толкова отдавна бе пътувал по същия път, преследван от хората на 
лорд Вингругър, бе срещнал тук Ренда... 

В подножието на Ридлат Ринглас спря Златогрив и любезно се обърна към лейди 
Верения: 

- “Оттук имаме две възможности да продължим! Можем да пресечем планината през 
Прохода на Старата река, по който пътят е по-къс, но ще ни изведе в неприятна близост до 
гората. Можем да продължим и през Прохода на Звяра, който пък води към Замъка с 
Кристалната врата и след като прекосим Долината, ще напуснем Ридлат през Прохода на 


Нощта... Този път, безспорно, е по-дълъг, но е и по- безопасен, а и ми се ще отново да 
видя Замъка... 

- “Както прецениш! - Лейди Верения сви рамене и се усмихна. - Длъжна съм само да 
ти напомня, че колкото по-бързо пристигнем в Тшенуда, толкова по- добре! 

Така че избирай: 

Проходът на Старата река - 144. 

Проходът на Звяра - 162. 


96. 


Ринглас се приготви за тежка и продължителна битка. 

За негово изумление обаче един рицар в ледени доспехи пристъпи измежду снежните 
воини и с благ глас каза: 

- “По поръчение на нашия Господар Ташкет ви приветстваме с добре дошли! Можете 
да продължите спокойно, без да се опасявате от нападения в тази равнина! 

Ринглас сви рамене и побърза да смушка Златогрив. 

Рицарят за щастие сдържа думата си. Не след дълго снежната равнина остана зад гърба 
им без никакви специални приключения. 

Ако се движиш по: ПЪТ 1, мини на 103. ПЪТ 2, мини на 208. ПЪТ 3, мини на 146. ПЪТ 
4, мини на 275. 


97. 


Малко след падането на здрача те преминаха през крепостната порта на Ракаслат. 

Разпилян хаотично в долината, защитаван само от лек крепостен вал и щедро осветен 
отвсякъде, градът изглеждаше като идеална мишена за нападения. Ринглас с лека 
насмешка си помисли, че ако същото селище бе разположено някъде около Гринлонд, 
щеше да е разбивано и ограбвано стотици пъти досега. Но тук, в цивилизованите части на 
Тшет, далеч от всякакви възможни опасности, освен може би нападение от страна на 
Тилдарската империя, известният като средище на магическите науки Ракаслат беше, 
общо взето, в безопасност. Зъзнещите стражи на портата дори не обърнаха особено 
внимание кой влиза в града! 

- Никога не съм идвал тук! - призна Ринглас. - Така че не мога да препоръчам някоя 
конкретна странноприемница.. Макар че, предполагам, по-луксозните са разположени 
към центъра на града. Можем да попитаме някого! Или пък просто да яздим навътре, 
докато... 

Той забеляза натруфен с ливрея слуга да преминава по улицата. 

Решавай: ще попита слугата (121) или ще продължат към центъра (137)? 


98. 


Ринглас на свой ред измъкна Киол и предизвикателно го вдигна. 

Лейди Верения се надигна от мястото си и с учудващо властен глас нареди: 

- Рицарю, Ринглас, спрете веднага! Господине, ще бъдете ли така любезен да ми 
обясните причините за тази свада, преди кръвта да се е проляла? 

- „Какво? - Рицарят сепнато се обърна към нея. 

- „ Аз съм - обясни тя ледено - лейди Верения фар Винхазър, съпругата на Еймън фар 
Винхазър, един от лордовете в триумвирата на Гилдар-ам-Рот! 

- Ваше Високоблагородие, аз нямах предвид да... 

- “Този мечоносец тук е наег от мен да ме съпровожда в мисията ми, която - 
продължи тя с нетърпящ възражение глас, - както забелязвате, е извънредно важна, щом се 
налага да пътуваме в навечерието на Възраждането. А сега ще ми обясните ли защо се 
нахвърляте върху нас? 

Мини на 107. 


99. 


Салът се понесе в широка дъга, подкрепян в началото и от двете теглачни въжета, 
които се размотаваха под влияние на течението. 

- Все още можем да се издърпаме! - Салджията нервно преглътна. - Ако впрегнем 
този зъбат кон, може би ще... 

Задното теглачно въже изпращя и се скъса. 

Духовете, които се бяха разправили с трупа на мулето, се събраха по ръба на палубата. 

- “Тези отзад вдигай! - пискливо командваше единият. - Тези отпред натискай! 

Салът заплашително се залюля и позагреба вода. 

Лейди Верения изпищя. 

- „Хей, вие, спрете веднага! - Ринглас размаха Киол. - Или ще ви отсека проклетите 
пръсти! 

- “ Щял да ни ги отсече! - Изхили се един от духовете. - Вдигай, вдигай! 

Ако Ринглас разполага с шлем с надпис "Те са твоята армия", мини на 74. 

Ако той има шалчета-удушвачки, иди на 62. 

Ако лейди Верения притежава статуйка на Шетш, те очаква 139. 

Ако пък нямат нищо от посоченото, отиваш на 51. 


100. 


"Носителят на ризницата" бе огромна, натруфена сграда. Очевидно лакеят в червена 
ливрея бе стоял непосредствено зад вратата, защото изскочи от странноприемницата в 
мига, в който Ринглас слезе от коня си и протегна ръка на лейди. 

- „Добре дошли! - Лакеят изгледа оценяващо мечоносеца и се обърна към лейди 
Верения: - Приятно ми е да посрещна тук такава знатна дама като вас, госпожо, ъъъ... 


- Лейди Верения фар Винхазър! - осведоми го Ринглас недружелюбно. - Хайде, 
заемай се с конете, фукльо, и недей дрънка много! А, да, на този тук - той потупа 
Златогрив - му дай едно малко прасенце за вечеря, това е драконов кон! 

Лакеят за момент се поколеба, после попита: 

- В такъв случай ти трябва да си Ринглас или Брейкру? 

- “ Позна! Лейди? - Без повече коментар мечоносецът въведе Верения в предверието. 

В просторната зала на първия етаж имаше доста посетители - все тилгардски 
благородници, които наблюдаваха замислено танците на няколко полуголи девойки на 
подиум до камината. 

Друг лакей се приближи: 

- “ Какво ще обичате, лейди? 

- „Стая естествено! - Верения наклони глава. - Какво очакваш да поискам - букет 
цветя? 

- Не ми харесва тук! - изсумтя Ринглас. - Луксозно безспорно, но... Дали няма да е 
по-добре да отидем в "Дръжката на меча" все пак? 

- „Ама не, моля ви се! - Лакеят се преви в поклон до земята. - Сега ще ви заведа в 
стаите ви, ще наредя да приготвят най-добрата вечеря, ще... 

Решавай: "Дръжката на меча" се намира на 85, а стаите на двамата са на 112. 


101. 

Могъщият глас се разнесе отново: 

- „Спрете, казах! 

Мечовете като един се отпуснаха. Редиците на воините се разтвориха, за да може 
загърнат в бяло наметало рицар да се приближи до Златогрив. 

- “ Приветствам те с добре дошъл във владенията на Ташкет, о, велики Ринглас! - 
церемониално произнесе рицарят. - Моят господар иска да говори с теб... И ще е най- 
добре да ни последваш без съпротива, ако не искаш на дамата да й се случи нещо! - Той 
махна по посока на лейди Верения, която отчаяно се мяташе в здравата прегръдка на един 
от воините. 


Решавай: Ринглас тръгва без да създава проблеми - 132, или все пак се впуска в битка 
- 70. 


102. 


Все пак, след доста усилия, двамата най-сетне се добраха до сравнително равна 
площадка почти на върха на планината. Огромни каменни стълбове ограждаха правилен 
кръг в средата., а в кръга стоеше гранитна статуя на гротескно многоръко и многооко 
чудовище. 

За учудване на лейди Верения, Ринглас слезе от коня и се приближи до чудовището: 

- “ Пазителю на Прохода - той ниско се поклони, - помниш ли ме още? 

Тътнещ като гръмотевица глас отвърна: 


- “Помня те, да! Човекът, който отгатна гатанките! Пак ли искаш да минеш оттук, 
смъртни? Не знаеш ли, че аз съм в служба на Ташкет? 

-  Някогашните ми дела все още ми дават право да прекосявам Прохода на Звяра! - 
отговори гордо Ринглас. 

- “Така е, вярно! Но жената с теб - гранитното чудовище поклати глава, - тя не може 
да мине! Така че ще трябва да отговаря на гатанките ми! Лейди Верения, пристъпете 
напред, моля! 

Мини на 167. 


103. 


Вече започваше да се свечерява, когато в далечината се появиха крепостните стени на 
Тилгард. Зад тях като остри зъби в зинала за мощна захапка паст се очертаваха тъмните 
силуети на гринлондските върхове. 

- Първата ни спирка по пътя! - Ринглас посочи Тилгард. - Е, лейди, какво ще 
пожелаете - да се укрием в някоя странноприемница за през нощта... или да спим на 
открито в полето? 

- „ Странноприемницата винаги е за предпочитане! - отвърна след кратко колебание 
лейди Верения. - Но пък ей там, струва ми се, забелязвам някакъв лагерен огън... от 
траперите в степта винаги може да се научи нещо интересно... поне баща ми така казва! 

Както е ясно, и двамата се колебаят... така че изборът е лично твой: 

- влизат в града (91) или се присъединяват към хората край лагерния огън (127). 


104. 


Пред тях се разкриваше живописна долина, сгушена сред острите върхове на Унерт. 

- “Какво красиво място! - Лейди Верения плесна с ръце. - Не съм и предполагала, че е 
възможно... Всички говорят за Унерт като за извънредно опасно място! А тук... 

- “Тук има извънредно опасни неща! - Ринглас й посочи някакъв златен проблясък в 
небето. 

- “Какво пък би могло да бъде това? - Лейди Верения вдигна глава. 

Ако беше погледнала към изкривеното от недоволство лице на Ринглас, вероятно 
щеше веднага да отгатне отговора. 

За втори път в живота си Ринглас се сблъскваше с дракон - и, честно казано, би 
предпочел да избегне тази среща по някакъв начин! 

Лейди Верения с ужас - и не без възторг - наблюдаваше, как златният проблясък се 
приближава и се превръща в гигантски дракон. Само главата му навярно беше с размерите 
на малка къщичка! Когато се приближи, той направи плавен завой във въздуха, отвори 
уста и от гърлото му изригна дълга близо двадесетина метра огнена струя. 

Мелърн любезно се обърна към Черния Певец: 

- „Открай време е знайно, че в Унерт живеят огромни дракони, нали така? Вярно, 
Ринглас срази един в Драконовите планини преди време.. Не мислиш ли обаче, че рано 


или късно, късметът на нашия герой ще му изневери - ако продължава упорито да се вре в 
гнездата на дракони? 

Другият бард сви рамене и продължи историята: 

- “Едва ли на света съществува нещо по- величествено от дракон в полет. Златните му 
люспи сияят на слънцето, очите му са като скъпоценни камъни, а през полупрозрачните 
ципи на крилата му се отразява слънцето... Но едва ли това... 

Точно красотата на дракона вълнуваше Ринглас най-малко в момента. Той трескаво се 
замисли какво би могъл да предприеме срещу ужасяващия звяр. 

Ако има ДРАКОНОВА КИХАВИЦА, мини на 193. 

Ако разполага с шлем с надпис "Те са твоята армия", иди на 212. 

Книга МАГИКА ПРИЛОГИКА го отвежда на 231. 

Ако лейди разполага със статуйка на Шетш, иди на 245. 

А ако никой от тях няма нищо такова, се прехвърляш на 68. 


105. 


Ринглас поведе конете далеч встрани, като се опитваше да държи под око изпаренията. 
Странно, но колкото и да се отклоняваха, стълбът бяла пара сякаш все си стоеше пред тях! 

- “Това не може да бъде друго, освен някаква игра на природата! - Лейди Верения сви 
рамене в недоумение. - Нещо като пустинните миражи... само че в снега! 

След като повече от час напразно се мъчиха да заобиколят изпаренията, Ринглас се 
отказа от тази тактика и насочи Златогрив право напред. 

- “Каквото и да има там - обясни той на спътничката си, - то не иска да ни изпусне...и 
ще е глупаво да загубим цял ден в игра на криеница, когато всичко може да бъде решено в 
десетминутна битка! 

Мини на 53. 


106. 


Лейди Верения бе тази, която поклати глава: 

- Ако се смрачаваше, не бих отказала на предложението, госпожо Якпа! Но денят е 
все още пред нас... Наистина се налага да бързаме! Така че се налага да... 

- „Съжалявам! - Старицата въздъхна. - Много ми се искаше да останете да 
пренощувате тук, но след като трябва да тръгвате... - Тя въздъхна отново. - Леко 
пътуване, лейди! 

- “Наистина не ми се искаше да потегляме! - сподели лейди Верения, когато вече 
яздеха през разреждащите се храсталаци. - Сякаш... Сякаш... О, само да не бързахме 
толкова! На връщане бихме могли да посетим старицата отново, нали? Ще й донесем 
подаръци от Тшенуда и... 

Ринглас кимна. 

В далечината пред тях се разкриваха безкрайните Тугатарски блата. 

Мини на 110. 


107. 


Рицарят сведе глава, преди да заговори: 

- Простете, лейди... Не ви познах! Но този боклук тук носи част от Вълшебните 
доспехи и именно това предизвика интереса ми! Прочутият Харуейв дълги години бе наш 
офицер и той притежаваше ето тази ризница. Прослави името си при последната битка... 
но малко по-късно бе убит - не в честен бой, а по най-подъл начин, чрез удар в гърба... 

- Еуи? 

- „Ризницата му беше открадната. Така и не открихме убиеца му... но всички в 
Тилгард са убедени, че рано или късно, ризницата ще се върне в града ни, както и стана. 
Сега, ако нямате нищо против, имам намерение да отмъстя за смъртта на Харуейв и да 
прибера това, което по право принадлежи на Тилгард! Много съжалявам, но се оказва, че 
сте наела безчестник да ви съпровожда в тази мисия и... 

- „ Безчестник ли? - Ринглас не можа да преглътне и тази обида и скочи на масата с 
размахан меч. - Сега ще ми платиш за... 

Ако той и лейди Верения са отседнали в "Дръжката на меча", мини на 57. 

Ако са в "Носителят на ризницата", иди на 115. 


108. 


От едно дърво на десетина метра напред по пътеката с пъргавината на акробат скочи 
облечен в кожи мъж. 

Лейди Верения тихо изписка. 

- “Кой си ти и какво искаш? - Ринглас дръпна юздата на Златогрив. - Махни се от 
пътя ни! 

- „Не мисля, че ще стане! - с дрезгав глас отвърна мъжът и се засмя злобно. - Аз съм 
Батуърк, господарят на тази гора и аз решавам кога да застана на нечий път и кога да се 
махна от него... А това, което искам, е обичайното за господарите на гората: парите ви, 
Всички скъпи вещи и, разбира се - той отново неприятно се разсмя, - душите ви! А тази 
дама тук... о, да, много ще се забавляваме с нея... 

- “Само през трупа ми! - Ринглас скочи от седлото. - Ако ти стиска, разбира се! 

- “Мен ли питаш? - Мъжът измъкна някъде изпод грехшие си огромна закривена сабя. 
- Ей сега ще си истински труп! 

БИТКА С БАНДИТ 

Разбойникът има мишена 8 и 1) точки ИЗДРЪЖЛИВОСТ. 

Ако Ринглас загуби битката, мини на 11. 

В момента, в който разбойникът загуби 1 точка, се прехвърли на 130. 


109. 


Някой от публиката възторжено се провикна: 

- И Ринглас измъкна Киол от ножницата му и безропотно го хвърли към духовете, 
нали? 

Двамата бардове млъкнаха втрещени. 

- Слушай сега - Черният Певец се обърна към седналия до огъня нахалник, - 
случайно да забелязваш Брейкру ей там? Имаш ли представа за колко време той може да 
счупи нечий врат, ако научи, че съответният човечец е имал нещастието да твърди, че 
Ринглас някога е дал меча си някому... 

- „Особено като се има предвид, че духовете не са си изпълнили задълженията, така 
или иначе! - допълни Мелърн. 

- “И като добавиш това, че останалите слушатели ще те изхвърлят, ако още веднъж ни 
прекъснеш... 

- Аз, такова... 

- Добре! - Мелърн се засмя. - Вярвам, че повече няма да се опитваш да разказваш 
историята вместо нас. И тъй... 

Мини на 119. 

КОМЕНТАР НА ВЪРДЖ: Що за безкрайно тъп избор, бе? 


110. 


Сякаш дори снегът отбягваше тези тресавища. На места бе натрупал преспи, другаде 
тъмен лед подсказваше наличието на опасни капани, а тук-там от оголени кафяви локви се 
вдигаха зловонни изпарения и бълбукащи под повърхността мехурчета навяваха мрачни 
мисли за... Лейди Верения нервно тръсна глава. Дори хилавите криви дръвчета и гъстият 
папур бяха само покрити със скреж, а не затрупани под плътна снежна покривка. 

- “Топли извори някъде дълбоко под земята! - обясни спокойно Ринглас. - Точно това 
прави блатата толкова опасни за преминаване дори зимно време! 

- “Какво е пък това? - Лейди вдигна ръка да посочи. 

Между тръстиките се забелязваха прозрачни 

силуети, които плавно се плъзгаха през блатото, сякаш нищо материално не може да ги 
спре или забави. 

Ако си имал удоволствието да играеш "Ринглас и Олтарът на Сивия Бог" и си 
преминал през блато там, мини на 145. В противен случай някой те очаква с разтворени 
обятия на 129. 


1. 


Ташкет мълча дълго, след като изпрати Ринглас при ларегодския магьосник. Лейди 
Верения почти бе решила, че Черната Хиена я е забравил, когато той отново се обърна към 
нея: 

- “И тъй, лейди, време е за Вашата задача! 

- “Както наредите, Господарк!! 

- Аз излъгах Ринглас... 

- Моля? - Лейди вдигна глава. - Нали... 

- „ Изслушай ме! Излъгах го за това, че след смъртта на Ишмот не искам да се 
показвам в смъртното си тяло! Нещо друго ми се случи, което не ми позволява да го 
правя. И от теб ще искам да ми помогнеш! Преди повече от сто и петдесет години аз 
харесах една смъртна жена за любовница. За нещастие Вездесъщият паяк, моята дясна 
ръка, научи за това, ревнуваше ме и я уби. Нищо необичайно дотук. Сестрата на 
любовницата ми обаче беше Жрица на Змията. Както по-късно разбрах, тя се заклела да 
ми отмъсти - и след няколко години ме примами, упои ме в смъртното ми тяло и ме окова 
на Олтара на Змията. Сълзите на Великата Змия, най-силната позната отрова, бяха 
приложени върху мен - но не в доза, която да ме убие, а като съставка от могъща магия. 
Имах късмета, че дори Жриците на Змията не познават същността на боговете - така успях 
да избягам от тялото си и да се върна тук. Но въпреки това Змията ме държи в плен, 
защото магията поддържа смъртното ми тяло живо, а докато то съществува, аз не мога да 
се вселя в друго. Ти си единствената, която може да освободи тялото ми и така да ми 
върне способността да се движа из Земното царство в обичайното си обличие! 

- „Аз? - Верения невярващо примигна. 

- “Точно ти! - Кимна Хиената. - Ги притежаваш Златния ключ от Оковите! 

- Това? - Тя измъкна окаченото на тънка верижка ключе, което майка й й бе 
завещала на смъртния си одър. 

- „Да! - Ташкет жадно се вгледа в бижуто. - Тялото ми е приковано със златна верига 
за олтара. Трябва да отключиш катинара... тогава то ще може да умре. 

- “ Но това означава Вие за хилядолетия да сте заточен в Подземното... 

- „Вярно е! Но аз съм владетелят на Подземното царство, не забравяй! Не съм умирал 
веднъж или два пъти... Дори и лишен от смъртно тяло, нищо не ми пречи да изпълнявам 
задълженията си! За разлика от останалите ми братя... - Той се засмя. - Няма да ти кажа, че 
това е лесна задача или нещо подобно, но няма и да ти е толкова трудно! 

Черният Певец и Мелърн се спогледаха и синхронно поклатиха глави. 

- Това - каза русият бард, - което се случи на Ринглас и лейди Верения докато 
изпълняваха задачите на Гашкет, е въпрос на съвсем друга история... 

- Часове ще отнеме само разказът за пътешествието към Вечната кула! - допълни 
Черният Певец. - Тъй че ще се задоволим само да кажем, че те успяха да свършат това, за 
което Богът на смъртта ги бе изпратил и се върнаха обратно при него... и понеже времето, 
управлявано от Гашкет, тече различно, всяка от задачите отне точно... 


- ..,„ точно два дни! - Мелърн кимна с важен вид. - След което Ринглас и лейди отново 
стояха в тронната зала пред Черната Хиена! 

Сега внимавай: 

Ако си от онзи тип играчи, които наистина се интересуват от книгата такава, 
каквато е и от шантавите идеи на автора й - и ако ти се иска да научиш нещо за едно 
специално предложение, което се каня да ти направя, продължаваш на 58. 


А ако пък си просто читател, който играе приключението както му е предложено -и 
просто зашото му е предложено така, можеш с чиста съвест да се прехвърлиш на 234. 


112. 


Бяха им определени две съседни стаи - както и се полага. И в двете огнищата бумтяха, 
заредени с дебели цепеници. 

- Всичко ще бъде наред! - Лейди Верения се усмихна. - Смятам да взема една вана, 
Ринг! Можеш да ме чакаш долу! 

Ринглас сви рамене, свали кожената си наметка и я хвърли на леглото в стаята си: 

- Ако имате нужда от нещо, само викнете по-силно... 

Прислужничката, която стоеше на вратата на лейди, се вгренчи в него. Той отвърна на 
учудения И поглед, намести колана с ножницата на Киол на кръста си и се отправи надолу 
по стълбите. Розовата му ларегодска ризница подрънкваше леко при всяко движение. 

Спря се за момент на най-долното стъпало. Обиграният му поглед на боец откри 
удобна свободна маса близо както до огнището, така и до задната врата и Ринглас се 
насочи към тази маса. 

- Вино! - провикна се той, докато си пробиваше 

път натам. - От най-доброто! 

Към края на втората чаша лейди Верения се появи, облечена в небесносиня рокля, 
подплатена с лисичи кожи. 

- “ Прекрасна както винаги! - приветства я мечоносецъг. - Заповядайте! Виното ще Ви 
освежи, докато чакаме вечерята! 

Тя тъкмо бе седнала, когато вратата се отвори и група заметнати с тъмни плащове 
рицари влязоха в кръчмата. Едри, чернокоси, типични рандованци, те изглеждаха така не 
на място в този северен край на империята, че лейди Верения тихичко се изкиска. 

-  Елитният гарнизон на Последната крепост! - съвсем сериозно и с нотка на 
благоговение в гласа й обясни Ринглас. - Някога Харуейв, приятелят на учителя ми, е имал 
честта да бъде офицер в Гарнизона! Убили са го тук, край стените на крепостта и... 

Единият от рицарите гледаше към него и на мургавото му, пресечено от белег лице, се 
смениха последователно изражение на удивление и гняв. Рицарят измъкна меча си от 
ножницата и се запъти право към тях. 

Мини на 80. 


113. 
БИТКА С КАМЕННИ ЧУДОВИЩА 
Чудовищата имат- мишена 9 и 12 точки ИЗДРЪЖЛИВОСТ. 
Ако Ринглас победи, мини на 179. 
Ако той загуби, иди на 19. 


114. 

Ринглас приклекна и се обърна към водния дух: 

- „По принцип нямам навика да се занимавам с такива като теб, но съм чувал, че 
обичате хубавите сделки... 

- » Зависи за какво! - отвърна създанието и се изкиска. - Явно ще искаш моят народ да 
подкрепи сала ти до отсрещния бряг, така ли е? 

- “Точно така! 

- Е, това наистина е скъпа услуга! Особено пък и в Навечерието, когато Ташкет 
повече от всякога ни контролира и направлява... Но... Ако се закълнеш в Ташкет да ни 
дадеш меча си, сделката е сключена! 

В този момент крепежното въже се скъса и двата му края, като смъртоносни драконови 
опашки, със свистене пометоха палубата, разминавайки се на сантиметри с коня на лейди 
Верения и ужасения салджия, който изскочи от задната част на надстройката. Нещастното 
му муле нямаше този късмет. Разкъсаният му на две труп падна във водата, подкрепян 
само от хамутите. Моментално изникнаха десетки водни духове, привлечени от кръвта. 

- „Мечът, ако искаш помощ! - напомни духът, с когото мечоносецът разговаряше. 

Ако Ринглас приеме сделката, мини на 87. 

Ако откаже, иди на 90. 


115. 
БИТКА С РАНДОВАНСКИ РИЦАР 
Мишената на рицаря е 9. Точките му ИЗДРЪЖЛИВОСТ са 6. 
Когато на рицаря му останат 2 точки, мини на 52. 
Ако Ринглас бъде убит преди това, отиваш на 4. 


116. 


Ринглас светкавично се протегна, развърза възела на шалчетата и ги хвърли във 
въздуха. По-бързо, отколкото погледът можеше да ги проследи, те се насочиха към 
вълците и се стегнаха около шиите на поне тридесетина от тях. Със заплашително вдигнат 
меч Ринг се приготви да посрещне останалите. 

Мини на 237. 


117. 


И последният снежен рицар се превърна в купчина сняг. Ринглас прибра 
огненочервения Киол в ножницата му, приближи се до Верения и й подаде ръка. 

- „ Лейди? 

Тя цялата трепереше, но се изправи и с преднамерено безгрижни жестове изтърси 
снега от дрехите си. Конят й бе спрял на стотина метра встрани, очите му диво се въртяха 
в орбитите си, но той все пак се остави да бъде хванат. Верения го потупа по муцуната, 
каза му няколко ласкави думи и се метна на седлото: 

- “ Да продължаваме, Ринглас! Тръпки ме побиват от това място! 

Мечоносецът възседна Златогрив и се огледа. Странно, но изпаренията в далечината 
бяха изчезнали. 

- (Като че ли наистина победихме този път... - несигурно отбеляза той и смушка 
драконовия си кон. 

Не след дълго снежната равнина остана зад гърба им. 

Ако се движиш по: 

ПЪТ 1, мини на 103. 

ПЪТ 2, мини на 208. 

ПЪТ 3, мини на 146. 

ПЪТ 4, мини на 2735. 


118. 


Ринглас се приготви да измъкне Киол и скъпо да продаде живота си. 

- О, Ташкет да те вземе! - Чудовището махна с една от ръцете си. - Ако бях решил да 
те убивам, щях да го направя! Но така ми е омръзнало да претрепвам всеки, който мине 
оттук, че ще ти дам още един шанс! Значи, ако лейди отговори вярно на въпросите ми, и 
двамата ще можете да продължите! 

Един-два гласа от публиката се обадиха в смисъл, че това е нелепо, но Черният Певец 
смразяващо ги изгледа и те млъкнаха. 

Мини на 167. 


119. 


Ринглас се изправи, обърна се към брега и поклати глава: 

- “Да не съм Луд да ви давам оръжието си? Бяхме се уговорили да ни прехвърлите в 
безопасност на брега, нали? Е, колцина от вас спазиха обещанието си? Според мен 
нямаше нито един, дето да не иска да ни удави! Или кръвта ви по острието на Киол не е 
доказателство за нарушена сделка? 

Хор от протестиращи гласове. 

- “Така че изобщо не си и помисляйте за моя меч! 

- “Ти ще се връщаш през Уейрлит? - отбеляза насмешливо един от духовете. 

- О, да, и ще минеш през още доста приключения! 


- „ допълни друг. 
- “И тъй да бъде, ще му мисля като стане време за това! Сега млъквайте и се махайте! 
- Ринглас им обърна гръб. - Лейди, налага се да продължим... Ако останем тук, ще 
измръзнем до смърт! 
Ако имаш кодова дума ЛЕД, зачеркни я и запиши ТАШКЕТ. Ако имаш кодова дума 
ТАШКЕТ не променяй нищо. След това мини на 163. 


120. 


Рицарят зяпна поставената на масата ризница. 

- Не те познавам! - добави миролюбиво Ринглас. 

- “И ми се струва, че никога не съм ти причинявал зло. Каква е тогава причината да се 
държиш така с мен? 

- Причината ли, смърдящ боклук? 

- „Все трябва да има нещо, което те кара да ме обиждаш! - Мечоносецът се засмя. - Не 
ми казвай, че просто не си харесал лицето ми, защото тогава МОЯТ меч ще опита от 
кръвта ти! 

- „Спрете и двамата! - Лейди Верения се надигна от мястото си. - Глупаци! Рицарю, аз 
съм съпругата на лорд Еймън фар Винхазър, ако това име изобщо ти говори нещо! 
Настоявам да ми бъде обяснено защо се нахвърляш върху нас... Веднага! 

Мини на 107. 


121. 


Лейди Верения решително подвикна на слугата: 

- „Хей, човече! Би ли ни ориентирал? 

- С удоволствие! - Той се обърна. - О, вие не сте ли дъщерята на търговеца 
Самендорф от Тшенуда? 

- „Бях! Сега съм съпруга на лорда на Тилдар-ам- Рот! 

- “Правилно си спомням, значи! - Слугата радостно кимна. - Бяхме веднъж с 
господаря ми на гости в дома ви! В Тшенуда, имам предвид... 

- „Всъщност търсим странноприемница! - прекъсна го Ринглас. - Боя се, че ако 
останем тук да си говорите, ще замръзнем до смърт! 

- О, да, разбира се! - Онзи кимна. - Извинете ме, лейди! Бих ви предложил да ме 
последвате в "Мъдрия бухал" - не е кой знае какво като за дама от днешния ви ранг... Но 
Блъд е там, а, мисля, ще има доста неща да си кажете! Другият, ммм, вариант, е да 
тръгнете направо по улицата... На около километър оттук се намира "Златният балдахин", 
която е наистина първокласна! 

Е, решавай - "Бухала" на 152 или "Балдахина" на 148. 


122. 

Ринглас направи адски труден замах през рамото си, като същевременно завъртя 
ръмжащия Златогрив. Киол се вряза в групичката духове и те изчезнаха. Един от тях обаче 
успя да удари крака му. Нямаше кръв, нито дори драскотина - но болката бе силна и 
пареща. 

Лейди Верения агонизиращо изпищя и той се извърна към нея. Не бе ранена, слава 
Богу, макар да се държеше за рамото. 

Мини на 153. 


123. 
БИТКА С ВОДНИ ДУХОВЕ 
Духовете имат мишена 4 и 10 точки ИЗДРЪЖЛИВОСТ. 
Ако Ринглас загуби битката, мини на 31. 
Ако победи: 
- при кодова дума ДУШЕНЕ, отиваш на 181. 
- при кодова дума ЖЕРТВА - на 172. 
А ако нямаш нито една от двете, се прехвърляш на 04. 


124. 
СХВАТКА СЪС СНЕЖНИ ВОИНИ 
Те имат мишена 7и 10 точки ИЗДРЪЖЛИВОСТ. 


Ако Ринглас ги победи преди да загуби 8 точки, мини на 117. 
Когато Ринглас загуби 8 точки ИЗДРЪЖЛИВОСТ, мини 142. 


125. 


Чудовището благо кимна с това, което при него минаваше за глава, и протегна три от 
ръцете си, свити в юмруци. 

- „В една от тях, лейди - обясни то, - държа златна монета. В другите две има камъни. 
Ще ви кажа и три твърдения, едно от които със сигурност е истина, а за другите две... 
никой не знае! А Вие трябва да познаете в коя ръка държа монетата. И тъй... В ръка едно 
имам камък. 

- “Коя еръка едно? - намеси се Ринглас. - И действително ли... 

- О, не! - Чудовището тръсна глава. - Действително държа два камъка и монета. Ръка 
едно е просто една от трите... аз знам коя, а това е най- важното. Та, в ръка две имам 
монета. А камъче има в ръка две. 

- Ама... 

- Лейди отговаря! - Чудовището се нацупи. - Или искаш да бъдеш изяден, смели 
мечоносецо? 

Черният певец се обърна към Мелърн: 


- Значи трите твърдения са: "В ръка едно е камък", "В ръка две е монета", "В ръка 
две е камък", така ли? И поне едно е истина? 

- “Правилно! 

- „В такъв случай... 

Решавай: 

- монетата е в ръка едно - в първата кутийка запиши 5. 

- монетата е в ръка две - в първата кутийка запиши 10. 

- монетата е в ръка три - в първата кутийка запиши 15. 

След това мини на 154. 


126. 


Ринглас измъкна негаснещата факла и свали коженото й покривало. Червените 
пламъци мигом осветиха широките криви коридори на пещерата. 

При наличието на светлина конете се успокоиха и около час по-късно, двамата 
пътешественици най- сетне забелязаха светлина в далечината. 

Отворът в края на тунелите ги изведе на ръба на склона, където клисурата свършваше. 
Наоколо нямаше и следа от каменните чудовища. 

- Мисля, че можем с чиста съвест да продължим! - Ринглас облекчено се засмя. 

В зависимост от това коя планина пресичаш, мини на: 

РИ ДЛАТ - 151. 

ДРАКОНОВИТЕ ПЛАНИНИ - 175. 

УНЕРТ - 104. 

Ако пък излизаш от планината, мини на 292. 


127. 


Бяха твърде изгощени от дългата езда, за да разговарят дълго тази вечер. 

Ринглас подбра подходящо място за нощувка, сложи вечерята и мрачно се заслуша в 
надигащия се в далечината вълчи вой. Седнал край огъня със скръстени крака и оголения 
Киол в скута си, приличаше на причудлива статуя и лейди Верения не без спотаена 
усмивка откри, че той прилича на една илюстрация от книга с легенди - ценен препис, 
който лорд Еймън пазеше в библиотеката си (Мелърн и Черният Певец се спогледаха и 
синхронно поклатиха глави; цялостният разказ щеше да е твърде дълъг). Легендата, ако 
лейди правилно си спомняше, беше за Укиел - герой отпреди няколко столетия, който 
имал смелостта да се възправи сам срещу туирите, мъжествено се сражавал с огромната 
им армия в една планинска клисура на Гринлонд и макар да бил убит в битката, успял да 
задържи нашествениците достатъчно дълго, за да пристигне полкът му. Заради смелостта 
му Ишмот измолил от Ташкет да не го изпраща в Отвъдното, а му дарил полубожествен 
статут и го оставил да отговаря за Гринлонд и вечно да бди над проходите... 

- Лягайте си, лейди! - Ринглас плавно се надигна. - Ще отвържа Златогрив и ще 
спъна коня ви по-близо до огъня, после и аз ще подремна! 


- „Неси дал месо на драконовия си... 

-г- Не! - съгласи се той. - Този вой там зад хълмовете не ми харесва! Подозирам, че 
може да си имаме нощни гости... но проблемът е мой, не Ваш! Лека нощ! 

Драконовият кон с неудоволствие се подчини на командата да стои наблизо, но 
Ринглас се чувстваше по-сигурен в присъствието му - Златогрив щеше да вдигне тревога, 
ако се случеше нещо необичайно, а особено както бе гладен, щеше да участва и в битка 
дори с Главните демони на Ташкет, та камо ли с вълци! 

Така че мечоносецът спокойно си легна. Вълчият вой го разбуди на няколко пъти, но 
той само притисна по-силно Киол към гърдите си и се унесе отново. 

Мини на 161. 


128. 


Лека-полека редките дръвчета се сгъстяваха все повече, докато се превърнаха в гъста 
гора, през която водеше едва забележима просека. 

- „ Незнам защо, но имам много лошо усещане! - Лейди Верения погледна нервно към 
белите сводове от заснежени клони над главата си. - Просто... 

- Чудесно те разбирам! - Ринглас кимна. - Не се притеснявай! Каквото и да става, аз 
съм тук точно за да те защищавам от неприятности... аи още от самото начало и двамата 
знаем, че едно пътуване в Навечерието никак няма да е лесно! 

- “И всепак... 

Златогрив изръмжа. 

Ринглас мигновено измъкна Киол от ножницата. Острието бе не просто розово или 
червеникаво, а направо кървавочервено. 

Мини на 1089. 


129. 


Прозрачните силуети стават все повече и повече - селяци, въоръжени с вили и коси, 
воини с мечове, лъкове и копия... 

- „Блатни духове! - прошепна ужасено лейди Верения. - О, Шетш! 

Ринглас без колебание измъкна Киол от ножницата си и се хвърли в бой. Още с първия 
замах той разсече две от безплътните сенки, които изчезнаха мигновено. Ноктестите лапи 
на Златогрив ликвидираха още няколко. 

- „Отзад! - изпищя Верения. 

Ринглас извърна глава. Неколцина воини с мечове се приближаваха изотзад, с оголени 
призрачни мечове - странна гледка, защото през мъгливите остриета ясно се виждаха 
заснежените тръстики отзад. Той забеляза също и рицар с копие, който пък се прицелваше 
в лейди. 

Мелърн наклони леко глава и попита: 

- „Готов ли си, Черни Певецо? 

- Разбира се! - Другият бард се изправи. - И тъй, Ринглас трябваше бързо да реши... 


Избирай и ти: мечоносецът първо ще се нахвърли върху рицаря с копието (140) или ще 
се обърне към нападателите зад себе си (122)? 


130. 


Разбойникът отскочи с невероятна пъргавина. 

Ринглас очакваше от раната да бликне кръв или нещо лодобно... 

Вместо това Багуърк зловещо се засмя и смъкна рошавата шапка от главата си... 
Лицето му бе белезникаво-синкаво и някак прозрачно, сякаш бе изваяно от буца лед. 
Вътре в гладкия му череп се виждаше замръзнало спаружено листо. 

- „Ти... Ти не си човек! - Ринглас отпусна леко Киол. 

- Разбира се, че не съм! Ти какво очакваше - здравомислещ разбойник да се разхожда 
наоколо, в пълна с ледени демони гора? Е, Батуърк определено не беше здравомислещ... - 
Демонът поклати глава и се ухили. - Затова пък аз имам цели две седмици господство над 
тази гора! 

- “И искаш не парите, не дамата и не... 

- Разбира се, че не ми трябват материални блага! 

- Батуърк отново поклати глава. - Не, нуждая се от душите ви. Ташкет богато ни 
възнаграждава за всяка прехвърлена в Подземното царство душа... Сега ще имаш ли нещо 
против да продължим битката) Не съм чак толкова кръвожаден, та да ми е приятно и да 
разговарям с жертвите, които се каня да убия! 

Черният Певец замълча за момент, преди да се обърне към Мелърн и да му кимне. 

Русият бард на свой ред се изправи на масата и продължи историята: 

- “След тези думи леденият демон... 

Леденият демон размаха сабята си няколко пъти във въздуха и зае бойна стойка. 

Ринглас преглътна мрачния си коментар и вдигна Киол над главата си. Острието на 
меча сияеше в огненочервено. 

БИТКАТА ПРОДЪЛЖАВА. 

При победа за Ринглас, мини на 160. 

А ако той загуби, те очаква 11. 


131. 


Ринглас кимна: 

- „Да, тръгнали сме към Тшенуда... Ела, седни край нашия огън! Това е лейди 
Верения фар Винхазър, а аз съм... 

- „Бъгерър! - Мъжът смъкна качулката си. - Приятно ми е, лейди! Е, не съм подготвен 
за среща с благородничка като вас, но... - Той измъкна нещо от дрехата си. - Приемете 
скромния ми дар! 

Лейди с любопитство отвори малката кожена кесийка и ахна. Изящната статуйка, 
изобразяваща танцуваща жена, безспорно бе изработена от злато. 

- “ Това е твърде скъп подарък! - Верения вдигна глава. - Не бих могла... 


- “Само дребна мостра на това, с което Бъгерър се занимава! - Гърговецът сви рамене. 
- Наистина имам достатъчно от тези! Всъщност - той снижи тон - товарът ми е причината 
да не искам да остана с кервана. Струват ми се... подозрителни. Имам лошото чувство, че 
някоя сутрин ще се събудя с прерязано гърло и всичките ми златни бижута ще са 
отпътували за някое, хм, по-добро място... 

Верения се засмя: 

- „Ще се радваме да продължиш с нас! Ринглас е добър боец... щом може да защитава 
мен, ще защити и те0! 

- О, аз също съм вещ в това изкуство! - Бъгерър потупа ножницата на късия меч, 
окачена на кръста му - Но две остриета винаги са по-добри от едно, разбира се! Ризница 
ли виждам под кожите ти, приятелю? Не е ли неудобно да... 

- „ Свикнал съм да я нося винаги! - Ринглас сви рамене. 

- “Бих искал да я разгледам, ако нямаш нищо против! Отгук ми се струва, че е твърде 
рядка ларегодска изработка... Хм - Бъгерър се наведе по-напред. - Да, прав съм! Дори съм 
готов да се закълна, че това е част от Вълшебните доспехи! Е, наистина ще се чувствам 
щастлив да пътувам в компанията на прекрасна жена и един от най-прочутите мечоносци 
в Тилдар! Вземи, почерпи се от мен! Е, аз ще ида да доведа коня си! - Той се изправи. - 
Сегинка се връщам! 

Ринглас взе кожения мях, който търговецът му протегна и одобрително помириса 
съдържанието му. Можеше да разпознае първокласното рандованско вино и без да е отпил 
от него. Макар че имаше и нещо странно в миризмата... Виното беше наложено с билки, 
може би? 

Ако ще пие от него, мини на 258, а ако излее част от съдържанието в снега, иди на 
264. 


132. 

Ринглас се замисли и бавно кимна: 

- “Ще дойда с теб, щом така поставяш въпроса... 

Някой от публиката се провикна: 

- “Що за нелепици, глупако? Как тъй Ринглас ще се предаде без бой, когато животът 
на лейди Верения е в опасност? 

Черният Певец измери нахалника със студен поглед и отбеляза: 

- “Не мислиш ли, че това е моя, а не твоя история? 

Ако имаш кодова дума ВРАГ, мини на 30. 


В противен случай продължаваш на 12. 


133. 


Без да губи нито секунда, Ринглас се втурна към мулето и с един замах на меча му 
отряза главата. Тялото на добичето тежко се стовари на палубата. Привлечени от 
потеклата във водата кръв, на повърхността мигновено се появиха десетки духове и ако 
мечоносецът не бе успял да отскочи назад, поне двама-трима от тях щяха да го докопат за 
краката. 

- “Какво правиш с животното ми, ти, нещастн... - изкрещя салджията, който изскочи 
от задната част на надстройката. 

В този момент крепежното въже все пак се скъса. Краищата му пометоха дъските като 
две смъртоносни змии, разминавайки се на сантиметри от коня на лейди Верения и 
ужасения салджия. 

Мини на 99. 


134. 


Ринглас нямаше представа колко време бе изминало, но вероятно бяха изтекли часове, 
преди чудовищата най-сетне да престанат да излизат от водата около полянката и 
последното от тях се превърна на пръст. 

- Тилрод! - Мечоносецът уморено се облегна на потния хълбок на Златогрив. - 
Никога не съм си представял, че подобно нещо може да ми се случи! 

- Виж - Лейди Верения протегна ръка. - Появи се пътека! 

- “Кой знае към какъв капан води! - изсумтя мечоносецът, но яхна коня си. - Е, хайде 
да проверим! 

По-малко от половин час по-късно блатото остана зад тях и не след дълго вече се бяха 
отдалечили доста от това ужасяващо място. 

- Благодаря ти, боже Шетш... - прошепна Верения. 

- Какво? 

- Няма да разбереш! - Тя тръсна глава. - Ринглас, просто... Както и да е! 

В зависимост по кой път се движат, мини на: 

ПЪТ 1 - 128 

ПЪТ 2- 92. 

ПЪТ 4 - 206. 

ПЪТ 3: Не след дълго наближиха до величествените планини Унерт. Ринглас се 
загледа към острите като игли върхове. Два прохода, доколкото той знаеше, водеха през 
планината. Решавай: Проходът на Нощта - 144, или Проходът Гонерт - 162. 


135. 
БИТКА СЪС СИМАУТ 
Богът на бурите има мишена 10 и 5 точки ИЗДРЪЖЛИВОСТ. Ти можеш да прибавиш 
5 точки към тези на Ринглас. 
Ако Ринглас загуби, мини на 47. 
Ако победи, те очаква 226. 


136. 

Избухналият в публиката смях заглуши последните думи на барда. Мелърн търпеливо 
изчака минута-две смехът да заглъхне и студено обясни: 

- Когато не искахте да чуете легендата, правилата ми позволиха да направя един 
нелогичен ход. Възползвам се от това... А сега млъкнете и слушайте! И тъй... 

Ако си избрал свалянето на ризницата в тилгардска кръчма, продължаваш на 120. 

Ако лейди Верения заплашва ледени демони с арбалет, отиди на 199. 

Ако ледената дева освобождава Ринглас, мини на 207. 

Ако Ринглас говори с шутрата Уейрлит, иди на 90. 


Ако лейди Верения стреля с арбалета по салджията, се прехвърляш на 1509. 


137. 
Лейди Верения смушка коня си. 
- “Какъв смисъл има да разпитваме случайните минувачи? 


- „ Както кажете! - Ринглас сви рамене. 
Мини на 188. 


138. 
Пътят нагоре по скалата завършва с още една малка пещера, отвъд която няма достъп 
не само за коне, но дори и за хора. 
Ако искаш Ринглас и лейди Верения да разгледат пещерата, мини на 65. 
Ако предпочетеш да се върнат обратно при тази с доспехите и да ги видят по- 
подробно, иди на 197. 


139. 

Лейди Верения трескаво измъкна статуйката на Шетш, коленичи на палубата и 
замърмори молитвата: 

- Ах, боже Шетш, не ми е ясно твоето божествено поведение и не знам защо си 
сложил това препятствие на пътя ми, но аз съм ти вярна, прекланям се пред теб, служа ти 
с цената на живота си, ето защо, моля те, бъди снизходителен и ми помогни! 

Нищо не се случи. 

- „Ах, боже Шетш... - повтори тя несигурно. 

Откъм статуйката се чу слаб глас: 


- „ Смъртна, нима не знаеш, че Шетш няма власт над водата? 
И не последва нищо повече. 
Мини на 51. 


140. 


Ринглас пришпори Златогрив и връхлетя върху рицаря с копието, който някак си успя 
да се извърне и да го набучи с оръжието си част от секундата преди Киол да го разсече. 

Копието се заби в гърдите на мечоносеца. Болката беше ужасяваща, но за негово 
учудване, нямаше нито рана, нито кръв. 

- Благодаря ти! - прошепна лейди Верения. 

В този миг Златогрив изпищя и подскочи. Някакъв дух бе стоварил меча си право 
върху задницата му. Острата опашка на драконовия кон набучи призрачното създание и то 
се стопи. 

Мини на 153. 


141. 


Най-сетне двамата достигнаха до една сравнително равна площадка почти на края на 
прохода. Огромни каменни стълбове в средата й ограждаха кръг. В кръга бе поставен сив 
гранитен блок, оформен в грубо подобие на някакво гротескно многоръко и многооко 
чудовище. 

- “Това пък що за нещо е? - Ринглас дръпна юздите на Златогрив. - Хм, струва ми се, 
че съм чувал за подобно... 

Прекъсна го тътнещ като гръмотевица глас: 

- “Кои сте вие и накъде отивате? 

- „Аз съм Ринглас, а това е лейди Верения фар Винхазър! - отвърна мечоносецът. - 
Тръгнали сме на път към Тшенуда... в настоящия момент отиваме просто към другата 
страна на планината! 

- Добре казано! Слез от коня и се обърни, Ринглас! 

Само на няколко крачки встрани бе застанало 

съществото, послужило за модел на гранитната статуя. Лейди Верения изпищя при 
вида на многобройните му зъби, нокти и втренчени в нея очи. 

- Аз съм Пазителят на Прохода! - обяви създанието и щракна с челюсти. - Поставен 
съм тук от Ташкет и на всеки, който иска да премине през планината, трябва да задам по 
три гатанки! Слушай сега първата... 

Преди да преминеш на 158, за да научиш условието на гатанката, ето ти малко 
указания: 

В дневника има графа ГАТАНКА РИНГЛАС с четири квадратчета. Отговорите на 
гатанката ще ти бъдат давани с номера. След като избереш някои от тях, запиши 
номерчето в съответното квадратче (първото за първата и т.н.). Накрая ще разбереш 
правилно ли си отговарял. Не е сложно, нали? 


142. 

Въпреки отчаяната си съпротива, много скоро Ринглас се озова на земята, притиснат 
отвсякъде от ледените остриета на мечовете на снежните воини. 

Гласът на рицаря в бяло се разнесе отново: 

- “ Предаваш ли живота си в мои ръце... или искаш да загинеш и да оставиш лейди на 
милостта на Ташкет? 

- “ Тилрод да те тръшне! - изруга Ринглас. - Моят живот е в твои ръце! 

- “Тогава обуздай драконовия си кон и ме последвай! Господарят ми настоява да 
говори с теб! 

Мини на 1489. 

Седнал на гигантския си трон, Черната Хиена мрачно се заслуша в хлипанията, 
долитащи откъм кристалната топка пред него. 

- „Сигурен ли си, че така трябва да завърши това приключение? - попита Шетш, 
седнал от лявата му страна. - В крайна сметка ти беше този, който започна цялата история! 

- Така е! - Ишмот, седнал от дясната страна на Ташкет, разтърси рогатата си бича 
глава. - Споразумяхме се за нещо, братко! Иначе нямаше да ти позволя да маскираш като 
глиган своя демон! 

- Мислите ли, че Херк ще се зарадва, като научи за нашата, хм, конспирация? - 
намеси се шутрата 

Уейрлит. - Да дам онзи глиган, за да може демонът ти да намушка брата на Верения, та 
да се наложи нещастната жена да тръгне на път в навечерието на Възраждането и след 
толкова трудности, ти да я домъкнеш тук, и да я използваш безсъвестно, а накрая... 

- О, добре де! - тросна се Ташкет. - Съгласен съм, не е честно! Ще се зарадва ли 
татко обаче, ако се намесим в същността на самото време? 

- „Няма да разбере изобщо! - Уейрлит шеговито посочи с показалец нагоре. - Ако не 
си забелязал, той, както всяка вечер, така се е напил със Слънчево вино, че не би 
забелязал, дори ако отмъкнем целия свят изпод краката му! 

- „ Добре тогава! - Ташкет се надигна. - Хей, Паяк, доведи ми душата на Танатор! Но 
помнете, дължите ми една услуга... Всички вие! 

Той щракна с пръсти и Времето се преобърна! 

Мини на 157. 

Колкото по-навътре навлизаха в прохода, толкова по-тесен ставаше той. Надвисналите 
над главите им каменни сводове на места бяха дори съединени с дебел леден пласт, който 
придаваше на слънчевите лъчи мъртвешкосиня окраска. 


Внезапно камъните се раздвижиха. Едно по едно, десетки създания се отлепваха от 
скалите и тромаво се насочваха към пътя пред Ринглас и лейди Верения. Приличаха на 
издялани от смахнат скулптор паметници - грубовати, с масивни глави и безизразни очи. 

- Назад! - нареди мечоносецът... но множество други каменни чудовища бяха 
преградили прохода и зад тях. 

- Как... - Лейди Верения нервно погледна спътника си. - Как би могъл да се 
сражаваш с меч срещу тези скали тук? 

Черният Певец прекъсна разказа си и се обърна към Мелърн. Сякаш предусетил 
движението му, русият бард тъкмо оставяше чашата си и се надигаше. Те си размениха 
съзаклятнически погледи и Мелърн продължи невъзмутимо: 

- “Само Тилрод знае, Шетш да ни е на помощ... 

Ринглас отвърна: 

- “Шетш да ни ена помощ... Все трябва да има някакъв начин! 

Каменните хора бяха твърде тромави и бавни, за да са опасни... но за сметка на това 
бяха действително многобройни - и той се съмняваше, че един удар с меч може да 
причини нещо повече от счупване на острието. 

Ако той притежава шлем с надпис "Те са твоята армия", минавай на 167. 

Ако би желал той и лейди да потърсят прикритие по скалните площадки на стените 
на каньона, иди на 174. 

А ако въпреки здравия разум се нахвърли върху каменните чудовища, отиваш на 86. 

Ринглас подръпна юздите на ръмжащия Златогрив: 

- “Спокойно, това са само блатни духове... няма да ни сторят зло! 

Иззад - или по-право, през - едно близко дърво излиза красива жена с дълга коса... 
Разбира се, тя е прозрачна и дори контурите на тялото й трептят при всеки лек полъх на 
вятъра. Тя поразително прилича на принцеса от рода Винхазър и дори лейди Верения 
забелязва тази прилика: 

- “ Но това... 

- Някога ти ми помогна... - с глас като шушнене на ветрец казва жената. - Освободи 
веднъж духа ми... и макар да имам много грехове пред Ташкет за изплащане, това все пак 
бе намаляване на дълга ми с един безсмислен призрачен живот... Сега е мой ред да ти 
помогна! 

Ринглас нервно преглътна с ръка на дръжката на 

меча си. 

- „Внимавайте и се пазете! - продължава жената. - Недалеч оттук ви причакват 
изпратени от Гашкет вледенени блатни чудовища, които е трудно да бъдат победени! 
Трябва ви огън, за да се промъкнете през засадата... Благодаря ти още веднъж! - И тя 
изчезва, сякаш никога не е съществувала. 

- “Какво пък беше това? - Лейди Верения притеснено погледна мечоносеца. 


- „Просто услуга! - Той сви рамене. - Преди доста време ми се наложи да я убия, за да 
премина през блатата... това е всичко. Хайде, вече сме предупредени! 
Мини на 164. 


Ринглас се надигна на седлото и огледа спокойното заледено езеро, към което се 
приближаваха. 
- Бих искала някога да си поръчам такъв пейзаж... - Лейди Верения мечтателно се 


усмихна. - Придворните художници на Еймън рисуват все разни цъфнали дръвчета, 
полянки с маргаритки и натруфени портрети. Представяш ли си, как би стояло това езеро 
на стената в трапезарията в Двореца? 

- „Никога не съм влизал в Двореца Винхазър! - Любезно сви рамене Ринглас. - Но 
вероятно ще бъде наистина екстравагантно! Само че, ако останем да съзерцаваме зимни 
пейзажи, никога няма да пристигнем в Тшенуда! 

- “Тъй да бъде! - Лейди свали шапката си, тръсна глава и смушка коня си. - Да се 
надбягваме! 

Тя сви от пътя и препусна по самия бряг. Косата й се ветрееше като знаме. Най- 
добрият жребец от конюшните на Винхазър я носеше като вятър напред и все напред, 
изкачи се по недалечното възвишение и изчезна от поглед... 

- “Да я хванем, момче! - Ринглас потупа шията на Златогрив. Сякаш чакал само 
неговата подкана, драконовият кон изръмжа тихо и се хвърли в галоп. 

Могъщите му ноктести лапи загребваха и хвърляха настрани цели купища сняг. 
Мускулите под кадифената му кожа се движеха в перфектна хармония. Ринглас усещаше 
под коленете си как дробовете са раздуват като ковашки мехове при всяко вдишване. 
Засмя се и конят отвърна с насмешливо изръмжаване. Секунда по-късно и те достигнаха 
върха на възвишението и... 

Тя стоеше на леда, предизвикателно сложила ръце на кръста си. Съзерцаваше нещо в 
далечината. Бе най-красивата жена, която Ринглас някога... 

- “Тилрод! - прошепна той и дръпна юздите. Златогрив заора в снега с гневно 
сумтене. 

Сякаш едва сега чула приближаването им, жената вдигна глава и се обърна към тях. 
Лицето й бе изящно и прекрасно. Сините й очи, прозрачни като лед, излъчваха 
благородство. Устата й - яркочервена - приличаше на свежа ягода върху поруменелите й 
бузи. Черната й коса, дълга до под кръста, се люлееше като жива при всяко вдишване. Бе 
облечена в бяла рокля с широки поли, която щедро разкриваше ръцете и раменете й. Не, 
не в бяла рокля, даде си сметка Ринглас, а в снежна вихрушка! Снежинките вихрено се 
носеха около тялото Й. 

- Здравей, мечоносецо! - тихо каза жената и гласът й бе като звън на стотици 
камбанки. - Пак се срещаме, а? Колко е тесен светът! 


Той наклони глава, мъчително опитвайки се да си спомни. Да, езерото и момичето 
бяха живи в съзнанието му... Сякаш вчера се бе случило, макар по времето на първата им 
среща да е бил на не повече от 12-13 години... Но имаше и нещо друго. Нещо, което се 
изплъзваше от съзнанието му. Важно ли беше? 

- » Хайде, ела насам! - Чернокосата се усмихна. - Не се страхувай! 

Ринглас се смъкна от седлото. Златогрив протестно изръмжа, но жената пристъпи 
напред, протегна длан към муцуната му и конят застина неподвижен. 

- Ела! - повтори жената и мечоносецът, неспособен да отлепи поглед от лицето й, 
направи първата си крачка. 

Черният Певец повтори: 

- (Ела... - и със задоволство огледа смълчаната си публика. Хипнотизирани като от 
змия, това беше думата. Интересно, колцина от тях се бяха сблъсквали с ледената дева... 
или мъжкият й еквивалент? Ако се съдеше по реакцията им, а той наподобяваше гласа на 
този тип демони доста точно, то повече от половината присъстващи бяха имали срещи 
край заледени водоеми... Дори Мелърн сякаш бе изпаднал в транс, но улови точно паузата, 
вдигна поглед и кимна. 

Черният Певец седна на масата и жадно отпи от чашата си. Русият бард на свой ред се 
изправи да продължи историята. 

- Хайде, ела... - повтори чернокосата и Ринглас отново пристъпи напред. От 
протегнатата й ръка го деляха броени сантиметри. 

Сега избирай: 

- „ако ледената дева пусне Ринглас на свобода, мини на 105. 

- ако Ринглас има книга МАГИКА ПРИЛОГИКА, мини на 184. 

- „ако девата отведе мечоносеца, мини на 190. 

Тънко детско гласче се обади от публиката: 

- “И те продължиха да препускат напред, докато бурята... 

Двамата бардове се спогледаха. 

- „Естествено, че не са продължили напред! - Мелърн войнствено се обърна към 
публиката. - За чак пък толкова тъпи ли ни смятате? 

- “ Кой изобщо бе този, който се намеси в дуела? - добави Черният Певец. - Приятелю, 
ако имаш нещо да казваш, ела и ми го кажи лично! 

Едно момченце на не повече от шест години предпазливо се надигна от мястото си в 
ъгъла: 

- „ Аз само исках да... 

- Когато бардовете говорят - поучително му каза Брейкру, - никой не бива да им се 
меси в историята! Сега ела тук да седнеш на коленете ми, за да виждаш по-добре! 

- “ Подобна намеса - допълни Мелърн, смеейки се 

- “ни дава право на едно нелогично продължение, нали знаете? 


Отвърна му одобрителен смях. 

- “А сега да продължим! - Кимна Черният Певец. 

- „ Та, значи, те трябваше да... 

Запиши си кодова дума ВРАГ и продължаваш на 106. 

Рицарят в бяло позволи на лейди Верения да язди до Ринглас. Макар и силно 
изплашена, тя успя да се усмихне на мечоносеца: 

- “ Каквото и да стане, не се безпокой! 

- “ Да не се безпокоя? - Той разтърси глава. - Съжалявам, но... 

Той не успя да завърши думите си, тъй като най- сетне стигнаха до мястото, откъдето 
белезникавите изпарения се издигаха във въздуха. Там зееше тъмна яма, от която 
изпаренията изригваха като колона. 

- “ Няма нищо страшно... Няма да паднете! - предупреди рицарят. 

Наистина така беше. Снежните воини, конете и той самият плавно потънаха в ямата, 
подкрепяни сякаш от нечия огромна могъща ръка. 

Спускането в мрака бе сякаш безкрайно. Златогрив започваше да нервничи отново, 
когато най-сетне някъде долу се появи бледа светлинка и те достигнаха дъното на ямата. 
Странно, но снежните воини бяха изчезнали някъде по пътя. 

Ринглас и лейди Верения се озоваха в огромна зала, осветена от червени факли. В 
средата на залата имаше трон, изработен във формата на човешки череп. Върху трона се 
бе разположил великан с черни дрехи и глава на озъбена хиена. 

- „ Добре дошли в Подземното царство! - изтътна 

гласът му. - Радвам се да ви видя живи и здрави! 

- “Господарю Ташкет? - несигурно попита лейди Верения. 

- Самият той! - увери я Хиената. - Съжалявам, че така... брутално ви призовах при 
мен, но се налагаше да ви видя и това бе един от лесните начини да го направя! Ринглас, 
имам специална задача за теб, която само ти можеш да изпълниш... Лейди, вие пък 
притежавате нещо, което ми трябва! Ако и двамата се справите с чест, ще ви освободя и 
ще можете да продължите пътуването си... дори ще ви дам подарък! Ако се провалите... - 
Той сви рамене. 

- “Имаме ли право на избор? - саркастично се осведоми Ринглас. 

- О, разбира се! - увери го Ташкет. - Можете поне да опитате да постигнете 
свободата си... или пък изобщо да не се заемете със задачите ми и завинаги да останете 
тук долу! 

Запиши си кодова дума ПРАЗНО и решавай: Ринглас приема (291) или отказва (81). 

Те тихо изведоха конете си от конюшнята и напуснаха Ракаслат. Стражите на 
градската порта все така не им обърнаха внимание, макар че едва ли бе често събитие 
гости на града да си тръгват по тъмна доба... Или може би се случваше напоследък? 

Небето, слава Богу, бе ясно и обсипано със звезди, а пълната луна позволяваше на 
конете да различават достатъчно къде стъпват, за да препускат бодро в тръс. 

Мини на 127. 

Здрасти пак! 

Както почитателите на Върдж знаят, в средата на моите книги винаги има едно 
мъничко обръщенийце към теб. Методът е на Майндкрайм, признавам, му авторството. 

Съвсем наскоро, в "таен издателски" разговор, докато обсъждахме разни финансови 
теми, Блонд подчерта, че аз си имам кучетата да ме издържат, а той си няма нищичко. 
Усмивката ми беше доста крива. Не знам какво правят останалите с хонорарите си, аз 
издържам кучкарник и двама родители... Парите въртят света, вярно е. И няма да твърдя, 
че пиша книгите си само за слава, макар че дори да нямаше кой да ги купи, пак щях да си 
ги пиша. Да нямам възможност да го правя - това би било все едно да ми ампутират и 
двата крака примерно. Или по-лошо. Макар че, разбира се, много би ми се искало да 
получавам по 1-2 милиона на книга, за да мога да си купя: нови дънки, СО за компютъра, 
маркови маратонки, лазерен принтер, свястно яке... горе-долу в този ред. Плюс, разбира 
се, някое и друго ново куче. Само че, за да има изобщо книги-игри в България, ние, 
авторите, от време на време трябва да се сещаме, че не сме в Щатите. Както се казва, 
понякога и в книгите-игри трябва да завиваш наляво или надясно. 

Тъй че, приятели, стига сме мрънкали! Хонорарите ни са такива, каквито са, макар че 
Пепи наистина прави много, за да ги вдигне поне с някой и друг... не лев. Долар. Цените 
на книгите са такива, каквито са, макар че всички правим и невъзможното, за да ги 
свалим... не с няколко лева. А под ЕДИН ДОЛАР... или под два, когато става дума за 
стратове. С една дума, това е цената, на която съществуваме - ти и аз. Горе главите и 
толкова! 

Тук - понеже това си е моя книга, нали, и защото мегакошлиите са си мои открития 
също - ми се ще да направя една малка реклама. Значи, очаквай: 

- Незабравимия, смешен до умопобъркване Роджър Уилко с дебютната му книга - 
първата истинска българска народна приказка, написана в стил книга- игра... Тоест, 
първата книга-игра, написана в стил... Абе, дочакай я и ще разбереш какво се случва, 
когато на един цар му откраднат двореца и ти - наследствен герой - тръгнеш да го 
търсиш! 

- Иван Димитров, който още не си е избрал псевдоним, но затова пък има заглавие за 
книгата си. Неговото "Кърваво опиянение" е наистина опияняваща, история за 
тайнствената смърт на един археолог... и нещата, които лежат отвъд реалността. Големи. 


Озъбени. Страшни. Копнеещи да преминат в нашия свят и да се, хм... Да ти настръхнат 
косите, ако си играл тази книга (а аз съм)! 
Дочетене, както се казва! 
С обич: Върдж 


151. 


Проходът на Старата река, слава на Гилрод, бе останал зад гърба им. 

- Какви ли още приключения ни очакват?) - промърмори лейди Верения, но смушка 
коня си и последва Ринглас. 

След още близо два часа езда отговорът на риторичния й въпрос бе пред очите й: 
страховитите Шанакарски тресавища се простираха навсякъде около тях, докъдето поглед 
стига... и далеч отвъд границата на хоризонта. 

Мини на 110. 


152. 


"Бухалътг" се оказа приятно и чисто заведение, по голямата част от посетителите на 
което бяха разнообразни търговци. 

Ринглас поръча на момчето, което пое конете, да ги нахрани добре... и да сервира на 
Златогрив не сено, а солидно парче месо и влезе в странноприемницата. 

Слугата вече бе успял да отведе лейди до една маса, разположена близо както до 
задния изход, така и до огнището. Верения тъкмо сърдечно се здрависваше с огромен 
мъжага с посребрена коса. 

- О, Ринг! - Тя махна с ръка. - Ела насам да те запозная! Блъд, това е Ринглас! Ринг, 
това е Блъд! 

- “Приятно ми е! - Мъжът кимна сдържано. - Не, че искам да те обидя, но не си ли 
малко дребничък за тая работа с меча? 

Ринглас се засмя: 

- „Ако не беше приятел на лейди, щях да се обидя! Но при настоящите условия... - 
Той измъкна Киол. - Няколко спаринг-хватки? 

- „ Достатъчно е човек да те види как държиш оръжието! - Блъд поклати глава. - 
Извинявай! Някога аз бях гладиатор и оттогава все си мисля, че за да си боец, трябва да си 
огромен! Сядай! 

Ринглас метна кожената си наметка на облегалката на стола и се настани удобно. 
Ризницата му леко прозвъняваше при всяко движение. 

Мини на 196. 


153. 


Блатните духове предпазливо се оттегляха встрани и се прегрупираха - може би имаха 
намерение да изпробват някакъв друг боен строй? 

През образувалия се помежду им проход Ринглас забеляза някаква призрачна красива 
жена с развята коса, която стоеше встрани, ръкомахаше и движеше устни - очевидно по 
някакъв начин подаваше команди на бойците си, но не се чуваше нито звук. 

Избирай: нападение над прегрупиращите се духове (84) или над жената (73)? 


154. 


Чудовището прибра протегнатите си ръце, замисли се за момент и зададе следната си 
гатанка: 

- В Подземното царство при Ташкет живеят демони и поробени души. Демоните 
винаги говорят истината, а поробените души лъжат. Но освен това част и от едните, и от 
другите, са луди. Лудите вярват точно в обратното: че истината е лъжа, а лъжата - истина. 

Следователно, ако ги запитате дали са още живи, нормалните демони и души ще 
потвърдят, а лудите демони и души ще отрекат това твърдение... Гази, а също и третата 
загадка се отнасят точно до обитатели на Подземното царство. Значи, веднъж Ташкет ме 
изпрати при две създания, които много отдавна живееха в едно удобно ъгълче и дори 
самият той бе забравил кое от тях кое е... Те се наричаха Бук и Рудър. Ташкет помнеше 
само, че единият е демон, а другият - душа, както и че единият е луд, а другият - 
нормален. Но кой какъв е и луд ли е или не... 

- Но... - опита се да възрази Ринглас. Лейди Верения нежно сложи ръка на рамото 
му. 

- С Бук и Рудър проведох разговор, вследствие на което получих следните 
изявления. Бук каза: "Моят приятел е поробена душа!", а Рудър възкликна: "Повелителю, 
та моят приятел е луд!". Трябваше ми да установя кой от двамата е душа, за да изпратя 
другия по задача. Кого съм избрал и луд ли е избраният от мен или нормален? 

Черният Певец преповтори условието: 

- Значи, имаме работа с демони и души, които могат да са луди или нормални. 
Нормалните демони и лудите души говорят истината, а нормалните души и лудите демони 
лъжат. Бук твърди, че Рудър е поробена душа, а Рудър смята, че Бук е луд. Въпросът е кой 
от двамата е демон и луд ли е той или не. 

Решавай: 

- Бук е демонът и той е нормален - запиши във второто квадратче 1. 


Бук е демонът и той е луд - запиши във второто квадратче 2. 


Рудър е демонът и той е нормален - запиши във второто квадратче 3. 


Рудър е демонът и той е луд - запиши във второто квадратче 4. 
След това мини на 180. 


155. 

Той изкрещя: 

-  Тилрод да те тръшне, къде си, когато трябва да си гледаш сала? 

Салджията надникна от задната страна на надстройката: 

- “А, какво има? - забеляза висящата ивица и се втурна към мулето. 

В този момент крепежното въже се скъса и двата му края удариха по палубата като 
смъртоносни драконови опашки, разминавайки се на сантиметри с коня на лейди Верения 
и забързания салджия. Мулето обаче нямаше този късмет. Разкъсано на две, то падна във 
водата и увисна върху хамугите си. Привлечени от кръвта му водни духове мигновено се 
появиха на повърхността, бъбрейки оживено. 

Мини на 99. 


156. 


Рано на следващата сутрин Ринглас и лейди Верения напуснаха Тилгард и продължиха 
напред към Тшенуда. 

Запиши си една нощувка в съответната графа. 

След това мини на 56. 


157. 


Няколко минути след като Ринглас и Ханко се бяха настанили в кръчмата, лейди 
Верения дотича до масата им и за всеобща изненада, прегърна и целуна мечоносеца. 


Но... - Ринг изумено преглътна. 


Той е жив! Пристигнахме навреме! И ще се оправи! 


Брат ти? 


Кой друг? - Тя се засмя. - О, благодаря ти! Без теб никога нямаше да се справя! Не 
знам дори как да ти се отплатя! О, Ринглас... 

Ханко Басардо победоносно се ухили и смигна на мечоносеца. 

Черният Певец си пое дълбоко дъх и огледа "Орловата халба". На посетителите им 
трябваше близо минута да осъзнаят, че историята е свършила - и да избухнат в 
ръкопляскания и одобрителни викове. 

Мелърн скочи от масата си и му подаде ръка: 

- Беше великолепен, приятелю! 

- Но... - Черният Певец тръсна глава. - Но ние завършихме историята! Никой от нас 
не е отпаднал, краят е щастлив и логичен... Шетш, ти беше достоен съперник! 

- Не, ти беше достоен съперник! - Мелърн се засмя. - Никога преди не ми се беше 
случвало в двубой с някого противникът ми да издържи до края! 

- Добри капани си слагахме и двамата! - съгласи се Черният Певец. - Но кой все пак 
победи в този случай? Това, че аз завършвам историята, е просто случайност и... 

Вратата на кръчмата се отвори и на прага застана Ринглас, целият посипан със сняг. 


- Хей, Марлинда! - провикна се той. - Прати някого да се погрижи за Златогрив и, в 
името на Херк, донеси ми вино! 

Докато мечоносецът свали кожената си наметка и се настани близо до огнището, 
Черният Певец и Мелърн вече бяха успели да си пробият път до него. 

- Къде беше? - полюбопитства Певецът. - Няма те отпреди Възраждането! 

- “О, това е дълга история... 

- Ако не си дошъл да я разправиш, какво правиш тук в "Халбата"? - Мелърн 
критично го огледа. -. Мисля, че дори не си се отбивал при Хоръханд! Пристигаш току-що 

- “ Просто ожаднях от дългата езда! - Ринглас се засмя. - Добре, добре, вие, бардовете, 
сте като хищни птици! Няма да ме оставите на мира, докато не ви разкажа, нали? Дайте 
ми да си наквася устата и започваме... 

Бе станало доста късно и някои от посетителите се канеха да тръгват след края на 
двубоя, но завръщането на мечоносеца - и обещанието му за нова история - ги накараха да 
се върнат по местата си. 

Ринглас отпи от виното си, одобрително кимна и поде своя разказ: 

- И тъй, няколко дни преди Възраждането лейди Верения дойде в школата да ме 
помоли да я придружа... 

Мини на 274. 


158. 


Чудовището се ухили с нещо, което вероятно му служеше за уста, и добави: 

- “Една извънредно простичка гатанка... като за разгрявка! Значи, в твоя и моя джоб 
има еднаква сума пари... 

- Но аз нямам пари! - възрази Ринглас несигурно. 

- О, разбира се, че имаш! - То щракна с пръсти. - Сега ВЕЧЕ имаш, нали? 

Дрънкането на сребро доказваше твърдението му. 

- “Та, ти и аз имаме еднаква сума пари... Дори по точно, еднакъв брой златни монети 
с лика на - чудовището се засмя - моя господар Ташкет. Колко монети трябва да ти дам аз, 
за да имаш ти с десет повече от мен? 

Черният Певец се усмихна и се обърна към Мелърн: 

- „Би ли желал ти да отговаряш на загадките, докато разказваме тази история, а после 
ще се сменим? 

Русият бард кимна и повтори условието: 

- „Значи, Ринглас и звярът имат еднакъв брой златни монети. Колко трябва да даде 
чудовището на мечоносеца, за да има той с десет повече от него? 

- “Точно така! 

- Ами... 


Помисли си и ти. След като вземеш решение, запиши цифрата в първото квадратче 
на ГАТАНКА РИНГЛАС и мини на 173. 


159. 


Забелязал действията на лейди, Ринглас рязко се наклони встрани. Разчиташе, че 
салджията ще се дръпне в противоположната посока - така и стана. Стрелата изсвистя и 
хватката върху врата на мечоносеца изведнъж се разхлаби. 

Тялото на салджията, със стърчаща от окото му стрела, падна във водата. Бликналата 
кръв бе синя! 

- “Обладан от дух, така си и мислех! - Ринглас тръсна глава и измъкна Киол. - Пазете 
се, изчадия ташкетски, ще ви видя сметката! 

Мини на 123. 


160. 


Най-сетне Ринглас успя да нанесе фаталния удар, който отсече главата на ледения 
демон. Тялото падна на земята с необичайния звук на строшено стъкло. 

- “Е, лейди, можем да продължим! - Мечоносецът се обърна към Златогрив. 

- Не, не можете! - прозвуча нечий глас от храсталаците и близо две дузини 
разбойници напуснаха скривалищата си, за да. препречат пътеката. - Батуърк, ако не си се 
сетил - продължи един от тях, - имаше и банда, чиито души вече са в служба на Ташкет! 

Ринглас усети ледени тръпки да пълзят нагоре по гърба му. 

Ако той има негаснеща факла, мини на 176. 

Ако притежава шалчета-удушвачки, те очаква 185. 

Ако няма нито едно от двете, иди на 192. 


161. 


Ревът на Златогрив го събуди. На светлината на отслабналия огън се виждаха само 
блестящи като рубини очи: стотици. Драконовият кон ръмжеше и се перчеше все още, 
доволен, че може да предизвиква противниците си, преди да влезе в битка с тях. 

- “Шетш! - Ринглас хвърли няколко клона в огъня. - Толкова са много... 

Пламъците се усилиха и вълците отстъпиха назад. Секунди по-късно, когато 
изненадата им премина, те отново стесниха кръга. 

Черният певец замислено погледна Мелърн, преди да продължи: 

- „Старците го наричат Вълчи времена. Всяка зима елените от Безименните равнини 
отвъд Гринлонд мигрират към планината - заедно с тях и вълчите глутници. Щом застудее 
и падне снегът, вълците се появяват и от тази страна на хребетите... Понякога, когато 
зимата е твърде тежка и плячката малко; глутниците се обединяват в огромни орди, които 
скитат в търсене на жертви и подлудени от глада, почти губят страха си... Тогава 
настъпват Вълчите времена. Тежко и горко на онзи, които попадне в капана на 
глутницата! - Той вдигна чашата си, отпи и щракна с пръсти. - Марлинда, още вино! 

Мелърн поде историята на свой ред: 

- И тъй, по едно или друго стечение на обстоятелствата, Вълчите времена бяха 
дошли... и Ринглас имаше късмета да се натъкне на една от ужасяващите глутници! Той... 


Той се намръщи. Вълците все още стояха надалеч, но огънят на глада в очите им 
подсказваше, че са готови да нападнат всеки момент... Златогрив разреши колебанията им, 
като изрева зловещо и се хвърли върху им. Счели това като "покана" за ответно 
нападение, зверовете се втурнаха към огъня. Можеше ли един мъж с меч да спре тази 
многобройна орда? 

Ако Ринглас има негаснеща факла, мини на 183. 

Ако притежава шалчета-удушвачки, иди на 116. 

А ако нямат нито едното, нито другото, иди на 237. 


162. 


Твърде много години са минали, откакто през този проход са минавали кервани, аи 
снегът е толкова дебел, че за конете бе наистина трудно да напредват. На няколко места се 
наложи Ринглас да слиза от седлото и да търси удобен път между скалните свличания, а 
на всичкото отгоре веднъж им се изпречи дълбока пукнатина... Но поне, каза си 
мечоносецът, не срещнаха никакви неприятни демони или чудовища... 

Ако се намираш в Прохода на Звяра и си играл "Ринглас и Кристалната врата", 


можеш да продължиш на 102. 
При всеки друг случай те очаква 141. 


163. 


Конете препускаха енергично, бързо се загряха и късчетата лед от замръзналата вода 
по козината им паднаха на земята... Но зъбите на Ринглас тракаха неудържимо и той 
имаше чувството, че се превръща в огромна ледена буца, както си седеше на седлото. 
Лейди Верения също трепереше и той реши, че май се налага да спрат. Бяха се отдалечили 
достатъчно от реката. 

- Вввижжж, тггам иммма нннякаккква ккъща! - Лейди Верения посочи струйката дим в 
далечината. 

Биха могли, прецени Ринглас, да се насочат към тази къща и да се надяват на 
гостоприемство (194). Можеха също да се разположат на лагер наблизо, да запалят 
огън и да се опитат да се поизсушат и стоплят (213). Можеха, разбира се, и да 
продължат да яздят до вечерта (225). 


164. 


Колкото повече напредваха през тресавищата, толкова по-тясна и криволичеща 
ставаше стабилната заснежена пътека, която можеха да следват. Кривите дръвчета 
отстъпваха място на болезнено дребни и разкривени храсталаци, дори папурът 
изглеждаше смален и някак изкривен, а клокочещите бездни се точеха с унило 
еднообразие и от двете страни на пътеката. 

- „Глупаво или не, но имам чувството, че никога не съм минавал точно през тази част 
на блатата! - Ринглас се намръщи. - Не, това не ми харесва... 


- “Като че ли лошият участък свършва! - Лейди Верения му посочи доста обширна 
полянка, обградена с папур, до която водеше пътеката. Полянката бе преградена от 
безформена, полузаснежена купчина пръст, а от другата й страна ясно се виждаха солидни 
преспи. 

- “Май че е така! - съгласи се мечоносецът и пришпори леко Златогрив. 

В момента, в който конете стъпиха на полянката, купчината пръст се раздвижи, 
разпадайки се с ужасяваща скорост на поне двадесетина масивни чудовища с вид на 
правени от несръчен скулптор глинени фигури. 

- “Пътеката... - Лейди Верения шумно въздъхна. 

Ринглас светкавично се обърна. 

Зад тях нямаше и следа от пътя, по който бяха стигнали дотук. Всъщност на практика, 
цялата полянка бе обградена от широк пръстен бълбукаща мътна вода. 

- “ Тилрод да го вземе! - изруга той. - Това си е чиста проба магия! 

- “Маагиияаа... - проточи с гнусен глас едно от чудовищата и се потътри в негова 
посока, размахвайки нещо като гротескно оформени ръце. Тялото му бе започнало да се 
заледява по повърхността, оформяйки лепкавата маса в повече или по-малко стабилна 
фигура. 

- Лейди, назад, към водата... - започна Ринглас и се поправи. - Не! Стойте на място! 

От клокочещия ров тромаво се измъкваха поне дузина от същите глинено-блатисти 
чудовища. 

Ако в момента все още разказва Мелърн, мини на 1609. 

Ако пък говори Черният певец, избирай: 

Ако Ринглас има негаснеща факла, мини на 171. 

Ако той или лейди притежават статуйка на Шети, мини на 182. 

Ако в багажа им няма нито един от двата предмета, те очаква 7. 


165. 


Внезапно чернокосата отпусна ръка и поклати глава: 

- „Не мога да го направя, Ринглас! Не ис теб, не и сега... 

Мечоносецът замаяно се огледа: 

- „Какво? Аз... 

- Просто не мога! Толкова си красив и... - Тя изви устни в болезнена усмивка. - Дори 
ако Ташкет ме накаже жестоко, не съм в състояние да ти отнема живота! Още когато те 
видях преди години, се влюбих в теб и... 

Някой от публиката се провикна: 

- “Що за глупости! Откъде-накъде леден демон ще изпитва каквито и да е чувства? 

- Шетш, ти пък какво разбираш от глупости и ледени демони? - отвърна сърдито 
Мелърн. - Случайно да си срещал някоя облечена в сняг дева? 

Ако имаш кодова дума ВРАГ, мини на 136. 

В противен случай те очаква 23. 


166. 


Наблизо Ринглас забеляза група ниски дръвчета, обкръжени от гъст храсталак и 
насочи Златогрив нататък. Вятърът и снеговалежът все повече се усилваха, докато той 
сечеше клони с Киол и ги трупаше на купчина. 

- Предполагам, че конят ви е обучен да ляга по команда, лейди - каза той, - но не съм 
сигурен, че ще издържи няколко часа в близката компания на драконовия жребец! Тъй че 
най-добре го вържете ей там при онези дървета, където ще може да се прикрие от бурята! 

Докато Верения изпълни нареждането му, той вече бе сложил Златогрив да легне зад 
купчината клони и разпъваше спалните чували. 

- Чувал съм - поясни Ринглас, - че племената отвъд Гринлонд понякога строят, хм, 
къщи от блокчета сняг... но просто нямаме време за това! Така че тази имитация на 
палатка е най-доброто, което можем да получим... Остава ни само да се молим! 

Виелицата вече бе достигнала ужасяваща сила, когато той се сви до лейди между 
краката на Златогрив и придърпа клони отгоре си. Не след дълго снегът вече напълно ги 
бе затрупал. 

Мелърн въздъхна, махна на Мелина за нова чаша вино и продължи: 

- В по-спокойни времена защитните мерки, които Ринглас предприе, навярно щяха 
да бъдат напълно достатъчни... особено като се има предвид драконовият кон, който ги 
топлеше. Но тази зима не бе спокойна, пикът на Злите Безименни сили бе достигнал върха 
си и контролът на шутрите над времето бе минимален, а бе и навечерието на 
Възраждането, когато Ишмот нямаше влияние върху Земното царство... Страшна бе тази 
буря и мнозина загубиха живота си докато тя траеше - ловци в закътаните си хижи, 
просяци по улиците на градовете, дори някои от демоните на Ташкет, бродещи за плячка 
по земята... 

Той пое чашата си и се обърна към Черния Певец. 

Другият бард кимна и се надигна на свой ред: 

-  Ринглас не знаеше това, но шансовете им да преживеят бурята зависеха единствено 
от волята на Дома на боговете... 

Сега внимавай: Ако имаш поне две от изброените по-долу кодови думи или някоя от 
тях и статуйка на Шетш, отиваш на 198. Кодовите думи са ТАШКЕТ, ВРАГ, 
ДУШЕНЕ, ИЗПЪЛНЕНО. 

Ако пък имаш поне две от изброените тук кодови думи ЛЕД, ПАЯК, ЖЕРТВА, 
минаваш на 222. 


Ако не ти достигат кодови думи за нито един от двата варианта, прехвърли се на 
232. 


167. 


Ринглас бързо измъкна шлема и го нахлупи на главата си. Почти Веднага от стените се 
отделиха пет-шест други чудовища, с много по-приятелски лица... но те бяха твърде малко 
спрямо Враговете и секунда по-късно той усети, как Киол завибрира под пръстите му. 
Когато измъкна меча, острието му светеше в изумруденозелено. 

Без да се колебае, Ринглас го стовари върху най-близкото чудовище. Каменното 
създание изрева агонизиращо и се строполи на земята. 

Мечоносецът с немалко задоволство огледа "своите" каменни зверове, които вече 
разкъсваха някои от враговете. След това изкрещя нечленоразделно и се хвърли в битката. 

Мини на 113. 


168. 


Тишината, която цареше над реката, бе нарушавана само от равномерното скърцане на 
макарата и от тракането на копитата на мулето. Лека-полека Ринглас си позволи да се 
поотпусне, а лейди Верения задряма на рамото му. На хоризонта се събираха облаци. 

Салът бе стигнал почти до средата на реката и ако не бяха въжетата, изчезващи в 
далечината от двете му страни, всеки на борда би си помислил, че прекосяват море. 
Ленивата вода се простираше докъдето поглед стига. И бездруго ниски, бреговете на 
Уейрлит, които едва се виждаха и през лятото, сега, както бяха покрити със сняг, напълно 
се сливаха с хоризонта. 

Внезапен плясък прозвуча като гръм, съвсем близо до борда. Ринглас подскочи и 
издърпа наполовина Киол от ножницата му, преди да забележи ухилената физиономия на 
воден дух, който плуваше до сала. 

- (О, Тилрод да те тръшне! - пожела му мечоносецът. 

- “Теб да те тръшне! - Духът се хвана за борда. - Що обиждаш, 6е? 

- „Стресна ме! - обясни му Ринглас. - И, хей, махни си лапите оттам! 

Водният дух обидено вдигна ципестите си ръце: 

- „На, махнах ги! Що заповядваш, бе? Да не е твоят сал, случайно? 

Чу се пукот и нещо удари Ринглас през лицето. Шамарът бе така неочакван - и 
болезнен - че в първия момент той дори не осъзна, че му тече кръв. Просто отскочи 
автоматично и извади Киол, готов за схватка... 

Но нямаше противник. Духът се заливаше в злобен смях и когато мечоносецът видя 
какво го е накарало да се смее, усети ледени тръпки по гърба си: крепежното въже на сала 
бе започнало да се прокъсва. Увиснала от него конопена ивица се бе омотала около една 
от ролките на скобите и свободният й край, засилен от внезапното й опъване, го бе ударил 
през лицето. Мулето продължаваше унило да върти макарата, ролката обаче се бе 
заклещила в ивицата, крепежното въже вече започваше да се обтяга заплашително... 

Черният певец се изхили още веднъж с гласа на водния дух и се обърна към Мелърн. 
Още доста посетители се бяха появили, откакто историята бе започнала, даде си сметка 


той. Марлинда и двете й помощнички забързано обикаляха залата, крепейки сръчно 
огромните кани с вино. 

- Добре ще еиаз да си понаквася гърлото! - Бардът се протегна към чашата си. 

Мелърн се изправи, огледа публиката си и помоли седналия близо до огнището 
Брейкру: 

-  Я хвърли някоя и друга цепеница там вътре, че покрай тези ледени истории взеха 
да ме побиват тръпки! - след което разтвори ръце и продължи историята. - Ринглас се 
огледа и... 

Ринглас ужасено се огледа. Да се носи по Уейрлит в неуправляем сал, обграден с 
водни духове, които горят от желание да се докопат до него и да го удавят, не беше от 
приключенията, за които той копнееше. 

Решавай: той може да извика на салджията (155), да се опита бързо да спре мулето 
(133) или да се опита да преговаря с водния дух (114). 


169. 


Мелърн любезно добави: 

- „Подобни чудовища естествено не са нормалните обитатели на блатата... Тези там 
безспорно бяха създания на магия - и то толкова силна магия, каквато нито един 
съществуващ магьосник, освен, разбира се, някой бог, не бе в състояние да поддържа! 

Черният Певец улови погледа му, кимна и продължи на свой ред: 

- “И тъй, Ринглас... 

Ринглас трескаво се огледа, но не забелязваше никакъв път, по който биха могли да 
напуснат островчето. Оставаше му да приеме битката... и да се надява на чудо. 

Ако Ринглас има негаснеща факла, мини на 171. 

Ако той или лейди притежават статуйка на Шети, мини на 182. 

Ако в багажа им няма нито един от двата предмета, те очаква 7. 


170. 


Търговецът дружески подаде ръка: 

-  Бъгерър ми е името! Голяма благодарност, че... 

- „Ако наистина си ми благодарен - Ринглас му се озъби, - ще си обереш крушите 
оттук по най-бързия възможен начин! 

- „ Аз само... 

- Виж, човече, не си ми симпатичен и нямам намерение да се занимавам повече с 
теб! Или изчезваш, или мечът ми вкусва кръвта ти и толкова! 

Бъгерър сухо преглътна: 

- Добре де, добре, махам се! Ей, аз исках само да бъда дружелюбен! - и изчезна в 
храстите. 

Ринглас се върна при огъня. 

- Беше ужасно нелюбезен с него! - Нацупи се лейди Верения. 


- “ По-любезен ли трябва да съм с някой, който има желание да ме заколи? 

- Глупости, ще те коли! Просто един безобиден търговец, това е всичко! 

- „Сигурно! - Ринглас се обърна настрани, давайки знак, че разговорът е приключен и 
точката - сложена. 

Двамата си легнаха в много лошо настроение. 

Мини на 206. 


171. 

Ринглас насочи Златогрив към най-близкото чудовище и удари противника си с Киол. 
Острието потъна дълбоко в торфеното тяло... и за огромно учудване на мечоносеца, бе 
всмукано навътре и изстръгнато от ръката му. 

-  Тилрод да го тръшне! - изкрещя той, трескаво опипвайки в багажа си за някакъв 
друго подходящо оръжие... и напипа факлата. 

В мига, щом я извади и свали защитния калъф от насмолената й част, тя се запали със 
съскане и яростен пурпурен пламък се издигна високо във въздуха. 

Блатното чудовище отскочи тромаво назад. 

- А, нети харесва? - Ринглас тикна горящата факла там, където трябваше да е лицето 
му. Главата на чудовището със сух пукот се пръсна и то се разсипа на парченца суха 
пръст. От вътрешността на тялото му падна Киол, когото мечоносецът грижливо вдигна и 
прибра в ножницата. 

- „ Ринглаас! - изпищя лейди Верения. 

Мини на 195. 


172, 


Ринглас успя да се добере до брега и въздъхна облекчено, когато ноктестите лапи на 
Златогрив най-сетне нагазиха в снега. Лейди Верения бе спряла на безопасно разстояние 
от водата и присвита до някакви храсти, хлипаше истерично. 

- „Всичко е наред! - Ринглас успокоително я прегърна. - На сушата сме, те не могат да 
ни стигнат тук... 

- Мислех... Този път наистина ми се струваше, че ще умра! - Тя се притисна към 
гърдите му. Мокрите й дрехи започваха да замръзват. 

- Всичко е наред! - увери я той. - Само не трябва да забравяме да принесем жертва на 
шуграта, когато пристигнем в Тшенуда... А сега е време да продължаваме! Ако останем 
тук, ще измръзнем до смърт! 

Мини на 103. 


173. 
Чудовището широко се ухили и продължи: 
- Сега втората гатанка! - То сви две от ръцете си на юмруци и ги протегна напред. - 
В едната имам монета, в другата държа камъче. Ще се наложи да познаеш къде какво има! 


- Просто ей така? - Ринглас сви вежди. - И откъде мога да съм сигурен, че изобщо 
имаш нещо в ръцете си? Би могъл да държиш както две монети, така и... 

- О,ястига! - Чудовището тръсна глава. - Ще ти дам две указания. Едното от тях ще 
бъде истина, другото - лъжа. Твоята цел е да разбереш в коя ръка - лявата или дясната - 
държа монетата! И тъй... В лявата ми ръка е монетата, а в дясната - камъкъг. 

- “Коя е лявата и коя дясната? - полюбопитства Ринглас. 

- “Тази откъм твоята дясна страна... О, Ташкет да те тръшне, не ме прекъсвай! Значи, 
в едната ми ръка се намира монета, а освен това в другата имам камък! - И какво от това? 

Мелърн прекъсна Черния Певец: 

- „Не мислиш ли, че изкарваш нашия герой по-глупав, отколкото е в действителност? 

- Никой не може да твърди, че Ринглас е от най- умните, все пак... 

- „Добре де, щом публиката не протестира... Значи, чудовището твърди, че в лявата 
му ръка е монетата, а в дясната - камъчето... Второто твърдение пък е, че в едната ръка 
има монета, а в другата камък. Едното от тях е истина, другото не е, така ли? И трябва да 
се отгатне къде е монетата! 

- “Много си прав! 

- Ами тогава... 

Решавай. 

Ако смяташ, че: 

- ив двете ръце на чудовището има камъчета, запиши във втората кутийка 1. 

- ив двете ръце на чудовището има монети, запиши във втората кутийка 2. 

- само в лявата му ръка има монета, запиши във втората кутийка З. 

- само в дясната му ръка има монета, запиши във втората кутийка 4. 

След това мини на 203. 


174. 


Слава на Тилрод, стените на клисурата бяха годни за изкачване от коне... поне до 
определена височина. А с тази скорост на придвижване, каменните създания нямаше 
скоро да успеят да последват двамата пътници, така че Ринглас посочи на лейди Верения 
някакъв тъмен отвор високо горе и й кимна да пришпори коня си. 

След десетина минути вече бяха при отвора. 

Пещерата се оказа плитка и неподходяща за скривалище от каменяците. Единственото 
по-особено нещо в нея е проснатият до задната стена комплект рицарски доспехи. Ринглас 
ги огледа отдалеч и реши, че едва ли някой си е губил времето да ги подрежда - по-скоро 
собственикът им бе умрял с тях на гърба си. 

Ако искаш да ги разгледа по-подробно, мини на 197. 

Ако ще търсят друг път по скалите, отиваш на 138. 


175. 


Долината в средата на Драконовите планини изглеждаше все така мирна и необитаема, 
както когато преди година и нещо Ринглас бе дошъл тук с Естор фар Вингругър в търсене 
на Олтара на Сивия бог... 

- Ще се чувствам по-спокоен, когато се махнем оттук! - призна мечоносецът. - 
Хайде, лейди! 

Те тъкмо бяха стигнали горе-долу до средата на равнината, когато нещо златисто 
проблясна в небето. 

- “Какво пък би могло да бъде това? - Лейди Верения вдигна глава., 

Ако беше погледнала към изкривеното от недоволство лице на Ринглас, вероятно 
щеше веднага да отгатне отговора. 

За втори път в живота си Ринглас се сблъскваше с дракон - и, честно казано, би 
предпочел да избегне тази среща по някакъв начин! 

Лейди Верения с ужас - и не без възторг - наблюдаваше, как златният проблясък се 
приближава и се превръща в гигантски дракон. Само главата му навярно беше с размерите 
на малка къщичка! Когато се приближи, той направи плавен завой във въздуха, отвори 
уста и от гърлото му изригна дълга близо двадесетина метра огнена струя. 

Мелърн любезно се обърна към Черния Певец: 

- „ Открай време е знайно, че в Драконовите планини обитават огромни дракони, нали 
така? Вярно, Ринглас срази един от тях предишния път, когато идваше тук.. Не мислиш ли 
обаче, че рано или късно, късметът на нашия герой ще му изневери - ако продължава 
упорито да се вре в тази долина? 

Другият бард сви рамене и продължи историята: 

- “Едва ли на света съществува нещо по-величествено от дракон в полет. Златните му 
люспи сияят на слънцето, очите му са като скъпоценни камъни, а през полупрозрачните 
ципи на крилата му се отразява слънцето... Но едва ли това... 

Точно красотата на дракона вълнуваше Ринглас най-малко в момента. Той трескаво се 
замисли какво би могъл да предприеме срещу ужасяващия звяр. 

Ако има ДРАКОНОВА КИХАВИЦА, мини на 193. 

Ако разполага с шлем с надпис "Те са твоята армия", иди на 212. 

Книга МАГИКА ПРИЛОГИКА го отвежда на 231. 

Ако лейди разполага със статуйка на Шетш, иди на 245. 


А ако никой от тях няма нищо такова, се прехвърляш на 08. 


176. 


Ринглас измъкна негаснещата факла от дисагите си, свали кожения й калъф и остави 
ярките пламъци да се издигнат високо. 

- Може би - каза той спокойно - няма да успея да ударя всеки един от вас и все някой 
ще ме смъкне от седлото и ще ми отнеме оръжието... но си помислете добре дали ви се 


иска завинаги да напуснете света и да преминете в Отвъдното, където ви очакват душите 
на хилядите убити от вас... на ваше място, бих отстъпил! 

Не очакваше кой знае какво от разумните убеждения - предпочиташе да се осланя на 
меча си - но за негово немалко изумление демоните се раздвижиха и се отдръпнаха от 
пътеката. 

- Можете да минете... и дано Ташкет се заинтересува от вас! - изръмжа един от 
ледените демони. - Когато Той ви пожелае, няма да можете да му се съпротивлявате... 

Ринглас пришпори Златогрив и конят като вятър се понесе по пътя. 

По-малко от два часа по-късно гората остана зад гърбовете на двамата 
пътешественици. 

Ако имаш кодова дума ТАШКЕТ, не променяй нищо. Но ако имаш кодова дума ЛЕД, 
зачеркни я и запиши ТАШКЕТ. 

След това, в зависимост по кой път се движат героите ти, мини на: 

ПЪТ 1 - 199. 

ПЪТ 2 - 56. 

ПЪТ 3 - 88. 

ПЪТ 4 - 67. 


177. 


Ринглас поклати глава. 

- “Някой друг път... на връщане например! Бързаме, нали разбираш? 

- За разбиране, разбирам... - Борлек въздъхна. - Добре, ей сега ще извикам 
салджията! Почакайте ме тук! 

Мини на 201. 


178. 


Когато черният кон се приближи достатъчно, за да бъдат различени чертите на лицето 
на ездача му, в кръга бяха останали само седем-осем чудовища. 

- „Казах да се пръждосвате, в името на Укиел! - изрева мъжът. - Чухте ли ме, 
проклети демони? Призовавам Укиел, Симаут и... Шетш, трябваше да са се махнали вече! 
Да бягат с подвити опашки! 

-  Симаут е мъртъв! - извика Ринглас. 

-  А-ха, трябваше да се сетя, че ще се натъкнете на него! Е, хм - мъжът насочи коня си 
право върху един от лъвовете, удари чудовището с това, което държеше в ръка, и скочи от 
седлото, оставяйки жребеца си да се оправя в бъркотията от ледени остатъци, - ще се 
наложи да видим сметката на тези котета лично в такъв случай! - Той измъкна гигантски 
меч от ножницата на гърба си, забучи на върха му златната топка, която стискаше досега и 
свирепо размаха оръжието си. - Къш ви казах, бе! 

Макар че едва се държеше на крака от умора, Ринглас се засмя и войнствено вдигна 
Киол. 


По-малко от половин час по-късно те вече убиваха последния лъв.. 

Лейди Верения търпеливо изчака двамата да се разправяг и с него, преди да се 
изправи, да изтърси снега от дрехите си и да подаде ръка на мъжа: 

- Радвам се да те видя, Ханко! 

Той приклекна, целуна ръкавицата йи се усмихна: 

- “Аз също се радвам да Ви видя, лейди Верения! Радвам се също, че дойдох навреме! 
Гайчи смяташе, че няма да се появите поне до час-два, но на мен ми се искаше да 
пораздвижа Байлог и Боеца... А пък се оказа, че и мечът ми вкуси малко битка! 

Ринглас изумено наблюдаваше чернокосия гигант, когото лейди очевидно познаваше. 
Мъжът трябва да беше над два метра висок, носеше черни дрехи, извезани със сребро и 
сякаш изобщо не забелязваше студа, макар единствената му защита да беше наметката от 
кожа на сребърна лисица, която му стигаше малко до под плешките. 

- Къде е Боецът? - полюбопитства Верения. 

- А, някъде наоколо! Мисля, че подгони един от лъвовете... Ето го, впрочем! - 
Чернокосият махна с ръка. - Разправил се е с противника си, знаех си аз! 

Към тях тичешком се приближаваше чудовищно черно куче с дълга гъста козина. 

Ринглас машинално измъкна Киол от ножницата. 

- “Спокойно, приятел той е на наша страна! - Мъжът сложи длан на рамото му. - Пък 
и не вярвам, колкото и добър да си с меча, да успееш да му причиниш и драскотина! Не 
съм убеден, че дори аз бих се справил! Това е стиф, нали разбираш, перфектно обучено 
бойно куче... 

- Хубаво е човек да има такива като вас двамата на своя страна! Отдавна ли 
познаваш лейди? 

- А, аз май пропуснах да ти се представя? - Чернокосият тръсна глава. - Прощавай! 
Ханко Басардо ми е името, а стифът се казва чисто и просто Боец! 

-  Ринглас! 

- Тук ли ще стоим до смрачаване? - Ханко изви глава към Верения. - Аз бих 
предложил да тръгваме, че ако дойде още някое коте, Кълбото на Укиел може и да не го 
спре... Щом този приятел тук се е разправил със Симаут... 

- „Шетш, бях забравила за Кълбото! - призна Верения. - Прощавай, Ханко, но смятам 
да яздя с Ринглас! 

- Разбира се, лейди! - Чернокосият кимна. - Това е негово право... Още повече, след 
като е успял да ви преведе невредима през целия път... 

Половин час по-късно те вече бяха в Тшенуда. 

Мини на 267. 


179. 

И последното чудовище се превърна в купчина камъни. Зелената светлина в острието 
на Киол угасна и мечът отново доби обичайното си червеникаво сияние. 

- “Мисля, че пътят ни е свободен, лейди! - Ринглас наклони леко глава. - Напред! 

Не след дълго те достигнаха до края на прохода. 

В зависимост от това коя планина прекосяват, мини на: 

РИДЛАТ - 151. 

ДРАКОНОВИ ПЛАНИНИ - 175. 

УНЕРТ - 104. 

Ако пък излизат от планината, мини на 292. 


180. 


Чудовището зададе следващата си задача: 

- „Няколко дни след случая с Бук и Рудър, Ташкет ме изпрати при други двама 
приятели, като искаше да узная какви са те и луди ли са или не... Това, което знаеше, бе 
само, че или и двамата са души, или и двамата са демони. Туор и Гурди, така се казваха. 
Туор ми обясни любезно, че: "Ние и двамата сме души, приятелк!". Гурди потвърди: "Да, 
точно така!" и Гуор веднага добави: "Освен това психичното ни състояние е еднакво!". 

Решавай: 

- и двамата са души и са нормални - 1. 


и двамата са души и са луди - 2. 


и двамата са демони и са нормални - 3. 
и двамата са демони и са луди - 4. 


След като запишеш и това решение в третата кутийка, мини на 210. 


191. 


Вбесен, Ринглас пусна юздите на Златогрив и измъкна шалчетата-удушвачки, 
затъкнати в колана му. Духовете още се опитваха да го свалят от седлото, но най-близките 
неколцина се разпищяха. 

- Бяхме се споразумели да не употребявам това... 

- Той развърза небрежно възела, който придържаше шалчетата. - Но сделката 
приключва тук! - И хвърли копринените ленти във въздуха. 

По-бързо, отколкото човешкото око можеше да ги проследи, те се разпръснаха, 
омотаха се върху тънките шии на водните духове и започнаха да се стягат. 

Водата кипна от мятащите се в агония тела. 

Ринглас използва момента да насочи Златогрив към брега и облекчено въздъхна, 
когато ноктестите лапи на коня най-сетне задълбаха в снега. 

Лейди Верения бе спряла на безопасно разстояние и присвита под някакъв храст, 
истерично хлипаше. 


- Всичко е наред! - Мечоносецът успокоително я прегърна. - Вече сме извън досега 
им... Пък и удушвачките ще се справят с тях... 

- Мислех, този път наистина мислех, че ще умра! 

- “Тя се притисна към гърдите му. Мокрите й дрехи бяха започнали да замръзват. 

- Всичко е наред! - увери я той. - Но сега трябва да продължим, защото иначе ще 
измръзнем до смърт! 


Зачеркни шалчетата-удушвачки от дневника и продължаваш на 163. 


182. 

Ринглас насочи Златогрив към най-близкото чудовище и удари противника си с Киол. 
Острието потъна дълбоко в торфеното тяло... и за огромно учудване на мечоносеца, бе 
всмукано навътре. Ако конят не се бе дръпнал в последната секунда, мечът буквално 
щеше да бъде изстръгнат от ръката на собственика му! 

Лейди Верения трескаво измъкна статуйката на Шетш от дисагите си, скочи от 
седлото, коленичи насред снега и занарежда: 

- Ах, боже Шетш, не ми е ясно твоето божествено поведение и не знам защо си 
сложил това препятствие на пътя ми, но аз съм ти вярна, прекланям се пред теб, служа ти 
с целия си живот, много жертви съм ти дала, ето защо, моля те, бъди снизходителен към 
мен, простосмъртната и ми помогни в този труден момент... 

Трясък на светкавица раздра небето. Блатните чудовища замръзнаха на местата си. 
Ринглас, с вдигнат за втори удар меч и странно изражение, също замря неподвижен. 

И бог Шетш се появи пред лейди Верения, облечен в бляскави шутовски одежди, 
обкичени със звънчета. И каза с гръмовен глас, в който нямаше нищо шутовско: 

- Защо ме извика, о, смъртна? 

- “Имам нужда от помощ! Погледни! - Лейди Верения махна с ръка. - Не знам чие 
дело е това, но ми се струва, че твоят брат Ташкет играе непочтени игри с правата си по 
време на Възраждането... и ти, като бог на съдбата и късмета, най-добре трябва да знаеш, 
че това е нередно и неправилно! 

- Хм? - Шетш се огледа. - Знаеш ли, смъртна, май си права! Ташкет? - провикна се 
той. 

Нова гръмотевица пресече небето и Черната хиена се появи до брат си. 

- „С каква цел се опитваш нечестно да си присвоиш гугпиште на тези двама смъртни? - 
попита Шетш. - Знаеш правилата, наложени от баща ни Херк! Твоите демони са свободни 
да правят каквото си поискат, но магията в тяхна п.омощ е забранена! Освен това аз имам 
собствени цели за тази жена и... С една дума, нека изравним силите! 

Ташкет недоволно изръмжа, но очевидно нямаше какво да каже, така че сведе глава и 
изчезна. 

- „ Дай ми това! - Шетш изстръгна статуйката от вдървените пръсти на Верения. - Сега 
силите са равни! - след което изчезна и той. 


Чудовищата и Ринглас се радвижиха отново, секунди след като лейди се качи на коня 
си, разтреперана цялата от досега с истински живи богове. 

Само че сега от острието на Киол изригваха пурпурни пламъци. И когато Ринглас 
завърши замаха си и стовари меча върху главата на чудовището пред себе си, тя с пукот се 
пръсна и то се разпадна на бучки суха пръст. 

- А, нети харесва? - Засмя се яростно мечоносецът. 

-  Ринглаас... - изпищя лейди Верения. 

Мини на 195 и не забравяй да зачеркнеш статуйката. 


193. 


Ринглас скочи на крака със заплашително размахан меч... Един от вълците скочи върху 
гърдите му и го събори, опитвайки се да сключи зъби върху гърлото му. Киол бе затиснат 
между двете тела и мечоносецът отчаяно зашари със свободната си ръка, като се надяваше 
да напипа някой камък или клон... Пръстите му се сключиха върху негаснещата факла. 
Той яростно н стовари върху главата на вълка и звярът отскочи назад, подготвяйки се за 
ново нападение. 

Няколко секунди бяха достатъчни на Ринглас да смъкне калъфа от факлата и за завре 
обгърнатия й в пламъци край в устата на вълка. Агонизиращ рев му подсказа, че това е 
повече от правилна тактика. 

Мини на 237. 


194. 


Внезапно от дисагите на Златогрив се чу шум, избликнаха искри и... една книга 
изпърха във въздуха, приземявайки се точно в краката на ледената дева. От разтворените 
страници продължаваха да струят искри като фойерверк. 

- Ох! - Чернокосата отскочи назад, разтвори ръце и изведнъж застина като 
парализирана. 

Ринглас замаяно разтърси глава. Трябваха му минута-две да дойде на себе си и да 
забележи момичето. Наведе се бавно, вдигна книгата и се вторачи в нея. 

Руните вътре някак си се движеха и местеха - но дали бе последствие от магията на 
ледената дева или от магията на самата книга, той не бе в състояние да разбере. Поне бе в 
състояние да разчете, че става дума за СПЕЦИАЛНА ЗАЩИТА срещу демони и горещо 
благодари на Ишмот и Шетш, че книгата сама се бе намесила, за да му спаси живота. 

- Погледни ме! - каза той на ледената дева. 

Тя вдигна глава, усмихна му се и прошепна: 

- „ Аз съм на твоя страна... Завинаги съм само твоя! 

Магията работеше, макар той да си нямаше ни най-малка представа от магьосничество. 

Мини на 207. 


195. 


Ринглас измъкна шалчетата-удушвачки от багажа си и мрачно сви рамене. И преди бе 
разчитал на подобни магически предмети, но изпитваше силна несигурност, когато 
развърза възела и подметна шалчетата във въздуха. 

Те летяха по-бързо, отколкото човешкият поглед бе способен да ги проследи. За части 
от секундата всяко се ориентира към някой от ледените демони, омота се около шията му 
и се стегна... и шалчетата продължаваха да се стягат, докато една по една главите на 
разбойниците със сух трясък се отчупиха и се търкулиха в снега. 

- Този път, струва ми се, няма кой друг да ни попречи! - Ринглас се засмя. - Хайде, 
лейди, напред! 

- Горките чудовища! - с типична женска нелогичност отвърна лейди Верения, но 
смушка коня си. 

Зачеркни шалчетата от предметите на Ринглас и в зависимост от това по кой път 
се движат героите, мини на: 

ПЪТ 1- 149. 

ПЪТ 2 -56. 

ПЪТ З - 88. 

ПЪТ 4 - 67. 


186. 


Лейди Верения бе тази, която поклати глава. 

- Съжалявам, госпожо, но наистина много бързаме... Ще ми се да отметнем поне още 
няколко километра, преди да се настаним за нощувка! Благодаря за гостоприемството, 
но... 

- “Изаз съжалявам, скъпа! - Старицата въздъхна. - Така се надявах да останете, но 
какво да се прави, дългът зове, нали? 

Не след дълго Ринглас и лейди вече бяха на конете и препускаха напред към Тшенуда. 
Въпреки приближаването на нощта, те имаха на разположение поне час-час и половина...а 
това не беше никак малко. 


Мини на 189. 
197. 
Лейди Верения пристъпи напред и се поклони на Повелителя на Прохода. 
- „Много рядко красиви дами отговарят на загадките ми... - галантно произнесе 
чудовището. 


- Да започнем, ако нямате нищо против! 

Черният Певец се обърна към Мелърн: 

- Време е да се сменим, струва ми се! Този път ти ще разказваш и ще задаваш 
загадките, а аз ще им отговарям! 

- “Така да бъде! - Кимна русият бард. 


Преди да продължиш на 125, ето ти малко указания: В дневника има графа ГАТАНКИ 
ВЕРЕНИЯ с четири квадратчета. Отговорите на гатанките пък ще ти бъдат давани с 
номера. Когато избереш някой от тях, записвай го в съответната кутийка (този на 
първата загадка - в първата и т.н.). Сега - смело напред! 


198. 


Не след дълго те стигнаха до красива сграда, снегът пред която надлежно бе почистен. 
Момче с дебела дреха се втурна отвътре, веднага щом Ринглас слезе от седлото. Хлапето 
ниско се поклони: 

- “Ще бъдете ли така любезен да ми поверите конете, господине? 

- Разбира се! - Той му връчи юздите. - Но имай предвид, че този тук... 

Докато обясняваше на малкия за Златогрив и хищните му изисквания за нещо не по- 
малко от прасенце за вечеря, лейди Верения влезе в странноприемницата. Когато той 
прекрачи прага, тя вече се бе настанила на една удобна маса близо до огнището. 

Оркестър от полуразголени момичета с мандолини забавляваше благородниците в 
заведението. 

- “Твърде изискано за вкуса ми... - изсумтя Ринглас, но метна кожената си наметка на 
облегалката на стола и се настани удобно. - Дано поне храната е хубава, защото съм 
гладен като вълк! 

Лейди се засмя. 

- В хубавите кръчми в Тилдар - обясни й той насмешливо - момичетата не свирят, а 
танцуват. И са доста по-съблечени! 

- Варварски нрави! - подигра му се тя. - Това тук вече е Тшет, ако не си забелязал! 
Цивилизация, приятна музика, такива неща! 

Мини на 196. 


199. 


Мракът като нежно покривало се спускаше над земята и Ринглас започна да се оглежда 
за подходящо за лагер място. Група дръвчета близо до замръзнало поточе предлагаха 
както заслон от вятъра и снега, така и клони за огъня, така че той се насочи натам. 

Не след дълго вече се бяха разположили удобно, огънят пламтеше буйно и вечерята 
скоро щеше да е готова. 

- “Когато бях малка - лейди мечтателно се усмихна, - татко понякога ме водеше на 
пътешествия със себе си... Вечер седяхме край огнището и водачът на кервана разказваше 
разни истории... Няколко пъти с нас пътуваха дори бардове! Беше невероятно... 

- „Може би... - съгласи се Ринглас. - Но аз за съжаление не съм бард и повече ме бива 
с меча, отколкото с езика! 

Тя се засмя. 


- Не бих и могла да искам от теб да ми разказваш каквото и да е! Просто си 
спомнях... Въпреки че, разбира се, бих се радвала да чуя лично от твоята уста примерно за 
подвизите ти около Седмоцветните богове... 

Мечоносецът се позамисли и отговори: 

- “Какво пък! Но предупреждавам, че няма да се справя така добре като бардовете! 

Приятна вечер прекараха те край огъня... 


Ако имаш кодова дума ПАЯК, продължаваш на 2093. 
В противен случай мини на 202. 


190. 


Ринглас пристъпи още една крачка напред и докосна протегнатите пръсти на 
чернокосата. През тялото му премина мощна тръпка. 

- “ Твой съм! - прошепна той тихо. - Завинаги твой... 

- Ела! - Тя благо му кимна. - Последвай ме! 

Мини на 221. 


191. 

Преди Ринглас да успее да отвърне нещо, лейди Верения се намеси решително: 

- (С удоволствие ще останем за обяд! Надявам се, че Вие пък ще можете да ни 
снабдите с ценни сведения за пътя по-нататък, капитан Борлек! 

Рандованецът кимна: 

- За мен ще бъде чест, лейди! 

Така че те оставиха конете да си починат в просторната конюшня на казармата и 
последваха Борлек в затоплената трапезария. 

- “Идвате по подходящо време! - каза, ухилен до уши, готвачът, когато му 
представиха лейди Верения. - Точно вчера момчетата убиха голям глиган... Иначе щеше 
да се наложи да се задоволите с пушено месо, но днес съм приготвил едни печени хапки, 
които... 

Наистина беше добър готвач и лейди, след като опита храната, благосклонно му 
кимна. 

- Ако някога решиш да напуснеш армията, Зеким, можеш да ме потърсиш в Тилдар! 
С удоволствие бих заменила сегашния си готвач с те0! 

Младежът се изчерви и сведе глава. 

-  Благодари й, глупако! - Сръга го Борлек. 

- Лейди, аз... - Зеким се притесни още повече. 

- О, Шетш! - Лейди се засмя. - Не винаги съм била съпруга на лорд, господа! Няма 
нужда от чак такива официалности... 

- Може би ще ни кажеш нещо за положението по реката? - Ринглас се обърна към 
салджията. 

Едрият мъж с прошарена брада сви рамене: 


- „“Уейрлит е своенравна, както винаги... Макар, разбира се, опасността от плаващи 
ледени парчета да е по-голяма, отколкото през есента... - Той безразлично ровичкаше в 
чинията си, сякаш не забелязваше сочните парчета месо вътре. - Е, водните духове 
лудуват по малко, но те никога не са ме притеснявали, така че... 

- “Да де, да! - Борлек се засмя. - Пропусна да им кажеш, че оня ден за малко щеше да 
се удавиш! 

- “Това да не е нещо, за което трябва да се приказва? Добре де, въжето се скъса - не 
крепажното въже, а теглачът, слава на Тилрод! И духовете решиха, че щом съм 
безпомощен в средата на реката, трябва да се позабавляват със сала.. Малко се 
понамокрих, но момчетата успяха да ме изтеглят на сухо! - Салджията отново сви рамене. 
- Това е то! 

- “ Крепажно въже? Теглач? - Лейди Верения вдигна вежди. 

- “ Какво всъщност са... 

- „Салът - доста по-охотно се зае да обяснява салджията - се движи с помощта на две 
здрави въжета. Първото - крепажното въже - е неподвижно закрепено на двата бряга на 
реката и салът е закачен за него посредством две свободни скоби и, ъъ, колелца, които се 
движат по въжето. Теглачът пък е от две части, каго първата е свързана с макара на носа, а 
втората - с друга на кърмата. Когато отивам към Тшет, навивам носовото въже на 
макарата и така салът се изтегля напред към отсрещния бряг. Когато пък се връщам, влиза 
в действие кърмовото въже и така се осъществява движението. Е, когато теглачът се 
скъса, положението става по-сложно, но... - Той избута настрани чинията си и се изправи. 
- Отивам да проверя сала! 

- „Пак нищо не си ял! Сигурен ли си, че си добре? - Борлек се обърна към него. - 
Зимата не е сезонът за къпания като това, дето го направи онзи ден... Ако си болен, просто 
кажи. Знаеш, че можем да те заместим... От два дни не си куснал и хапка! Сигурен ли си, 
че... 

- Добре съм! - Салджията тръсна глава. - Призлява ми само като ви гледам как се 
тъпчете като свине! - Той излезе от трапезарията. 

- Направо е странен напоследък! - коментира Борлек. 

- “От онова къпане насам не е на себе си! Лейди, ще искате ли още малко сос? 

Остатъкът от обяда премина спокойно, но Ринглас кой знае защо, продължаваше с 
определено безпокойство да си спомня как салджията дори не бе докоснал превъзходната 
храна... а войниците безспорно не похапваха чак толкова често глиган! 

След като Зеким раздигна чиниите, Борлек се надигна: 

- “Май е време да ви качвам на сала, а? 

Мини на 201. 


192. 

Колкото и добър боец да беше, Ринглас знаеше, че няма никакъв шанс срещу повече от 
двадесетина ледени демони. Въпреки това предизвикателно вдигна Киол над главата си и 
извика: 

- „Скъпо ще продам живота си, кучета! Кой от вас иска да бъде пръв? Или може би 
всички ще се нахвърлите наведнъж, за да докажете, че нито вие, нито господарят ви 
Ташкет имате дори капка чест? 

В този момент прозвуча студеният глас на лейди Верения: 

- Хей, кучета, погледнете насам! 

Горяща стрела бе поставена на арбалета й и насочена към разбойниците. 

- „Но... - започна единият от тях. 

- “Може би - обясни лейди - няма да мога да застрелям всички ви... но кой от вас иска 
да напусне завинаги света, стопен от огъня) Помислете добре върху... 

Някой от публиката се провикна: 

- “Що за глупости, Мелърн? Това е нелепо! 

- “Тили си този, който ще ми приказва за нелепици? - Бардът се обърна. - Не мислиш 
ли, че аз най-добре знам как трябва да продължи историята? 

Мини на 136, ако имаш кодова дума ВРАГ или на 23, ако нямаш такава. 


193. 


"Драконовите кихавици" са опаковани в кутийка, на която има надпис в традиционния 
тилдарски шарлатански стил: 

ДРАКОНОВ КИХАВИЧЕН ПРАХ НА ДОКТОР ОГНЕМЕТ. СЪДЪРЖА 
ДЕСЕТ ЗАРЯДА В  ДУХАТЕЛНИ 9 ТРЪБИЧКИ. ГАРАНТИРАНИ 
КАЧЕСТВА! ЗА РЕКЛАМАЦИИ ТЪРСЕТЕ ДОКТОР ОГНЕМЕТ, ПАЗАРА 
НА ТИЛ ДАР-АМ-РОТ. 

- Ако клиентът би имал някакви рекламации - промърмори Ринглас, - едва ли ще 
доживее да се оплаче на добрия доктор! 

С по-дребни букви на кутийката пишеше: достатъчно Е ДА НАСОЧИТЕ ТРЪБИЧКАТА КЪМ 
ДРАКОНА И ДА ИЗДУХАТЕ ПРАХА КЪМ НЕГО, СЛЕД ТОВА УДАРЕТЕ ЕТО ТУК - и следваше груба схема на 
дракон със стрелка в корема. 

- “Идва! - изпищя лейди Верения. 

Действително драконът пикираше право към тях! 

На Ринглас не му оставаше нищо друго, освен да изпробва специалитета на доктор 
Огнемет. Така че взе една от пергаментовите тръбички и духна в нея... 

Резултатът беше повече от забавен. Гигантският дракон изведнъж избухна в яростни 
кихавици. Той изгуби контрол на полета и се стовари на земята на петдесетина крачки 
встрани. Продължаваше да киха безспир. 

- „Поне е на земята! - Ринглас измъкна Киол от ножницата. - Да видим сега дали 
схемата на чичко доктор е точна! - И смушка Златогрив. 


Мини на 210. 


194. 


Сгушената сред дърветата къщурка бе малка, но изключително добре поддържана. 
Снегът отпред бе разчистен, имаше дори беседка, обвита с бръшлян, както и пейчица до 
вратата... 

Ринглас скочи от седлото, раздвижвайки с труд замръзналите си крака, приближи се до 
къщата и почука. 

Канеше се да извика и "Има ли някой тук?", но чу стъпки вътре и вратата се отвори. 

Дребна старица в простичка синя вълнена рокля застана на прага и се вторачи 
късогледо в него. 

- Добър ден, госпожо! - учтиво поздрави мечоносецът, опитвайки се да овладее 
тракането на зъбите си. - Простете, че се налага да Ви обезпокоим, но... 

- „Млади човече - старицата се усмихна широко, - радвам се винаги, когато някой 
реши да се отбие в къщата ми! Надявам се, че не идвате само да питате за пътя, но дори и 
така да е, настоявам да влезете и да седнете край огъня! 

- “Точно това имах предвид! - Ринглас се засмя. - Лейди, елате! 

И отвътре къщичката бе изключително спретната и чиста. Сякаш старицата по цял ден 
само чистеше пода, лъскаше множеството съдове по полиците, оправяше леглата и... 
Впрочем, какво ли друго можеше да прави стара жена като нея? 

Тя се засуети, нагласяйки кожените им наметки около огнището, за да могат да 
изсъхнат. 

- „Сигурно сте паднали в реката? - предположи, докато критично ги оглеждаше. - 
Много е опасно да ти се случи такова нещо насред зима... Отзад имам малка стаичка, 
където можете да се преоблечете, ако имате сухи дрехи... Пък аз ще сложа едно бульонче 
да се стопли... Между другото, аз съм Якпа! 

Беше невероятно приятно да седят край огъня, да отпиват от врелия бульон и да 
чувстват, как животът се връща в измръзналите им тела... 

- “Трябва да останете да пренощувате! - Якпа им се усмихна подкупващо. - Толкова 
рядко имам гости, та... Не, не мога да ви пусна да продължите в този студ! 

Ако те двамата се движат по ПЪТ | или ПЪТ 3, мини на 217. Ако са на ПЪТ 2 или 
ПЪТ 4, отиваш на 220. 


195. 

Едно от чудовищата бе сграбчило задните крака на коня на лейди и се опитваше да го 
всмуче целия в себе си. Ринглас смушка Златогрив и буквално натика огненото си оръжие 
в гърба на звяра. 

БИТКАТА С ЧУДОВИЩАТА 

Те имат мишена 5 и 10 точки. Ако Ринглас победи, мини на 134. 

Ако загуби, те очаква в. 


196. 


Докато изчакваха да донесат поръчката им, към масата се приближи слаб, сух мъж на 
средна възраст, който ниско се поклони: 

- Лейди, слуховете бързо се разнасят в малък град като нашия! Радвам се да 
приветствам с добре дошла... 

- „ Разкарай се! - изръмжа Ринглас. 

- О, недей така! - Лейди Верения го стисна за ръката. - Човекът е толкова любезен... 

- “Аз представям гилдията на търговците! - обясни мъжът. - Приятно ми е, Бъгерър! - 
И й целуна ръка. - Както казах, приветствам ви с добре дошла в Ракаслат и Ви моля да 
приемете този скромен дар! 

Лейди отвори малката кожена кесийка и ахна от възторг. Стагуетката на танцуваща 
гола жена без съмнение бе изработена от чисто злато. 

- А, аз не мога да... 

- -Лейди, моля Ви! Уверявам ви, че гилдията ми, а и самият аз ще бъдем поласкани 
от честта... - Бъгерър се обърна към намусения Ринглас. - Тази ризница ми се струва 
превъзходна ларегодска изработка... Не се продава, предполагам? 

- “ Позна! 

- “Това да не е част от Вълшебните доспехи? - Бъгерър се вгледа по-внимателно. - 
Разбира се! Следователно ти трябва да си Ринглас, така ли? За мен е чест да приветствам с 
добре... 

Ще го приеме ли любезно Ринглас (209) или ще извади Киол, за да го прогони (228)? 


197. 


Ринглас слезе от седлото и се приближи до доспехите. Розоватата ларегодска стомана, 
от която бяха изковани, бе започнала да се покрива със съвсем лек слой ръжда - знак, че 
металът е лежал в пещерата доста години. Странно, но във варовика над шлема бяха 
грижливо издълбани два знака. Единият представляваше разкривено от гневен смях лице, 
другият бе съставен от няколко руни, гласящи "Нахлузи шлема!". 

Ако Ринглас наистина си го сложи, мини на 205 - в този случай обаче ще трябва да го 
запишеш в дневника (и ако нямаш свободни места за предмети, да изхвърлиш нещо друго 
оттам). 

Ако пък той и лейди Верения продължат да търсят път нагоре по скалния корниз, 
отиваш на 138. 


198. 


Боговете бяха благосклонни към Ринглас и лейди Верения. Дали Ташкет се бе намесил 
да им помогне или пък шутрите бяха удвоили усилията си да защитят живота им, или 
Шетш имаше пръст в тази работа... Каквато и да бе причината, те двамата заспаха, уютно 
сгушени до корема на драконовия кон и когато се събудиха, вятърът бе угихнал. 


Мини на 254. 


199. 


Лейди Верения се огледа мрачно: 

- Помислете добре, ледени боклуци! Тази горяща стрела ще... 

Разбойниците се раздвижиха, освобождавайки пътеката. 

- Това не е по правилата, лейди! - промърмори един от тях. 

- О, така ли) Идете питайте Ташкет... и не забравяйте да се обърнете към Шетш, на 
когото съм посветена! - Тя се засмя. - И ако посмеете да застанете още веднъж на пътя ми, 
да знаете, че няма да се поколедая! - Тя натисна спусъка и стрелата се заби на сантиметри 
от крака на единия демон. - Хайде, Ринглас, напред! 

Златогрив не чакаше втора покана и препусна в галоп. 

Около час и половина по-късно гората остана зад гърба на двамата пътешественици. 

В зависимост по кой път се движиш, мини на: 

ПЪТ 1- 189. 

ПЪТ 2 -56. 

ПЪТ 3 - 88. 

ПЪТ 4 - 67. 


200. 


Чудовището си повтори още веднъж отговорите на загадките и кимна: 
- Добре! А сега е ваш ред, лейди Верения... 
Мини на 187. 


201. 

Салджията вече се бе покачил на сала и методично проверяваше макарите, 
подсвирквайки си фалшиво. 

- Не е много удобно за зимни пътувания - извини се Борлек, - но по принцип 
керваните, които пресичат Уейрлит през зимата, са толкова малко, че... 

- Всичко е наред! - увери го лейди Верения и гордо стъпи на дъсчената палуба на 
сала. 

Всъщност това не беше точно сал - не и като тези, пътуващи по малките реки из 
Тилдар. Този тук бе изработен от масивни трупи, близо дванадесет метра дълъг и почти 
осем широк. Върху трупите бе поставен допълнителен слой дъски като палуба, а те самите 
бяха монтирани върху нещо като нисък корпус на кораб, който си имаше както заострен 
нос, така и заострена кърма, а по цялото му протежение отдолу минаваше и кил за по- 
добра устойчивост. Перила с метален обков предпазваха пътниците от падане. В средата 
на сала се издигаше стабилна надстройка. През две дебели колкото човешка ръка 
стоманени скоби, скачени със система ролки, монтирани върху надстройката, минаваше 
крепажното въже. На носа и кърмата имаше макари, по-големи от човек, които пък 


придържаха двете теглещи въжета. Към макарата на носа бе впрегнато унило муле, което 
хвърли безразличен поглед към Златогрив, изпръхтя и дори не помръдна. 

- „Чувствам се малко глупаво! - призна лейди Верения, докато връзваше коня си до 
надстройката. - Този сал е предназначен за цели кервани... А ние сме само двамата... 

- “Толкова по-луксозно ще пътуваме! - пошегува се Ринглас. - Готови сме за тръгване, 
нали? 

Салджията кимна и удари мулето с камшика си. То бавно пое в кръг, макарата 
заскърца и салът плавно се отдели от брега. 

Мини на 1089. 


202. 


Не след дълго двамата вече спяха, омотани в топлите си спални чували. 

Може би час или час и половина по-късно, когато Златогрив вече се бе отдалечил 
много в търсене на плячка, се чу тихо поскръцване между дърветата. 

Никой от двамата не се събуди. На светлината на пламъците на отслабващия огън 
върху снега се очерта гигантска сянка, прилична на паяк или скорпион с масивни челюсти 
и вдигнато за удар жило... 

Мелърн наклони глава, замълча за момент и се обърна към Черния певец, като 
подканващо махна с ръка. 

Другият бард остави чашата си и грациозно се изправи. 

- Всеки един - каза той, - който някога е чувал За Ташкет, знае и за Вездесъщия паяк, 
някога смъртна жена, любовница на Хиената, на която след смъртта й той дарил втори 
живот ия поставил от дясната си страна, като наредил на всичките си демони и поробени 
души да й се подчиняват... Дали я е обичал - и дали боговете изобщо могат да обичат - е 
спорен въпрос. 

Но той й се доверявал и винаги давал най-тежките задачи, защото разчитал, че тя ще 
може да се справи там, където останалите му слуги се проваляли... Точно Вездесъщият 
паяк излезе от задната стаичка на малката къща... Но нито един от двамата пътници не се 
събуди. 

Запиши си кодова дума НАВЪН. 

Сега, ако Ринглас притежава: 

- шлем с надпис "Те са твоята армия!", мини на 263. 

- книга МАГИКА ПРИЛОГИКА, иди на 235. 

Или ако лейди Верения има статуйка на Шетш, се прехвърли на 272. 

В случай, че не разполагат с нищо от трите, отиваш на 36. 


203. 


След като чудовището разтвори юмруци и показа на Ринглас в коя ръка какво държи, 
то продължи с третата загадка: 

- “Тази е определено най-сложната... В Подземното царство при Ташкет обитават 
демони и души, които са му слуги. Демоните винаги говорят истината, а подчинените 
души - лъжат. При това обаче част и от едните, и от другите са смахнати и вярват в точно 
обратното на реалността. Тоест, всичко истинско смятат за лъжа, а всяка лъжа - за истина. 
Например - поясни чудовището, - ако ги запиташ дали са умрели, за да попаднат при 
Ташкет, то отговорите ще бъдат следните... Нормалните демони и души ще ти кажат, че 
това не е така. Лудите демони и души ще потвърдят единодушно... За нещастие, тъй като 
и демоните, и душите могат да се преобразяват както си искат, по външния им вид трудно 
може да се разбере кой е демон и кой - слуга... 

-  Тилрод! - възкликна Ринглас. - Га как в такъв случай и сам Ташкет се оправя? 

- “Това не е важно! Той си има методи! - Чудовището тръсна глава. - Слушай сега... 
Представи си, случи се така, че господарят ми ме изпрати при две създания г от 
Подземното царство и на мен, а не на Ташкет, ми се наложи да определя кое от двете е 
душа... 

- „Ати самияг? - умно се намеси лейди Верения. 

- „ Аз, за ваше сведение, не съм нито демон, нито поробена душа! Аз съм Повелителят 
на Прохода и съм полубог! - отвърна чудовището. - Та значи, попитах аз първото 
създание: "Кажи ми нещо за себе си и другия!", а то ми отвърна "Ние и двамата сме 
смахнати!". Тогава се обърнах към второто: "Това истина ли е?", а то каза: "Разбира се, че 
не!". Благодарение на този разговор, аз веднага разбрах кой от двамата е поробена душа. 
Ще можеш ли и ти да го направиш? 

Черният певец кимна на Мелърн. 

- Значи - повтори условието русият бард, - създанията могат да бъдат демони или 
души и да са нормални или луди. Нормалните демони и лудите души говорят истината, а 
лудите демони и нормални души лъжат. В задачата става дума за две същества. Първото 
твърди, че те и двете са луди. Второто пък казва, че първото лъже. И при това условие 
трябва да се разбере първото или второто са души, така ли? 

- “Точно така! 

Е, решавай: 

- първото създание е душа - 1. 

- второто създание е душа - 2. 

След като вземеш решението, мини на 218. 


204. 


Ринглас поклати глава. 

- Най-добре ще е да останем да преспим тук... Вече се смрачава! 

- „Радвам се, че го каза! Изтощена съм до смърт! - Лейди Верения въздъхна. - 
Единственото ми желание е да се пъхна в спалния чувал и повече нищо, ама съвсем нищо 
да не... 

Мини на 202. 


205. 


Ринглас внимателно вдигна шлема. Очакваше вътре да има череп или мумифицирана 
глава... но той бе чисто и просто празен. Сложи си го - оказа се точно по негова мярка. 
Нищо особено в крайна сметка... 

- Ринг? - несигурно отбеляза лейди Верения. 

Той рязко се обърна, забравил за шлема и почернялото от времето забрало падна пред 
очите му. От вътрешната му страна бяха гравирани руните "Те са твоята армия!". 

- Виж, отвън... - Лейди посочи с ръка. 

Ринглас бавно излезе от пещерата. Кой ли древен военачалник, запита се той, е 
пожелал такъв странен шлем? 

Долу в клисурата бе настъпила някаква промяна. Каменните чудовища все още 
тромаво се влачеха към пътеката нагоре по скалите, но ша стените на прохода се отлепяха 
други - с много по-приятелски изражения - които се нахвърляха върху първите и ги 
разкъсваха на парчета... Но бяха малко. Много малко. 

В този момент Ринглас усети дръжката на Киол да вибрира под пръстите му. Когато 
измъкна меча, острието му светеше в изумруденозелено. 

- “Опитай го на камъка... - прошепна тих глас в ухото му. 

Твърде привикнал към странни магически събития, мечоносецът покорно стовари 
острието, върху най- близката скала... и тя се разцепи под удара, сякаш под Киол бе плът, 
а не камък. 

- Прекрасно! - изръмжа Ринглас. - Лейди, почакайте ме тук! - и се втурна надолу по 
пътеката, по която се бяха изкачили. 

Мини на 113. 


206. 


Бойният рев на Златогрив събуди Ринглас - и тъкмо навреме! 

Откъм храстите се приближаваха рицари с брони! Драконовият кон се бе сбил с 
неколцина от тях, но останалите не обръщаха внимание на изпадналите си в беда другари 
и предпазливо се придвижваха напред, към огъня и към спящите край него! 

Мелърн кимна на Черния певец и без да дочака другия бард да подеме историята, слезе 
от масата си. 

-  Тилрод, пресъхна ми устата! 


- “Така е то на дуел! - Певецът се засмя. - Страхотно изобретение е това за рицарите с 
брони! 

- „ Нещо да ти пречат? 

- О, не, даже точно обратното! И тъй, рицарите се приближаваха към... 

Ринглас скочи на крака, измъквайки в движение Киол от ножницата му. 

- „Спрете, които и да сте! - провикна се той. 

Те като по команда се обърнаха към него. Може би 

угасващият огън бе виновен, но изпод забралата им не се виждаше нищо, освен 
непрогледна тъмнина! 

Не пропускай да си отбележиш, че ако имаш кодова дума ПИЯН, Ринглас губи 5 
точки ИЗДРЪЖЛИВОСТ! Ако точките му случайно стават нула, естествено той е 
мъртъв! 

БИТКА С РИЦАРИ 

Те имат мишена би 12 точки ИЗДРЪЖЛИВОСТ. 

Ако Ринглас ги победи, мини на 242. 

Ако загуби битката, те очаква 61. 


207. 


Ринглас се огледа. Наоколо нямаше никакви следи от лейди Верения. 
- „“Къдеетя) - попита той. 


Кой, твоята партньорка ли? 


Не ми е партньорка... както и да е. Къде е? 

- (О, предполагам, че вече са я отвели под езерото! - Ледената дева сви рамене. - Ако 
искаш, ще те заведа... Но не знам дали останалите ще бъдат много, хм, доволни да те 
видят! 

Решавай: 

"Предпочитам да не се забърквам!" - казва Ринглас и си тръгва: минаваш на 22. 

"Води ме!" - нарежда той и двамата се отправят под езерото: отиваш на 221. 


208. 


Синята лента на Уейрлит се забелязваше отдалеч. Широката мудна река запълваше 
хоризонта като море. Отсрещният бряг изобщо не се виждаше, потънал в изпарения. 

- “Уейрлит никога не замръзва... - Лейди Верения се обърна към Ринглас. - Легендата 
гласи, че това е така, защото... 

Черният Певец се обърна към Мелърн и любезно кимна: 

- Би ли имал нещо против да разкажеш за реката? 

- “С удоволствие! - Русият бард се надигна. 

Ако легендата ти се чете, минаваш на 256. 


Ако не искаш да я чуеш, чисто и просто си запиши кодовата дума ВРАГ (която дава 
на бардовете право на едно нелогично продължение) и се прехвърли на 220. 


209. 

Ринглас въздъхна. Бъгерър очевидно имаше намерение да се присламчи към 
компанията им, така че той сви рамене. 

- „Ако ще сипеш ласкателства, търговецо, най-добре сядай! Не виждам смисъл да 
привличаш вниманието на цялата кръчма върху нас! 

- “Ей сега се връщам! - Бъгерър забързано се оттегли. 

- “Много симпатичен човек, нали? - Лейди Верения се засмя. 

- „Всичките са еднакви! Видят ли нещо лъскаво, лепят се за него! - Мечоносецът 
изсумпя. - Този тук май смята, че ако седи с Вас тази вечер, останалите търговци иде му 
ближат подметките! 

Бъгерър се появи отново, стиснал в ръка голям кожен мях. 

- „Не казвам - поясни той, - че виното тук е лошо, но нямам намерение да пия помия, 
когато разполагам с това! - Той отпуши меха и напълни чашите. - Най-доброто 
рандованско вино с билки, което си опитвал, мечоносецо - обзалагам се! 

Ако Ринглас пие от виното, мини на 248. Ако тайно го излива настрани, иди на 261. 


210. 


Чудовището кимна. 

- „ Добре... Да видим сега верни ли бяха отговорите ти! 

А сега събери трите числа от кутийките и запиши сбора в четвъртата. 
Ако си получил 11, мини на 224. 

При всяко друго число отиваш на 76. 


211. 
На снега срещу Ринглас стоеше грамаден рус мъжага, само с набедрена препаска и 
огромен меч в ръце. 
- Е, смъртни? - Мъжагата се засмя с гласа на Симауг. - Май тялото ми не ти харесва 
особено? Какво очакваше, богът на бурите да е някой дребен и уродлив нещастник? 


- „Напротив! - Ринглас тръсна глава. - Е, ще започваме ли, или само ще си 
приказваме? 
Мини на 135. 
212. 


Ринглас светкавично нахлупи шлема. 

Земята наоколо се надигна, а изпод нея заизлизаха каменни чудовища. 

- „ Действа! - Засмя се облекчено лейди. 

Част от чудовищата бързо се "построиха" в нещо като укрепление, достатъчно голямо 
да побере конете и двамата им ездачи. Съвсем навреме, защото драконът вече се спускаше 
стремително надолу... 


Зает да удържа вътре в укритието вбесения Златогрив, Ринглас изпусна част от 
действието. Видя само как огнената струя на дракона помита земята току пред 
постройката и неколцина от каменните хора се улавят за лапите на звяра. 

Тежък тътен от падане му подсказа, че каквото и да бяха замислили каменните хора, те 
са го осъществили и той остави Златогрив да излезе. 

Драконът, с гигантски каменни пръстени на краката и друг, който бе притиснал 
крилата му едно в друго, се мяташе в снега. 

- “Поне е долу! - Ринглас измъкна Киол от ножницата му. - Да видим дали това, дето 
го пише в старите хроники за уязвимите места на такива чудовища, е вярно... 

Мини на 219. 


213. 


Ринглас избра закътана сред храстите полянка. Двамата с лейди Верения бързо 
разгънаха спалните си чували и събраха съчки за огън. За нещастие възникна един 
непредвиден проблем - огнивото на мечоносеца се бе намокрило и влажната прахан не 
можеше да се запали. 

Ако имат негаснеща факла, мини на 259. В противен случай се налага да избираш - 
продължават ездата нататък (225) или ще се насочат към къщата, която лейди 
Верения бе забелязала (194). 


214. 


Ринглас отбягна ловко свистящото острие на брадвата и заби Киол в гърдите на 
противника си. 

Силата на удара му бе такава, че прикова ледения демон към стената. 

- „Победих! - Мечоносецът измъкна с усилие меча си и се обърна предизвикателно 
към останалите в пещерата. - Някой друг да иска да опита? Или ще спазите уговорката и 
ще ни пуснете да си отидем? 

- Казаните думи са като вледенена вода! - тържествено отвърна една от жените. - 
Можете да си вървите! 

Двамата се изкачиха по стръмния тунел и излязоха отново на повърхността на 
замръзналото езеро. Конете им стояха на брега и търпеливо ги чакаха, сякаш знаеха, че 
рано или късно, ездачите им ще се върнат. 

По-малко от час по-късно езерото остана зад гърбовете им. 

- Никога не съм си представяла, че ще попадна в плен при ледени демони! - Лейди 
Верения уморено въздъхна. - И не желая това да се повтаря! 

- „Ако някога се случи отново - съгласи се Ринглас, - нито Вие, нито аз ще имаме 
някакъв шанс за освобождение! И не вярвам, че те ще предадат душите ни на Ташкет... 
Древните обичаи изискват да изсмучат жизнените сили от пленените от тях души.. А това 
значи, че ние никога не бихме попаднали в Подземното царство и после Отвъд! Но трябва 


ли сега да се страхуваме от неща, които може би ще се случат някога... а може и да не се 
случат? 

В зависимост от това по кой път се движиш, мини 

на: 

ПЪТ Ги ПЪТ 2 - 275. 

ПЪТЗ - 199. 

ПЪТ 4 - 96. 


215. 


Ринглас и Златогрив безстрашно се биеха, но лъвовете сякаш нямаха свършване. На 
мястото на всеки един, убит от мечоносеца или дракОновия кон, изпод снега излизаха два 
нови и положението изглеждаше безнадеждно. 

- „Сега е мигът - провикна се към лейди Верения Ринглас - да се молите на боговете 
си, драга моя! 

Той бе застанал от дясната й страна, а конят му - от лявата. Пръстенът от чудовища 
около тях се стесняваше все повече. 

И тогава се чу гръмовен глас: 

- “ Пръждосвайте се оттук, тъпи котки такива! 

Няколко от лъвовете вдигнаха глави, ръмжейки яростно. 

Ринглас си позволи да се обърне. 

Грамаден черен кон препускаше от изток - вероятно идваше откъм Гшенуда. Яздеше 
го мъж с черна коса, която се развяваше на вятъра. Мъжът държеше нещо във високо 
вдигнатата си ръка и учудващо, един-два лъва се отдръпнаха назад от кръга около 
мечоносеца. Въпреки че се зъбеха гневно, те отстъпваха! 

Мини на 1789. 


216. 


По-малко от час, след като се бе отпуснал в мекото легло, Ринглас се събуди от 
скърцането на дъските пред вратата на стаята на Верения... Докато се чудеше дали просто 
някой минава по коридора или в това поскърцване има нещо гнило, вратата на 
собствената му стая се отвори тихо. Неколцина рицари в брони влязоха вътре и тръгнаха 
към леглото му! 

Мелърн кимна на Черния Певец и без да дочака другия бард да подеме историята, 
слезе от масата си: 

- “ Тилрод, пресъхна ми устата! 

- “Така е то на дуел! - Певецът се засмя. - Страхотно изобретение е това за рицарите с 
брони! 

- „ Нещо да ти пречат? 

- О, не, даже точно обратното! И тъй, рицарите се приближаваха към... 

Ринглас скочи на крака, измъквайки в движение Киол от ножницата му. 

- „Спрете, които и да сте! - провикна се той. 


Те като по команда се обърнаха към него. Може би слабите проблясъци от уличните 
лампи бяха виновни, но изпод забралата им не се виждаше нищо, освен непрогледна 
тъмнина! 

Не пропускай да си отбележиш, че ако имаш кодова дума ПИЯН, Ринглас губи 5 
точки ИЗДРЪЖЛИВОСТ! Ако точките му случайно стават нула, естествено той е 
мъртъв! 

БИТКА С РИЦАРИ 

Те имат мишена би 12 точки ИЗДРЪЖЛИВОСТ. 

Ако евентуално познаваш Блъд, той също се събужда и взима участие в схватката. 
Мишената му е 4, има 6 точки ИЗДРЪЖЛИВОСТ. 

Ако спечелиш битката, иди на 251. 

Ако загубиш, мини на 61. 


217. 


Ринглас се замисли за момент. Все още бе ранен следобед - можеха да изминат доста 
път, ако продължаха сега. От друга страна, предложението на Якпа звучеше толкова 
привлекателно... 

Решавай: продължават си по пътя (106) или ще нощуват в къщата (241). 


218. 


Чудовището удовлетворено кимна. 

- “Много добре... Сега да видим верни ли бяха отговорите ти! 
Събери трите числа в кутийките и запиши сбора в четвъртата. 
Ако си получил 9, мини на 21. 

Ако си получил 10, иди на 200. 

Ако си получил 11, те очаква 227. 

При всяко друго число, мини на 233. 


219. 
БИТКА С ДРАКОН 
Драконът има мишена 10 и 6 точки ИЗДРЪЖЛИВОСТ. 
Ако е омаломоиден от каменните хора, мишената му е 7, а ако каменните хора 
притискат лапите му, точките му са 4. 
Ако Ринглас го победи, мини на 253. 
Ако загуби битката, иди на 71. 


220. 


Конете напредваха бързо и не след дълго Ринглас и лейди Верения достигнаха до 
брега на Уейрлит, където се издигаше митническият пост. 

Сгушените под снега казарми, от чиито комини се издигаха къдрави струйки дим, 
изглеждаха като извадено от приказка селце. Единствено дървената наблюдателница, 
стърчаща между тях, подсказваше за военното предназначение на селището. 

Очевидно постовият забеляза двамата ездачи, защото на вишката припламна огън и 
почти веднага на снега излезе черен кон. 

- „(Сега ще ни посрещнат... - Ринглас се засмя. - Минавал съм оттук, командирът на 
отряда е извънредно симпатичен... 

Няколко минуги по-късно той вече сърдечно се здрависваше с огромния рандованец, 
когото представи на лейди Верения като Борсек. 

- Радвам се да видя нови лица! - Борсек сведе глава в стилизиран поклон. - Още 
повече такава високопоставена дама като Вас! В последно време, знаеш, Ринг, наоколо 
освен разни ледени гадини, не се появяват честни пътници! Ще останете да обядвате с нас, 
нали? 

-  Салът туклие? - полюбопитства Ринглас. 

- А, тук е! Готов е за тръгване, ако за това става дума, но ми се ще да се порадвам на 
нечия компания... освен тази на моите брадясали идиоти естествено! 

Ти преценяваш: 

- потеглят веднага, защото нямат време за губене - 177. 

- ще обядват с Борсек и войниците му - 191. 


221. 


Няколко самотни скали стърчаха навътре в езерото. Ледената дева поведе Ринглас към 
тях. В основата им бе скрит тесен отвор, от който започваше стръмен тунел. А на дъното 
на тунела бе разположена уютна малка пещера със стени и мебели от лед. 

Десетина ледени демона - мъже и жени - бяха в пещерата. Една от тях бродираше 
върху заледена рамка. Тънката й сребърна игла се стрелкаше със скоростта на змийски 
език към паничката с вода на масата пред нея и после към платното на гергефа й. 
Капчиците вода замръзваха като бисери. Един от мъжете дялаше парчета лед с 
прозрачната си брадва, друг пък рендосваше получените ледени греди, помагаше им жена, 
която рисуваше по тях... Сглобен от по-рано стол с украсени с лъвски глави крака 
подсказваше каква мебел ще се получи от техните общи усилия... 

Лейди Верения седеше в ъгъла с подвити крака и безучастно вперен в пространството 
поглед. 

- “Ташкет скоро ще дойде... Трябва да освободим душите на тези двамата! - каза един 
от мъжете. 

Ако Ринглас е свободен от магията на ледената дева, мини на 230. 

В противен случай: 


- ако лейди Верения има отровен кинжал, мини на 236. 
- ако тя има статуйка на Шетши, иди на 240. 
- ако няма нито едно от двете, отиваш на 26. 


222 


Боговете не бяха благосклонни към двамата пътници. Дали Ташкет се бе намесил, за да 
вземе душите им, или шутрите по някаква причина бяха отвърнали погледи, или Шетш се 
бе отказал да помага... Ринглас и лейди Верения така и не разбраха това. Те заспаха, 
притиснати един в друг - и никога повече не се събудиха. Месеци по-късно случайно 
преминаващи пътници откриха омотаните им в кожи скелети до този на драконовия кон... 

Черният певец внезапно се обърна към Мелърн: 

- “Какво глупаво условие постави ти преди малко! Това не е честно! 

- Защо? - Русият бард изумено го погледна. 

- Разбира се, че не е честно! Та смъртта на двамата не зависеше от моите избори... 
или поне не само от моите! 

Мелърн се замисли за момент: 

- Вероятно си прав! Може би има начин да ти дам още един шанс... 

Ако имаш кодова дума ИЗПЪЛНЕНО, мини на 40. 


В противен случай продължаваш на 268. 


223! 


От разтворените страници на книгата бликнаха искри. 

- „Не знам кой те управлява... - Лейди Верения се втренчи в неясните, подскачащи 
руни вътре, - но моля те, помогни ми! 

Ринглас изкрещя ликуващо и тя сепнато се обърна към него. 

Острието на Киол бе обгърнато от ярки пламъци. Леденият лъв, който бе притискал 
мечоносеца към земята, лежеше възнак, с огромна дупка в гърдите. Нямаше кръв, нищо - 
просто дупка и замръзнала наоколо вода, стопена от острието преди малко. 

- “Благодаря ти! - Верения се наведе и целуна книгата. 

Тъкмо това й спаси живота, тъй като друг от лъвовете прелетя над нея и несигурно се 
стовари зад гърба на Ринглас. Мечоносецът се обърна и замахна с Киол. 

Мини на 247. 


224. 


Чудовището кимна. 

- “ Прекрасно, лейди! Тъй като отговорите Ви са верни, вие двамата можете да 
продължите! 

Ринглас и Верения се качиха на конете си и няколко минуги по-късно излязоха в 
долината. 

В зависимост от това в коя планина си, мини на: 


РИДЛАТ - 287. 

ДРАКОНОВИТЕ ПЛАНИНИ - 175. 

УНЕРТ - 104. 

Ако пък излизаш от някоя от планините, мини на 202. 


225. 


Лейди Верения героично прие решението му и така те продължиха напред... докато 
няколко часа по-късно тя не падна от седлото, напълно вкочанена от студа. 

Ринглас направи каквото можа за нея, но още привечер тя вдигна температура, а 
сутринта и двамата лежаха безпомощни край угасналия огън... Последното, за което си 
помисли мечоносецът, преди да умре, беше, че никога не е предполагал, че смъртта ще го 
посрещне под формата на жестока пневмония. 

Мини на 23. 


226. 


С добре прицелен удар, Ринглас заби Киол до дръжката в гърдите на Симаут. Богът в 
смъртно тяло падна възнак на снега. 

- “Колко е наказанието за смъртта ти? - полюбопитства мечоносецът. - Ще останеш 
затворен в Подземното царство десетина години или може би петдесет? 

- Три века... - с върховно усилие прошепна Симаут. - Обричаш ме на три века 
непосилни мъки... Проклети да са наследниците ти до девето коляно и всички ония, дето... 
Ще се върна в Земното царство! И когато се върна, ще си отмъстя на наследниците ти за 
унижението, което ми нанесе! - От устата му избликна кръв и той умря. 

- Мисля - Ринглас се обърна към лейди Верения, - че просто няма смисъл да се 
безпокоя какво ще се случи с наследниците ми след три века... Дотогава той вероятно ще 
ме е забравил и бездруго! Сега, ако... - Той сепнато се огледа. 

Докъдето поглед стигаше, се виждаше спокойна вълниста снежна равнина. 

- Бурята е утихнала! - възкликна лейди Верения. 

- “Така изглежда! - съгласи се той. - В крайна сметка очевидно Симаут я е управлявал 
и след смъртта му... Най-добре да продължаваме по пътя си, защото... 

- Не знам как да ти благодаря! Не всеки ден се случва заради живота ми герой да се 
сражава с истински бог! 

- “ Дребна работа, лейди! Човек или оцелява в битките, или не! Среден вариант просто 
няма!-Сега нека побързаме! 

Те се метнаха на седлата и продължиха нататък по пътя си. 

В зависимост от пътя, по който се движиш, мини на: 

ПЪТ 1 - 208. 

ПЪТ 2 или 4 - 146. 


227. 


Чудовището си повтори още веднъж отговорите на загадките и поклати глава: 
- Съжалявам, но някъде май си сбъркал! 
Мини на 21. 


228. 


Ринглас изсумтя: 

- Слушай сега, въшко! Наистина не съм свикнал да се повтарям. Казах да се 
разкараш и ако не го направиш, за мен ще бъде голямо удоволствие оръжието ми да вкуси 
кръвта ти! - Той демонстративно извади Киол. Бе забелязал ножницата на къс меч на 
кръста на Бъгерър, но твърдо вярваше, че търговецът няма да го използва. Гака и стана. 

- „Ама... Ама... - С опулени от ужас очи натрапникът се отдалечи, провиквайки се от 
безопасно разстояние. - Настоявам да задържите подаръка, лейди! 

- „ Защо го изгони? - Верения се намръщи. 

- “Мразя навлеци! Освен това можеше и да се окаже опасен, нали? 

Повече не говориха за това, но лейди очевидно още му се сърдеше, когато се оттеглиха 
на горния етаж да си легнат. 

Мини на 216. 


229. 


Ринглас се замисли за момент. Вече започваше да се смрачава и едва ли щяха да могат 
да пропътуват кой знае какво разстояние, но поне можеха да опитат. От друга страна, по- 
добър подслон за през нощта навярно нямаше да могат да намерят... 

Решавай: остават (241) или ще продължат пътуването (186). 


230. 


С рязко движение Ринглас измъкна Киол от ножницата и го вдигна във въздуха. 
Острието пламтеше в огненочервено. 

- „Ако не желаете вашите души. да бъдат освободени от телата ви, най-добре ни 
пуснете да си отидем в мир! - извика той. 

- „Хей, ама... - Демоните се раздвижиха. 

- Вие сте по-стари от властта на Ташкет! - продължи мечоносецът. - Обитавали сте 
зимните езера още преди раждането на Херк дори! Толкова евтин ли е животът ви, та ще 
го отдадете в името на две жертви не за вас, а за Черната хиена? 

- Аз служа на Хиената! - намръщено отвърна мъжът с брадвата. - Но думите ти са 
правилни! Ще ти предложа честна сделка: двубой. Само ти и аз. Ако загубиш, душите и на 
двама ви ще бъдат наши. Ако победиш, ще си отидете... Съгласен ли си? 

Ринглас кимна и зае бойна стойка. 

Мини на 246. 


231. 

Лейди Верения трескаво измъкна книгата. Страниците сякаш сами се разгръщаха, 
докато от тях бликнаха искри и томчето се разтвори на магия, озаглавена 
ПАРАЛИЗИРАНЕ НА КРИЛАТИ ЧУДОВИЩА. 

- “Нищо не разбирам от това дето го пише тук... - Лейди несигурно погледна Ринглас. 
- Но имам глупавото усещане, че магията е някак си жива и й се иска да бъде прочетена... 

- Ами давай тогава! Нямаме много време! 

Драконът вече пикираше край тях, когато с тих 

глас Верения започна да произнася неразбираемите думи. 

Той се спускаше все по-надолу и по-надолу... и после изведнъж крилата му увиснаха 
безпомощно, а книгата се захлопна с трясък. 

Драконът буквално се вряза в земята, само на двадесетина крачки от тях двамата. 
Макар и неспособен да лети, изглеждаше напълно жив и боеспособен! 

- “Поне е долу! - разумно отбеляза Ринглас и измъкна Киол от ножницата. Ръмжейки 
разярено, Златогрив го понесе към чудовището. 

Мини на 219. 


232 

По една или друга причина ти все още не си заслужил нито милостта на боговете, нито 
пък омразата им... 

Случва се. Но за да разбереш ще преживеят ли бурята Ринглас и лейди Верения, ще ти 
се наложи да попълниш един малък тест. Условието е крайно просто: отговорите са 
номерирани. В края на епизода пък има няколко кутийки. Записвай си верните според теб 
отговори в поредните кутийки (на въпрос номер | - в първата и т.н.). И тъй: 

ВЪПРОС 1: На кой бог би било най-логично да се молят Ринглас и лейди Верения за 
спасението си в настоящите условия (навечерието на Възраждането, а не бурята, имам 
предвид): 

ТАШКЕТ - 1, ШЕТШ - 2, ИШМОТ - 3, СИВИЯ БОГ - 4. 

ВЪПРОС 2: Тилдар-ам-Рот се управлява от триумвират, което ще рече от трима 
лордове. Двама от тях са Еймън фар Винхазър и Естор фар Вингругър. Кой е третият: 

ЕАГАР ФАР СУНТАР - 1; РУТУС КУСТЪР - 2; ТИРАЛЕН ФАР ГАЛТЕН - 3; 
ЛЕЙТИС ФАР ВИНСЕНТЕ - 4. 

ВЪПРОС 3: На територията на коя страна се намира планината Унерт: 

ТИЛДАРСКАТА ИМЕРИЯ - 1; РАНДОВАН - 2; ТШЕТ - 3; ГРИНЛОНДСКАТА 
ИМПЕРИЯ - 4. 

След като си записал отговорите в кутийките, си получил трицифрен номер на 
епизод, на който можеш да преминеш. Някои от вариантите, длъжен съм да 
предупредя, не са правилни и са запълнени от съвсем други части на историята. 
Проблемът, както се казва, си е твой! 


233. 


Чудовището си повтори още веднъж отговорите на загадките и поклати глава: 
- Съжалявам, но нещо си сбъркал! 
Мини на 21. 


234. 


Ташкет кимна замислено: 

- Радвам се, че и двамата се справихте! Наистина заслужихте свободата си и ще я 
получите... Ще ви направя и още два подаръка! Поставил съм много капани навсякъде по 
пътя ви с надеждата, ако не тук, то там да мога да ви хвана. Е, обещавам, че ще махна тези 
от тях, които зависят от мен самия - макар че, разбира се, нямам право да спра демоните 
си от законния им лов! Другото, което ще ви дам, е ето това! - Той подаде на лейди 
Верения малка дървена кугийка. - От този прах свари отвара и я дай на брат си да я изпие. 
Колкото и тежки да са раните му, той ще се оправи веднага, щом вкуси от настойката! 

- “Благодаря! - Лейди ниско му се поклони. 

- „ Напротив! - отвърна той, с несвойствен за жестоката Хиена тон. - Аз съм длъжен да 
ви благодаря! И нека боговете бъдат с вас... дано не се срещнем скоро отново! - Смехът му 
бе гръмогласен и стържещ. 

- „Дано да е така! - съгласи се Ринглас и също се засмя. - Макар че, когато си 
мечоносец, нищо не се знае... 

Запиши си 1 нощувка и кодова дума ИЗПЪЛНЕНО. След това: 

Ако имаш кодова дума ПРАЗНО, мини на 909. 

Ако имаш кодова дума БУРЯ, мини на 282. 

Ако имаш кодова дума ПЛАНИНА, мини на 289. 


235. 


Внезапно се чу силен плясък и сноп искри изригна откъм багажа на Ринглас. Паякът 
отвърна със сумтене, но злото вече бе свършено: мечоносецът скочи на крака, стиснал 
конвулсивно дръжката на Киол. Не му трябваше много време да се ориентира и да се 
хвърли мъжествено върху ужасяващото чудовище. 

Мини на 252. 


236. 


Лейди Верения внезапно се раздвижи - досущ като кукла на конци, управлявана от 
някой друг... или въпреки желанията на този някой. С конвулсивен жест тя измъкна 
кинжала от ръкава си и го заби в гърба на стоящия до нея мъж. 

С тих вик той се строполи на пода. 

Освободена от магията му, лейди се надигна с присъщата си грация и заяви: 

- „ Простете ми, че наруших порядките! Но вие сте по-древни не само от Ташкет... 
обитавали сте зимните езера още преди раждането на Херк! Нима честта ви струва 


толкова малко, та ще отдадете две души на Черната Хиена без дори да получим шанс за 
спасение? 

- „Аз служа на Хиената! - отвърна й мъжът с брадвата. - Но думите ти са правилни. 
Ние не сме безчестни създания... и ще ви дадем шанс. Твоят придружител е прочут боец, 
нали? Добре тогава! Обявявам двубой! Ако победи той, ще сте свободни да си идете в 
мир. Ако обаче загуби, душите ви ще ни принадлежат! 

- “ Докато е омагьосан, той не може да се сражава! - възрази лейди Верения. 

Мъжът с брадвата махна с ръка и Ринглас замаяно се огледа. 

- Боят може да започне! - обяви една от жените. 

Макар да не бе много сигурен какво става, мечоносецът измъкна Киол от ножницата 
муи зае бойна стойка. 

Мини на 246. 


237. 

БИТКА С ВЪЛЦИ 

Вълците имат мишена 6 и точки ИЗДРЪЖЛИВОСТ 12. 

Ако Ринглас се бие с НЕГАСНЕЩА ФАКЛА, към всеки негов сбор за атака прибавяй 2. 

Ако Ринглас е използвал шалчета-удушвачки върху вълците, намаляй всеки техен сбор 
за атака с 3. 

В случай, че Ринглас ги победи, мини на 271. 

Ако загуби, иди на 709. 


238. 
Лъвът скочи. Ринглас замахна с Киол, перна го с меча през гърдите и се претъркули 
под него - но острието дори не бе успяло да отчупи парченце лед! 
Ако има книга МАГИКА ПРИЛОГИКА, мини на 278. В противен случай продължаваш 
на 53. 


239. 


За щастие не след дълго двамата видяха светлина пред себе си... и само няколко 
минути по-късно излязоха от тунела. 

В зависимост от това коя планина пресичаш, мини на: 

РИДЛАТ - 151. 

ДРАКОНОВИ ПЛАНИНИ - 175. 

УНЕРТ - 104. 

Ако пък излизаш от някоя от планините, мини на 202. 


240. 


Лейди Верения внезапно се раздвижи - досущ като кукла на конци, управлявана от 
някой друг... или въпреки желанията на този някой. Тя стисна с конвулсивно движение 
статуйката на Шетш и започна да мърмори несигурно молитвата за призоваване: 

- Ах, боже Шетш, не ми е ясно твоето божествено поведение и не знам защо си 
сложил това препятствие на пътя ми, но аз съм ти вярна, прекланям се пред теб - думите й 
набираха сила, - служа ти с цената на живота си, ето защо, моля, бъди снизходителен и ми 
помогни сега! 

Приглушена светкавица отекна някъде навън. 

Ледените демони застинаха неподвижни и пред лейди Верения се възправи Шетш, 
облечен в богато извезан шутовски костюм, украсен със звънчета. 

- „Защо ме повика, смъртна? - попита той с тътнещ глас, в който нямаше нищо 
шутовско. 

- Не позволявай животът ми да бъде отнет в името на Черната Хиена, който дори не 
е създал тези същества! - възкликна умолително лейди. - Ледените демони са 
съществували дори преди раждането на Херк... Честно ли е душата ми да бъде покорена 
от тях и предадена на Хиената? 

- „Права си! - Шетш щракна с пръсти и мъжът с брадвата се раздвижи. - Чуй ме 
добре! - каза му богът. - Много преди Херк да реши изхода от играта на карти на Ишмот и 
Ташкет, вие сте имали кодекс на честта, позволяващ ви да дадете шанс на онези, които ще 
убиете... Ако не желаеш да повикам Херк да стопи дома ви, спази правилата! 

- “Тъй да бъде! - каза мъжът. - Двубой да бъде, тогава. Ако мечоносецът победи, ще 
са свободни да си отидат. Ако ли пък загуби, душите им са наши и няма да ги делим с 
Ташкет! 

- Доволна ли си, смъртна? - Шетш протегна ръка и изстръгна статуйката от 
вкочанените пръсти на Верения. - Сбогом! - И изчезна. 

Ледените демони отново се раздвижиха. Един освободи Ринглас от магията. Друг му 
обясни сключената току-що сделка с бога. 

Макар да не бе много наясно какво се изисква от него, мечоносецът незабавно измъкна 
Киол от ножницата му и зае бойна стойка. 

Мини на 246. 


241. 
Преди Ринглас да може да вземе някакво решение, лейди Верения се обади: 
- Разбира се, че ще пренощуваме тук, госпожо Якпа! Ще се радвам да споделим 
храната си с вас и да... 
Ринглас се понамръщи, но не каза нищо. В крайна сметка той беше само придружител, 
въоръжена охрана, а не водач! 


- „Нямате представа, колко се радвам! - Старицата плесна с ръце. - Ей сегинка ще 
сготвя вечерята... О, внуците ми никога няма да повярват, че благородничка като вас се е 
съгласила да преспи в скромния ми дом! - Тя се засмя радостно. 

Беше наистина прекрасна вечер, трябваше да признае Ринглас. Не се бе чувствал така 
спокоен и сигурен от години... Единствено Хоръханд можеше да му даде подобна 
сигурност: в оръжейната на школата, край припламващия огън, само те двамата... И 
толкова по-странно бе, че тук, насред пустошта, сред дебнещите в мрака чудовища и 
демони на Ташкет, една паянтова къщичка и дружелюбната й обитателка можеха да му 
дадат усещане за безопасност и защита... 

Якпа дърдореше безспир - не за наближаващия празник и ужасиите наоколо, а за 
семейството си, за живота тук в гората, за грънчаря, който-й бил направил хубавото 
глинено гърне, за... Имаше нещо невероятно успокоително в тези практически 
безсмислени приказки и Ринглас навярно бе в състояние да я слуша до безкрайност, ако 
Якпа не бе прекъснала сама себе си: 

- Но вие сигурно сте уморени... Сега ще постеля тук край огнището за теб, млади 
момко! Вас, лейди, ще имам честа да настаня ето тук, на леглото си... а аз ще ида да 
дремна в задната стая, та да не ви преча! 

Лейди Верения дискретно се прозя. Едва сега Ринглас усети колко е уморен и 
признателно кимна на старицата. 

Не след дълго той и лейди вече спяха, сгушени сред топлите завивки. 

Ако имаш кодова дума ПАЯК, мини на 265. В противен случай продължаваш да 
четеш този епизод: 

Никой от тях не чу, как в полунощ вратата на задната стаичка скръцна. На светлината 
на пламъците на отслабващия огън върху стената се очерта гигантска сянка, прилична на 
паяк или скорпион с масивни челюсти и вдигнато за удар жило... 

Мелърн наклони глава, замълча за момент и се обърна към Черния певец, като 
подканващо махна с ръка. 

Другият бард остави чашата си и грациозно се изправи. 

- Всеки един - каза той, - който някога е чувал за Ташкет, знае и за Вездесъщия паяк, 
някога смъртна жена, любовница на Хиената, на която след смъртта й той дарил втори 
живот и я поставил от дясната си страна, като наредил на всичките си демони и поробени 
души да й се подчиняват... Дали я е обичал - и дали боговете изобщо могат да обичат - е 
спорен въпрос. Но той й се доверявал и винаги й давал най-тежките задачи, защото 
разчитал, че тя ще може да се справи там, където останалите му слуги се проваляли... 
Точно Вездесъщият паяк излезе от задната стаичка на малката къща... Но нито един от 
двамата пътници не се събуди. 

Сега, ако Ринглас притежава: 

- шлем с надпис "Те са твоята армия!", мини на 263. 

- книга МАГИКА ПРИЛОГИКА, иди на 235. 

Или ако лейди Верения има статуйка на Шетш, се прехвърли на 272. 


В случай, че не разполагат с нищо от трите, отиваш на 36. 


242. 


След като огледа проснатите наоколо парчетии, Ринглас окончателно се убеди, че е 
бил прав с предположението си - доспехите не съдържаха нищо! 

- Това дори не са демони! - с отвращение промърмори той. - Намирисва ми на магия 
и ми се струва даже, че знам кой... 


Ако Бъгерър е бил с тях в лагера, мини на 255. В противен случай продължаваш на 
262. 


243. 


Правилно! При условие, че Ишмот е "мъртъв" в момента, Сивият бог не съществува 
вече, а Ташкет е бог на смъртта, остава единствено Шетш. Разбира се, третият лорд е 
Винсенте... защото добавката към името "Вин" е именно знакът за участие в триумвирата. 
И естествено Унерт ев Тшет - което си личи дори от картата. 

С една дума, ти позна, а ако си играл наслуки, току-що научи правилните отговори) и 
с чиста съвест можеш да минеш на 198. 


244. 


Ринглас заби Киол дълбоко в хитиновата плоча на гърдите на Паяка. Чудовището 
разтвори челюсти в безмълвен вик... и тогава отекна светкавица и до огнището се появи 
Ташкет. 

- Спрете! - нареди той с нетърпящ възражение глас. - Искам да сключим едно 
споразумение! 

- „Например? - Лейди Верения се надигна от кожите си. - Какво би искал един бог от 
двама безпомощни смъртни? 

-  Безпомощни ли? - Ташкет се засмя. - Твоят придружител току-що рани 
смъртоносно моята любовница! Нейният живот именно искам да откупя! 

Ринглас заинтригувано вдигна глава: 

- “Убивал съм богове... но никога не съм сключвал сделки с тях! Звучи странно... 

- Знам, че ти унищожи Седмоцветните! - Кимна Ташкет. - Това е и една от 
причините да искам толкова силно душата ти! Би могъл да ми бъдеш от полза в 
Подземното царство... Мога да ти дам например могъщо ново тяло или може би 
способност да се преобразяваш, или... 

- „Не се каня да умирам! - Мечоносецът поклати глава. 

- Всички, рано или късно, умират! - Ташкет оголи зъбите на хиеновата си глава в 
подобие на усмивка. 

- И тъй, предлагам ти да подариш живота на Вездесъщия паяк... за това е необходима 
само твоята дума, нищо повече. Не бих могъл да я възкреся отново, ако... 

- “И какво ще получа в замяна? 


- Помощ. Или по-скоро ненамеса! - Ташкет сви рамене. - Заложил бях някои капани 
по пътя ви по- нататък, макар да се надявах Паякът да се справи с вас! Ще премахна тези 
капани и така ще трябва да се справяш само със създанията, които са излезли на свободен 
лов... 

Ринглас се замисли. 

Решавай - да или не! 

Ако си с кодова дума НАВЪН, сключването на сделката го отвежда на 273, а 
отказът и - на 294. Ако нямаш такъв код, той приема предложението на 266 и го 


отхвърля на 279. 


245. 


Лейди Верения трескаво измъкна статуйката на Шетш и започна молитвата си: 

- Ах, боже Шетш, не са ми ясни твоите божествени помисли... 

Внезапно глас като тътен на светкавица отекна в ушите Й: 

- „Какво искаш от мен, смъртна? Не знаеш ли, че драконите не са подвластни на 
никого... и най-малкото на някакъв си бог на късмета? Няма магия, нито нечестна игра от 
страна на Ташкет... Не мога да ти помогна! 

Тя изхлипа безпомощно. 

- „Добре де! Мразя да гледам как плачат жени! Ще направя, каквото мога! - гласът 
затихна... 

И в същия момент драконът се завъртя странно във въздуха. Нямаше съмнение - той 
падаше, неспособен да раздвижи крилата си! 

- „Благодаря ти, Шетш! - възторжено изписка лейди Верения. 

- А, да! Забравих това! - Статуйката изчезна от ръцете й. - Лек път, смъртна! 

Драконът с тътен се стовари на земята. Макар и неспособен да лети, той изглеждаше 
съвсем жив и боеспособен! 

Ринглас измъкна Киол от ножницата му: 

- Поне е долу... Да видим, дали... 

Мини на 219. 

246. 

БИТКА С ЛЕДЕН ДЕМОН 

Той има мишена в и 6 точки ИЗДРЪЖЛИВОСТ. 

Ако Ринглас го победи, се прехвърли на 214. 


Ако загуби битката, отиваш на 27. 


247. 
БИТКА С ЛЪВОВЕ 
Те имат мишена ди 12 точки. 
Ако им останат 4 точки или по-малко, мини на 213. 
Ако Ринглас умре преди това, иди на 40. 


248. 


Ринглас трябваше да признае, че виното наистина е великолепно. Можеше да 
разпознае само вкуса на пелин и още две-три от билките, с които е било налагано то, но... 
Превъзходно беше! 

Бъгерър (особено след третата чашка) се оказа забавен събеседник и мечоносецът 
престана да съжалява, че се е присламчил към масата им. Всъщност, ако Бъгерър не беше 
казал, че е време да си лягат, те вероятно щяха да останат да си разказват истории чак до 
сутринта! 

Запиши си кодова дума ПИЯН и мини на 216. 


249. 


Ринглас кимна. 

- Наистина, ако искаме да стигнем навреме, тази почивка ни беше достатъчна! 

За броени минути прибраха лагера и отново бяха на седлата. 

По-малко от половин час по-късно храстите се разредиха и пред двамата се разкриха 
безкрайните Тирнаутски блата. 

Мини на 110. 


250. 


Воден от някакъв вроден инстинкт, Ринглас внезапно се събуди - и тъкмо навреме! 
Скочи на крака с Киол в ръце. Не му трябваше много време да се ориентира и да се 
нахвърли върху ужасното чудовище. 

Мини на 252. 


251. 

Като огледа проснатите наоколо парчетии, Ринглас гневно изсумтя: 

- “Това дори не са демони! Намирисва ми на магия и съм сигурен, че знам кой я е 
изпратил! Освен Бъгерър тук никой друг не ни познава... 

Лек шум от стъпки в дъното на коридора привлече вниманието му и той се хвърли 
натам. 

В сенките се криеше именно гореспоменатият търговец, с някакъв пергаментов свитък 
в ръце. Когато острието на Киол се допря до гърлото му, нещастникът се разтрепери 
целия. 

- „Ще ми се да разбера - Ринглас злобно се ухили - за какво, Гилрод да те тръшне, ни 
погоди този номер! Мислех, че лейди Верения ти допада! 

- “Тя беше в безопасност! - намусено отвърна търговецът. - Исках само отмъщение! 

- „Ами? Не ми приказвай глупости, защото... 


- Ризницата ти! - Бъгерър потрепери. - Тя... Абандомен беше велик мъж... Още 
когато преди година разбрах, че ти си го убил, имах намерение да дойда в Тилдар, но все 
не се получаваше... И когато те забелязах тук... 

- (О, проклет червей! - Ринглас разтърси глава. 

- „Не си заслужава дори да те убивам! Дай ми това! - Той дръпна свитъка. - Надявам 
се, че ще проявиш достатъчно здрав разум да изчезнеш оттук, ясен ли съм? - Пъхна 
пергамента в най-близката лампа и със задоволство проследи как гори. - Хайде, махай се, 
докато не съм размислил! 

Бъгерър се втурна по коридора. 

- „Е, лейди - мечоносецът се обърна към Верения, 

- “как Ви се стори номерът на безобидния търговец? 

Тя сухо преглътна. 

Ако не знаеш кой е Блъд, продължаваш на 257. 

Ако Блъд се е бил с тях и е бил убит, мини на 269. Ако е жив, но е изгубил повече от 3 
точки, мини на 276. Ако е леко ранен (по-малко от 3 точки загуба), се прехвърляш на 280. 


252. 
БИТКА С ВЕЗДЕСЪЩИЯ ПАЯК 
Паякът има мишена 7 и 10 точки ИЗДРЪЖЛИВОСТ. 
Ако Ринглас загуби схватката, мини на 37. 
Когато на Паяка й остане 1 точка ИЗДРЪЖЛИВОСТ, мини на 244. 


253. 


Ринглас заби меча си дълбоко в гърдите на дракона и едва успя да отскочи назад. 
Разтърсваното от смъртни конвулсии чудовище беше по-опасно, отколкото когато 
целенасочено атакуваше! Няколко минути по- късно обаче огромните ноктести лапи се 
отпуснаха безжизнено, очите му се замъглиха и драконът най- сетне умря. 

Ринглас се наведе и избърса в снега обляното в черна кръв острие на Киол. 

- Не вярвах, че е възможно... - Лейди Верения разтреперана се приближи. - Мъртъв е, 
нали? 

- Като пън! - Кимна мечоносецът с гордост. - Сега, ако нямаш нищо против, бих 
искал да продължим! 

При друг случаи бих си направил примерно огърлица от драконови зъби... но студът 
ще запази трупа до пролетта. А ако случайно наоколо се навърта някой друг дракон, не 
бих искал да ни спипа незащитени, както си стоим тук! 

Ако при изкачването си в планината двамата са се сблъскали с Господаря на 
Прохода, мини на 144. 

Ако са воювали с каменните чудовища, иди на 162. 


254. 


Ринглас разбута предпазливо купчината клони над главата си. Въпреки че внимаваше, 
отгоре му се изсипа цяла лавина сняг. 

- “Живи ли сме все още? - Лейди Верения се надигна. 

- “Така изглежда! - Той подръпна Златогрив за юздата, за да го накара да се изправи. 

Всичко наоколо бе затрупано под дебел пласт сняг, но конят на лейди стоеше там, 
където тя го бе вързала и небрежно ровеше преспите в търсене на трева под тях. 

- “Като че се измъкнахме... - Ринглас се огледа. 

На неколкостотин метра около тях всичко бе 

застинало и спокойно. Но отвъд тази невидима черта бурята продължаваше да бушува 
с яростна сила. 

- Това е... това е... Окото на виелицата! - Лейди притисна длан към устата си. - О, 
Шетш! Нищо още не е свършило! 

- Дори още по-зле... - въздъхна мечоносецът. - Виж там... 

Огромно снежно торнадо бавно се придвижваше през спокойната зона право към тях. 
Въпреки че в бясно кръжащите снежинки нищо не можеше да се види, той бе почти 
сигурен, че различава грубо подобие на лице и притиснати към торнадото ръце. Само бе 
чувал легенди за Господаря на бурите, но... 

Черният певец погледна към Мелърн: 

- “Ще разкажеш ли тази легенда? 

- “С удоволствие! - Русият бард се изправи. - 

Някога... 


Ако легендата ти се чете, минаваш на 285. В противен случай си запиши кодова дума 
ВРАГ и историята за Ринглас продължава на 270. 


255. 


Внезапно той се сети: 

- “А къде е Бъгерър? Не го виждам между рицарите... 

- „Не са го убили, слава на Тилрод! - Лейди Верения въздъхна облекчено. - Само че... 
Къде са му конете? 

- “Проклетникът се е измъкнал! - констатира мечоносецът. - Просто е взел и си е 
тръгнал... Знаеш ли, струва ми се, че той е причината за цялата проклета дандания! Да 
беше поне сутрин, бих потърсил следите му... Струва ми се, че ще е най-добре да си 
вдигнем багажа и да се махнем оттук, става ли? Макар че се съмнявам, че той би се върнал 
да опита още веднъж... 

Решавай: преместват се (127) или остават на същото място (64)? 


256. 


Някога, когато светът бил още млад, а Бащата на всички богове и Майката-богиня не 
се били сдобили с деца, Херк се надвесил от небето и погледнал към земята... И видял 
безкрайни пустини да се простират навсякъде. Мъртва била земята, която той самият 
създал. Ни клонче растяло по нея, ни животно бродело, ни дори мухи бръмчали. 

- Сиул - казал Херк, - не ти ли се струва, ммм, скучен този свяг? Ще ни се родят 
деца... И какво ще управляват те? 

Публиката се разсмя. Бардовете се спогледаха. 

- Добре де, не е казал точно така! - Мелърн си позволи една усмивка. - Но, Шетш, 
колко скучни са легендите, когато човек ги разказва по традиционния начин! 

Последва още по-силен смях. 

- „Както и да е! Та, Херк... 

Сиул се замислила дълбоко и накрая отвърнала: 

- “Много безплодно е творението ти, съпруже мой! Може би, ако сложиш растения и 
животни, и дъжд да ги вали, и сняг да ги засипва... И хора, ако създадеш... 

Така и направил Херк. 

И не след дълго Земното царство било покрито с планини и гори, весело бълбукали 
поточета, хората се заели със земеделие и лов. 

Лека-полека Домът на Боговете нараствал - появили се Ишмот и Ташкет, и Шетш, и 
Мелърн, и останалите богове... Когато се родили осемте сестри- шутри, Сиул казала на 
Херк: 

- “Те са единствените ни дъщери и на тях трябва да повериш някоя специална женска 
работа! 

Тъй на първата шутра Херк дал растенията да ги управлява. Настъпила обаче зима и тя 
му се примолила: 

- “Татко, нека поне едно дърво остане зелено... толкова е тъжна гледката на оголени 
клони! 

И той й подарил боровете, да радват окото със зелената си премяна през цялата година. 

Последната, осма сестра, получила потоците и реките - и била много щастлива да 
плува с водните духове, да подскача с водите по бързеите... 

Но настъпила зимата и всички потоци замръзнали. Със сълзи на очи тя се поклонила 
на Херк и го помолила: 

- “Татко, всичката вода, която ми повери, умря! Няма по-тъжна гледка от скованите в 
лед реки... Нека поне една от тях никога не умира! 

Замислил се дълбоко Херк - защото, след като светът вече бил създаден и подреден, не 
боговете го движели, а самата му природа. И Бащата-слънце не можел просто да махне с 
ръка и да освободи поточетата от леда! Все пак той намерил разрешение и създал една- 
единствена огромна река, която пресичала континента открай докрай и била толкова 
голяма, че дори най-свирепата зима не можела да я окове и да спре водите й! Реката била 


наречена Уейрлит на името на ииутрата, която я пожелала - ето затова Уейрлит никога не 
замръзва! 
Мини на 220. 


257. 


- Не вярвам - добави Ринглас, - че този нещастник ще опита с номерата си още 
веднъж... Но ми се струва най-разумно да се махнем оттук, докато сме още цели! Какво ще 
кажете, лейди? 

Верения сви рамене: 

- “Уморена съм до смърт и единственото ми желание е да си легна! Но ако смяташ, че 
има някаква опасност... 

Решавай: напускат Ракаслат (149) или се връщат в леглата си (64)? 


258. 


Ринглас опита виното - да, прекрасно беше. Усещаше се и вкусът на билки - можеше 
да различи пелин и още няколко, останалите му бяха непознати, но придаваха наистина 
великолепен... 

Бъгерър се върна, следван от ездитен и товарен кон. 

- “Цялото ми съкровище! - обясни ухилен търговецът. - Вярвам, че в Тшенуда ще 
платят луди пари за златото ми... И защото е злато, но и защото в създаването на статуите 
е вложена магия! Лейди, решихте ли за подаръка? Няма да се обидя, ако ми я върнете, 
обещавам, но... 

Верения сведе поглед и се изчерви. 

Бъгерър беше забавен събеседник и когато два часа по-късно Ринглас с неудоволствие 
установи, че виното е свършило, лейди отдавна бе заспала в чувала си. 

- “Май е време и ние да си лягаме, а? - Търговецът се засмя. - -Не си прави труда да 
стоиш на пост, приятелю, тук местата, слава Богу, са безопасни! 

- “Така е! Твърде близо до града... и то до град с добра слава! 


Сега е моментът да решиш дали лейди ще вземе статуйката. Ако имаш свободни места 
в багажа й (или в този на Ринглас), няма проблеми. В противен случай ще се наложи да 
изхвърлиш нещо... и това НЕ МОЖЕ да бъдат ризницата, мечът или арбалетът! Разбира се, 
можеш и да не взимаш подаръка! 

Запиши си също кодова дума ПИЯН. 

След това мини на 206. 


259. 

Вкочанена от студ, лейди Верения истерично се разплака. 

- Ще умра... - хлипаше тя. - О, Шетш, Ишмот и Херк, ще умра! 

- „Няма страшно, лейди! - Ринглас измъкна факлата от дисагите и свали кожения й 
калъф. Моментално високо във въздуха се издигнаха плгмъци.. - Ето, готово! - Той със 
задоволство п зослеуи как съчките пламваг. - Всичко е наред! Сегг ще Би помогна да си 
смените дрехите... 

Беше невероятно удоволствие да се сгреят на огъня и да пияг горещия чай, който той 
сложи да се запари. Лека-полека животът се върна в измръзналите им тела. 

- „Чувствам се като нова! - Лейди Верения се засмя. - Пък и палтото ми вече 
изсъхна... Ще продължаваме ли? 

Ако се движат по ПЪТ Г или ПЪТ 3, мини на 249. 

Ако се движат по ПЪТ 2 или ПЪТ 4, иди на 204. 


260. 


Ринглас не се остави да бъде разубеждаван повече. С оголен меч и яростен боен вик 
той се хвърли срещу снежното торнадо... 

Вихрушката го засмука, завъртя и смля за броени секунди. 

Златогрив препускаше с все сили с лейди Верения на гърба, но Симаут ги догони без 
усилие, засмука и тях и... 

Мини на 12. 


261. 


Ринглас не знаеше какво точно го е подтикнало да прави това, но приложи възможно 
най-умелата тактика по виноизливане, преструвайки се същевременно, че макар виното да 
му харесва, не е от най-големите пиячи и... с една дума, Бъгерър сам пресуши меха си, а 
мечоносецът отля на пода само две чаши. 

На сухо разговорът не му вървеше и почти веднага, след като се нахраниха, лейди 
Верения предпочете да се оттеглят по стаите си. 

Мини на 216. 


262. 

Лейди Верения се намръщи: 

- “Нима смяташ, че може да е онзи търговец? 

- Човек не знае! Така или иначе, приключихме с глупавото нападение! - Ринглас 
уморено се огледа. - Бих предложил да се преместим някъде другаде, ако сте в състояние 
да пътувате... Съмнявам се, че който и да ни е изпратил рицарите, ще опита пак, но... По- 
добре е да се презастраховаме! 

Тя се усмихна леко. 

Решавай: остават на същото място (64) или ще се преместят (127)? 


263. 


Мечоносецът и лейди спяха спокойно и вероятно това щеше да бъде краят им, ако при 
предпазливото си движение към тях, паякът не бе побутнал с единия си крак търкулналия 
се на земята шлем. Шлемът се отзова с изненадващо мощен звън. 

Ринглас мигновено скочи на крака, стиснал конвулсивно дръжката на Киол. Не му 
трябваше много време да се ориентира и да връхлети мъжествено върху ужасяващото 
чудовище. 

Мини на 252. 


264. 


Ринглас се замисли, поклати глава и внимателно отля част от съдържанието на меха в 
снега. 

- „ Защо... - опита се да възрази лейди Верения. 

- Не, че виното или търговецът не ми харесват, но нямам намерение да го обидя като 
откажа почерпката му, а не ми се иска и да се напивам... Пътуването дотук бе достатъчно 
опасно, за да... Разбирате ме, лейди, нали? 

Бъгерър се върна, следван от ездитен и товарен кон. 

- “Цялото ми съкровище! - обясни ухилен търговецът. - Вярвам, че в Тшенуда ще 
платят луди пари за златото ми... И защото е злато, но и защото в създаването на статуите 
е вложена магия! Лейди, решихте ли за подаръка? Няма да се обидя, ако ми я върнете, 
обещавам, но... 

Верения сведе поглед и се изчерви. 

Бъгерър беше забавен събеседник, но "на сухо" разговорът не вървеше и почти 
веднага, след като вечеряха, тримата си легнаха. 

Сега е моментът да решиш дали лейди ще вземе статуйката. Ако имаш свободни места 
в багажа й (или в този на Ринглас), няма проблеми. В противен случай ще се наложи да 
изхвърлиш нещо... и това НЕ МОЖЕ да бъдат ризницата, мечът или арбалетът! Разбира се, 
можеш и да не взимаш подаръка! 

След това мини на 206. 


265. 


Рано на следващата сутрин Якпа ги събуди, сервира им обилна закуска и след това те 
поеха отново на път. 

Запиши си една нощувка. В зависимост от това по кой път се движиш, мини на: 

ПЪТ Ги ПЪТ 3: Не след дълго пред тях се разкриха безкрайните Туатарски блата, 
разположени по протежение на Уейрлит. Отбележи си смяна на разказвачите и мини на 
110. 

ПЪТ 2 и ПЪТ 4: Не след дълго навлязоха в Унертските гори, простиращи се до 
подножията на тайнствената планина. Мини на 108. 


266. 

Накрая мечоносецът кимна. 

- „ Така да бъде! - И изтегли Киол от раната в гърдите на Паяка. 

Отекна светкавица и непоносим блясък изпълни къщичката. Когато той и лейди 
Верения отново бяха в състояние да виждат, от Паяка и Ташкет нямаше ни следа. 

- “Може би така е по-добре... Времето ще покаже! - Ринглас сви рамене. 

Очевидно Паякът се бе престорила на старицата, защото те така и не успяха да открият 
Якпа на сутринта, за да се сбогуват с нея. 

Така че се качиха на конете и потеглиха, оставяйки прекрасната - и толкова опасна - 
къщичка зад себе си. 

Запиши си кодовите думи ПАЯК и ИЗПЪЛНЕНО, както и една нощувка, след което, 
в зависимост от това по кой път се движат те, иди на: 

ПЪТ Ги ПЪТ 3: Не след дълго пред тях се разкриха безкрайните Туатарски блата, 
разположени по протежение на Уейрлит. Отбележи си смяна на разказвачите и мини на 
110. 

ПЪТ 2 и ПЪТ 4: Не след дълго навлязоха в Унертските гори, простиращи се до 
подножията на тайнствената планина. Мини на 108. 


267. 


Лейди Верения стисна Ринглас за рамото. 

- Виж, това е прочутият Храм на Дома на Боговете! Смята се, че ако принесеш 
жертва тук, на който и бог да я даваш, той иде те чуе и разбере... 

Ако искаш да принесат жертва, мини на 286. В противен случай продължават на 
295. 


268. 


Две души застанаха пред трона на Черната Хиена. 

Ташкет се наведе, огледа ги и кимна мрачно: 

- » Значи все пак дойдохте при мен! 

- Ние... - Ринглас несигурно облиза устни. - Мъртви ли сме? 

- По-мъртви от камъни! - увери го богът с тътнещия си глас. - Нямах точно това 
предвид за вас, но... този вариант също ме устройва! Имам една задача за теб, Ринглас - и 
искам да получа нещо от лейди Верения. Ако и двамата се справите, ще ви върна в телата 
вии ще ви пусна да си отидете с мир! В противен случай... - Хиената сви рамене. 

Запиши си кодова дума БУРЯ и решавай: Ринглас приема (291) или отказва (81). 


269. 


Приклекнала до обления в кръв Блъд, лейди Верения тихо хлипаше. 

- “Той се би добре! - каза Ринглас. 

- Той беше най-добрият гладиатор в Тшенуда... - Лейди вдигна глава - И 
изключително добър приятел! Някога беше роб... След това той и Ханко Басардо поведоха 
гладиаторите на бунт - това трябва да беше преди десетина години... 

- „Поне е умрял свободен! - Кимна мечоносецът. 

- О, да... Знаеш ли, те можеха да устроят голямо клане в Тшенуда, но не - Блъд бе 
този, който заповяда на останалите да се въздържат от насилие... Тогава съм била малко 
момиченце, разбира се! По-късно, когато вече бяха свободни бойци, баща ми често го 
наемаше да ни съпровожда. Той и Ханко Басардо... През толкова приключения сме 
минали заедно, че... О! - Тя простена. - Не мога да си простя, че... 

- “Аз съм виновен! - Поклати глава Ринглас. 

- Лейди - намеси се слугата на Блъд, - не мисля, че е безопасно да оставате тук! Дори 
ако Бъгерър не се върне повече, сигурно в Ракаслат има и други магьосници, които горят 
от желание да си отмъстят за Абандомен и да... 

- “Мисля, че е прав! - съгласи се мечоносецът. 

- „“Смяташ ли, че има някаква опасност? Както бягаше... - Лейди сви устни. - Шетш, 
единственото ми желание е да си легна отново! 

- Ще се погрижа да върна тялото в Тшенуда, за да му устроим погребение както 
подобава! - допълни слугата. - А сега, ако ми позволите да ви изпратя... 

Решавай - напускат града (149) или се връщат в леглата си (64). 


270. 


Лейди Верения с все сила стискаше крайчето на ръкавицата си със зъби, за да не се 
разпищи. 

- “Интересно - добави замислено Ринглас, - как в крайна сметка историите за убити от 
Симаут хора са стигнали до нас с всичките си подробности, след като онзи, който се 
срещне очи в очи с бога, неминуемо умира... 

Снежното торнадо - Господарят на бурите - се приближаваше все повече, оставяйки 
зад себе си широка ивица изровена земя. 

- “Ще се наложи да се бия с него, за да му отвлека вниманието! - Ринглас измъкна 
Киол от ножницата му. - Тилрод да ме вземе, ако знам как човек може да се сражава с 
вихрушка... Ти вземи Златогрив, Верения! Може би ще успее да те измъкне от бурята, 
преди Симаут да... 

- “Трябва да има някакъв друг начин! -Лейди тръсна глава. Гласът й бе изтънял от 
напрежение. - Не можеш просто така да се жертваш заради мен... 

- Нали затова ми плащаш? - Той сви рамене. В очите му вече проблясваха кървави 
искри от предстоящата битка. 


- И... дори ако го направиш, каква е гаранцията, че АЗ ще оцелея? - хладнокръвно 
добави Верения. - Нали затова ти плащам? 

- “ Да имаш нещо друго да предложиш? 

- Е-е, можем да се опитаме да го измамим... 

- (Кого, Симаут? - Мечоносецът печално се засмя. - Ще ми се да видя как може да се 
излъже бог! Ще се маскираме на храстчета? Предпочитам да умра в битка! 

- Нали това ти втълпявам! - изгуби контрол дамата. - Има... има начини! Можем поне 
да опитаме! 

И тъй, ти решаваш: 

-  Ринглас ще се бие със Симаут директно - 260. 

- ще се престорят, че той е пленил лейди Верения и се опитва да я убие, а тя ще 
крещи за помощ - 277. 

- ще се престорят, че тя иска да се принесе жертва в чест на Симаут, а той е 
съпругът й, който се противи на желанието й - 293. 

- ще се скрият под снега - 290. 


- Ринглас ще се престори на син на Херк, който претендира за поста на Симаут - 
298. 


271. 


Ринглас замаяно се огледа. Поляната беше буквално затрупана с трупове на вълци. 
Златогрив с видимо удоволствие бе започнал кървавата си вечеря. 

- “Мислех - критично отбеляза лейди Верения, - че ще ме оставиш да намушкам поне 
един! - Тя размаха ловджийския си нож с престорена свирепост. 

- „Сигурна ли сте, че го искате? - Ринглас уморено се засмя. - Тилрод, чувствам се 
като някой касапин! 

- Беше великолепен! - похвали го тя. - Тъй да се каже, сега разбирам защо наистина 
си герой! 

Мечоносецът сви рамене: 

- Героите са уморени, лейди! Нека се преместим настрани... Надявам се, че нищо 
друго няма да прекъсне съня! 

Те наистина спаха спокойно през остатъка ог нощта и рано на следващата сутрин 
продължиха пътя си към Тшенуда. 

В зависимост от това по кой път се движат, мини 

на: 

ПЪТ Гили ПЪТ 4 - 56. 

ПЪТ 2 - 86. 

ПЪТ З - 208. 


272. 

Паякът предпазливо пристъпи напред... ив същия момент се чу трясък на светкавица 
някъде далеч. Ринглас сънено измърмори нещо. Паякът направи втора крачка... И тогава 
се чу тътнещият глас на Шетш: 

- „Ставайте, глупаци! На оръжие! Мечоносецът мигновено се изправи, конвулсивно 
стиснал дръжката на Киол. Не му трябваше много време да се ориентира и да връхлети 
върху ужасяващото чудовище. Мини на 252. 


273. 


Накрая мечоносецът кимна. 

- „ Така да бъде! - И изтегли Киол от раната в гърдите на Паяка. 

Отекна светкавица и непоносим блясък ги заслепи. Когато той и лейди Верения отново 
бяха в състояние да виждат, от Паяка и Ташкет нямаше ни следа. 

- “Може би така е по-добре... Времето ще покаже! - Ринглас сви рамене. 

Запиши си кодовите думи ПАЯК и ИЗПЪЛНЕНО, след което мини на 203. 


274. 


Ринглас говореше ли, говореше, изброявайки приключенията, които те с лейди бяха 
преживели на река Уейрлит, в блатата, по време на бурята, в Тшенската равнина... 

- “Тъй че - завърши той, - тя дойде при нас с Ханко и радостно ни съобщи, че брат йе 
жив. Благодарение на подаръка на Ташкет, той се оправи само за два дни! Лейди искаше 
да се върне по-бързо в Тилдар и ние потеглихме веднага, щом това бе възможно. Ханко 
също дойде с мен... Така че вие, бардовете, ще можете да се запознаете с още един герой - 
само какви приключения е преживявал, няма да повярвате! И... А, ето го и него! 

Огромният чернокос мъжага усърдно си пробиваше път към огнището. 

- “Как - Черният певец се обърна към Мелърн, - как, в името на Ишмот, ти разбра за... 
Как можахме ние двамата да разкажем една история, за която още никой не знаеше, че се е 
случила така, както я... 

Ханко най-сетне стигна до тях, втренчи се в бардовете и падна на колене, вдигайки 
ръка в традиционния поздрав на гладиаторите. 

- „Стани, приятелю! - Мелърн го потупа по рамото. 

- „Аз... За мен е чест... - Ханко объркано сведе поглед. - Ринг, дали няма да се намери 
чаша вино и за мен? Срещата с един истински бог ми отваря глътката! 

- “Как, попитах те - повтори Черният Певец, - успяхме ние двамата да... 

- “Много е просто и се учудвам, че още не си се досетил! - Русият бард се засмя. - 
Ханко поне веднага ме позна, но той е от Тшенуда, все пак... Аз съм Мелърн и мисля, че 
това обяснява всичко! 

- Винаги съм си мислил - изумено прошепна Черният Певец, - че е признак на 
ужасно лош вкус да избереш за свой прякор името на Бога на Менестрелите... 


- Не, не! - Мелърн отметна глава. - Аз съм Богът на Менестрелите и това е 
истинското ми име! 

След тези думи той вдигна наметката си от овча кожа, загърна се в нея и тихо излезе в 
нощта. 

Още дълги години хората в Гилдар-ам-Рот си говореха за онази вечер, когато Черният 
Певец бе предизвикал на дуел един истински бог - и се бе показал равен на него в 
изкуството си! По-рядко се обсъждаше спорният въпрос дали Певецът и Мелърн бяха 
разказвали историята за пътуването на Ринглас и лейди Верения както се е случила - или 
тя се бе случила така, както са я разказвали... Но това бе нещо, на което само Мелърн 
можеше да отговори. А той предпочете да запази тайнствено мълчание по въпроса. 


КРАЙ 


275. 


Най-сетне рано привечер и последните хълмове останаха зад тях и конете навлязоха в 
обширната Тшенска равнина. 

- “Толкова е красиво тук през пролетта... Чак дотук са обработваеми земи... - Лейди 
Верения започваше да се отпуска след дългото пътуване. - Ето виж, това е овощната 
градина на лорд Тшемауд! Тази година той ми подари за рождения ден няколко пръчки от 
скъпоценните му лози... лозята са отвъд Тшенуда. За догодина ми обеща присадки от 
ябълките! Представяш ли си? Ей толкова са големи - тя разтвори шепи да покаже нещо с 
размерите на малка диня - и са златножълти! Много се ценят! Компаньонките ми - смехът 
й бе очарователен - твърдяха, че когато станеш на възраст, направо ти възвръщат 
младостта! О... - Тя въздъхна. - Харесвам много Тилдар и безспорно обичам Еймън, но... 
Тшенуда толкова ми липсваше! 

- Радвам се, че успяхме да стигнем дотук живи и здра... - Ринглас още се усмихваше, 
когато снегът избухна изпод краката на Златогрив и побеснелият драконов кон го хвърли 
от седлото. 

Падайки и мъчейки се да се приземи безопасно, той успя са Виги, как изпод жребеца 
на лейди се надига нещо бяло, Верения полита във въздуха... Той падна лошо и остра 
болка проряза глезена му, но не беше сега моментът да проверява къде се е ударил. 
Втурна се напред, измъквайки Киол в движение, приклекна до лейди и ръмжейки тихо 
като животно, се обърна, готов да посрещне всякаква опасност. 

Имаше достатъчно време да се ориентира и това, което видя, никак не му хареса. 

Близо дузина грамадни зверове, наподобяващи лъвове от лед, се надигаха от снега 
наоколо и отърсваха могъщите си тела с ленивата грация на сигурни в успеха си хищници. 
Един от тях вече бе успял да види сметката на жребеца на Верения и настървено късаше 
огромни кървави парчета месо от тялото му. Златогрив се биеше с два други, а трети се 
опитваше да го издебне откъм гърба. 

- Шетш! - прошепна Ринглас. Проснатата в краката му Верения започваше да идва на 
себе си. 


Лъвовете изглеждаха по-заинтригувани от драконовия кон, но няколко се бяха 
обърнали в тяхна посока. 

- “Шетш! - повтори мечоносецът. Острието на Киол светеше в огненочервено. 

- Какво... Какво стана? - Лейди се надигна на лакът. - Тези... Кои са? 

- Още някакви ледени демони, предполагам! Не са нормални животни, това се 
вижда... Златогрив щеше да може да ги нарани, ако... 

- О, Ташкет! - Верения седна и извади ловджийския си нож. - Ташкет, защо ни 
остави да стигнем дотук, след като имаш намерение да ни убиеш? Или това е някаква 
божествена подигравка? 

Мелърн се усмихна подигравателно и кимна на Черния Певец. 

- “ Да видим сега как ще се справиш с това! - след което се протегна за чашата си. 

Другият бард сви рамене и се изправи. 

- "... е някаква божествена подигравка?" - прошепна лейди... 

Богът на Подземното царство естествено не й отговори. За сметка на това единият от 
лъвовете се обърна към Ринглас и изръмжа зловещо. 

Ако мечоносецът има в багажа си негаснеща факла, мини на 288. 

Шалчета-удушвачки те водят на 294. 

Ако лейди разполага със статуйка на Шетш, се прехвърли на 297. 

А в Случай, че нямат нито едно от двете, те очаква 238. 


276. 


Лейди бе приклекнала до Блъд и подкрепяше главата му в скута си. 

- Добре се би! - Гладиаторът стрелна Ринглас с премрежен от болката поглед. - 
Съжалявам, че вече не съм на възраст да държа меча както подобава! 

- „Напротив! - Мечоносецът поклати глава. - Никога не съм виждал някой да се 
сражава като теб... и не бих искал да те предизвикам на дуел дори сега, да не говорим, че 
се радвам, че не съм те познавал когато си бил млад... и че не си ми враг! 

Блъд измъчено се засмя. После изражението му внезапно стана сериозно: 

- Наистина мисля, че трябва да се махнете оттук колкото се може по-скоро! Бъгерър 
може да се върне... пък и в Ракаслат сигурно има купища други магьосници, които ще 
искат да отмъстят за Абандомен! 

- „"Смяташ ли? - Лейди Верения угрижено го погледна. - Не мога да те оставя тук, в 
това състояние... 

- Бил съм раняван и преди! - Блъд едва забележимо сви рамене. - Слугата ми знае 
какво да прави! Междувременно, настоявам да се махнете от Ракаслат! 

- “Щом искаш! - Тя кимна замислено. 

Мини на 149. 


ПА 

Ринглас кимна, издърпа лейди Верения на открито, с рязко движение разкъса роклята 
й отпред и вдигна Киол над гърдите й. 

- Помощ! Помощ! Богове, помогнете! - отчаяно се разпищя тя. - Симауг, милост! 

Каквото и да бе очаквала да предприеме Господарят на бурята, бе се излъгала. 

От снежното торнадо се откъсна по-малка вихрушка, която засмука и смля Ринглас с 
такава скорост, че мечоносецът нямаше време да реагира. 

Тътнещ глас се разнесе откъм торнадото: 

- Не бих могъл да допусна пред очите ми да похабят по такъв глупав начин хубав 


материал за убиване... - и малката вихрушка всмука и лейди Верения. 
Мини на 12. 


278. 


Лейди Верения напипа нещо твърдо под себе си. Сети се, че вечерта бе взела 
МАГИКА да я разгледа, а после така и не успя да я върне на Ринглас... Трескаво измъкна 
книгата, разтвори я... и от страниците бликнаха искри. 

- „Да бе, сигурно! - провикна се някой от публиката. - Тя ще вземе да мъкне тежка 
обемиста книга цял ден... и на всичкото отгоре магиите сами ще се изпълняват! 

- “Ти ли разказваш историята или аз? - намръщи се Черният Певец. - Стори ми се, че с 
Мелърн се дуелираме, а не... 

Ако имаш кодова дума ВРАГ, мини на 39. В противен случай те очаква 12. 


279. 


Ринглас поклати глава. 

- “Както казах, убивал съм богове... и ако трябва, ще намеря начин да убия и теб. Но 
сделки с Черната Хиена нямам намерение да сключвам! - след което натисна Киол още по- 
навътре в раната. 

Паякът агонизиращо изпищя и тялото й се стовари с глух трясък на земята. 

- “Какво стори, смъртни... - извика Ташкет, приклекна до трупа и взе украсената с 
ужасяващи челюсти глава в ръцете си. - О, ще ми платиш за тази злина! 

Внезапно блесна ярка светлина. Когато лейди Верения и Ринглас бяха способни 
отново да виждат, в стаята нямаше ни следа както от Паяка, така и от Ташкет. 

- “Може би така е по-добре... Времето ще покаже! - Мечоносецът сви рамене. 

Очевидно Паякът се бе престорила на старицата, защото те така и не успяха да открият 
Якпа на сутринта, за да се сбогуват с нея. 

Така че се качиха на конете и потеглиха, оставяйки прекрасната - и толкова опасна - 
къщичка зад себе си. 

Запиши си кодова дума ПАЯК и една нощувка, след което в зависимост от това по 
кой път се движат те, иди на: 


ПЪТ Ги ПЪТ 2: Не след дълго пред тях се разкриха безкрайните Туатарски блата, 
разположени по протежение на Уейрлит. Мини на 110. 

ПЪТ 3 и ПЪТ 4: Не след дълго навлязоха в Унертските гори, простиращи се до 
подножията на тайнствената планина. Мини на 108. 


280. 


Блъд тържествено разтърси ръката на Ринглас. 

- Радвам се, че имах възможност да се сражавам рамо до рамо с теб, мечоносецо! 

- “Аз също! Ти си великолепен боец и... 

- Лейди - гладиаторът се обърна към Верения, - струва ми се, че не е безопасно за 
Вас да оставате в Ракаслат! 

-  Бъгерър бягаше така, сякаш демони го гонят по 

петите! 

- „След тази битка... - Блъд се засмя. - Но той Все пак може да се върне... Пък и 
Ракаслат е пълен с други магьосници, които горят от желание да отмъстят за Абандомен! 
Ние със слугата ми ще прикриваме оттеглянето ви! Но наистина настоявам да напуснете 
града веднага! 

- “Както сметнеш за най-добре! - Верения кимна. - Твоето мнение, Ринг? 

- „“Канех се да предложа същото! - Мечоносецът загрижено я погледна. - Ще бъдете 
ли в състояние да пътувате още час-два? 

Мини на 149. 


281. 


Лейди Верения трескаво измъкна статуйката на Шетш и коленичи на земята. 

- „Ах, боже Шетш, не са ми ясни твоите божествени помисли, но знам, че мразиш 
брат си Симаут, а аз съм ти вярна, прекланям ти се, служа ти с целия си живот, така че, 
моля те, помогни ми в моя стремеж да погодим на брат ти... 

Трясна светкавица и торнадото замръзна неподвижно. Ринглас, застанал нестабилно на 
един крак и на път да пристъпи, също бе вцепенен. 

Шетш, облечен в блестящи шутовски дрехи, се изправи пред лейди Верения. С глас, в 
който нямаше нищо шутовско, той попита: 

- “Какво си намислила, смъртна? 

- “Просто е... - Тя се усмихна леко. - Само трябва да потвърдиш пред Симаут, че... - и 
тя му прошушна плана. 

- Тъй да бъде! И, хей, дай ми това! - Той се протегна и измъкна статуйката от 
пръстите й. После изчезна. 

Торнадото и Ринглас отново се раздвижиха. 

- “Ще се намери ли някой да потвърди думите на този смъртен? - повтори Симаут. - 
Хм, така си и мислех, че... 

Шетш, уголемен почти во неговите размери, изникна от нищото и насмешливо каза: 


- “Прощавай, че се забавих, братко, но бях в някои по-специални измерения! 
Потвърждавам думите на този смъртен с клетвата на Херк! Ако, хм, лъжа, да ме порази 
някоя страшна... Както и да е! Потвърдено е! Но трябва да се биете в честен двубой! 

- „Знаех си, че татко ме мрази и иска да се освободи от мен! - изсумтя Симаут. - Така 
да бъде, щом Херк е наредил! Не мога да противореча на заповедите му! - И торнадото 
изчезна. 


- “Това беше! - Шетш се обърна, смигна на лейди Верения и също се изпари. 
Мини на 211. 


282. 

Ташкет щракна с пръсти и тронната зала изведнъж изчезна. 

Лейди Верения и Ринглас стояха близо до групата дървета, където се бяха крили от 
бурята. Само че вятърът бе утихнал, а снеговалежът - спрял. Конете им любопитно ги 
съзерцаваха недалеч. 

- Просто не знам какъв късмет имахме! - Лейди потрепери. - Изобщо нямам 
представа, как се измъкнахме! 

- “Човек или оцелява в битките, или не! Среден вариант просто няма! Сега нека 
побързаме! - Ринглас философски сви рамене. - Но няма да кажа, че са ми се случвали и 
по-странни неща, защото не са! 

Те се метнаха на седлата и продължиха нататък по пътя си. 


В зависимост от пътя, по който се движиш, мини на: 
ПЪТ 1- 2086. 


ПЪТ 2 или 4 - 146. 


283. 

Лейди Верения смъкна кожената си наметка и се втурна извън храсталаците, размахала 
ловджийския си нож в ръка. 

Ринглас изтича след нея, крещейки нечленоразделно. 

- „Симаут! - изпищя лейди. - Симаут, спаси ме! - И се спъна в снега. 

Мечоносецът я догони, хвана я за косата и безмилостно я разтърси: 

- „Престани да повтаряш името на този незначителен бог! Ако си решила да се 
принасяш в жертва, обречи се направо на Ташкет, Тилрод да пе тръшне, дано! Хайде, да 
се махаме, преди... 

- Си-имаут! - Лейди се мяташе, опитвайки се да се отскубне и да продължи към 
вихрушката. - Той е най-великият, който... 

-  Тръгвай, глупачке проклета! 

Внезапно над тях отекна глас като трясък на гръмотевица: 

- Спрете, смъртни! Какво става тук? 

Ринглас се обърна към снежното торнадо и хладнокръвно отвърна: 


Теб пък какво те засяга? 


Тя произнесе името ми! Пусни я! 
Как ли пък не! 


- На мен ли смееш да възразяваш, смъртни? 

Той неохотно освободи лейди Верения. Тя се изправи, достолепно изтърси снега от 
дрехите си и обясни: 

- „От години изпитвам желание да се принеса в твоя жертва, Симауг! Съпругът ми 
изглеждаше съгласен - за това и напуснахме Рандован... Да умра разкъсана на скалите не е 
начинът, по който искам да го извърша! Освен това нямам намерение да предотвратявам 
бедствие като ти отдам душата си, просто искам да го сторя, за да те възвеличая... 

- “ Тъй, тъй, и? 

- Ами, стигнахме чак дотук и минахме през невъобразими опасности, за да те 
намерим. И когато това стана, този глупак, мъжът ми, изведнъж реши, че животът ни е 
достатъчно хубав, че братята ти са по-велики от теб и ако ще се принасям в жертва, трябва 
да ев тяхна чест! Така че... това е семеен спор, Симаут! 

- Доколкото и аз съм замесен, това е спор между мен и съпруга ти! - възрази 
Господарят на бурята. - И ей сега ще го разреша! 

- „ Да, сигурно! - Ринглас подигравателно се засмя. 

- „ Лесно е да се справиш с две мравки, ако си с човешки ръст! Но какво би направил, 
ако си голям колкото мравка? 

- “ Предизвикваш ли ме? - гневно изрева Симаугт. 

- О, не, само подчертавам очевидните истини! 

- “Той е прав! - намеси се и лейди Верения. - Наистина би могъл да го смажеш... Но 
това май ще бъде начин да докажеш, че не си достатъчно велик бог. Нали знаеш, и Ишмот, 
и Ташкет множество пъти са приемали битки със смъртни и са се сражавали в смъртни 
тела, за да бъде борбата честна и... 

- “Така да бъде! - торнадото внезапно изчезна. 

Мини на 211. 


284. 


Ринглас поклати глава. 

- “Както казах, убивал съм богове... и ако трябва, ще намеря начин да убия и теб. Но 
сделки с Черната Хиена нямам намерение да сключвам! - след което натисна Киол още по- 
навътре в раната. 

Паякът агонизиращо изпищя и тялото й се стовари с глух трясък на земята. 

- “Какво стори, смъртни... - извика Ташкет, приклекна до трупа и взе украсената с 
ужасяващи челюсти глава в ръцете си. - О, ще ми платиш за тази злина! 

Внезапно блесна ярка светлина. Когато лейди Верения и Ринглас бяха способни 
отново да виждат, в стаята нямаше ни следа както от Паяка, така и от Ташкет. 

- “Може би така е по-добре... Времето ще покаже! 


- „ Мечоносецът сви рамене. 
Запиши си кодова дума ПАЯК и мини на 293. 


285. 


Година след година Херк и майката-богиня се сдобивали с нови и нови чеда, на които 
Бащата на всички богове възлагал една по една собствените си задачи. Най-големите му 
синове, като Ишмот, Ташкет и Шетш, получили най-тежките мисии. По-малките 
изпълнявали по-леки задължения, но били пряко подчинени на големите си братя. И 
станало тъй, че всичко вече било разпределено, а Херк и Сиул се скарали и заживели 
отделно. Херк обхождал небето и наблюдавал света през деня, а Сиул изпълнявала същото 
задължение през нощта. 

Веднъж обаче Херк празнувал дълго със синовете си, напил се със Слънчево вино, 
отишъл при Сиул и въпреки протестите й, я насилил. Колкото и да съжалявал след това за 
постъпката си, връщане назад нямало. Сиул станала трудна и като разбрала това, явила се 
на небето при съпруга си и му казала: 

- Нов твой син очаква бъдните си дни! Никога не съм искала нищо от теб за децата си, 
защото знам, че си справедлив и вярно си разпределил задълженията им! Този път обаче 
ще е другояче! Не е нужно момчето ми да е равно на големите си братя, но то няма да се 
подчинява на никой от тях и ще броди вечно по земята, отмъщавайки на онези човешки 
същества, които срещне - за позора и болката, които ти ми причини! Ще бъде най- 
страшният бог от всички и нищо, и никой няма да е в състояние да го спре в мисията му! 
Аз дадох клетвата си! 

Клетвата на бог не може да бъде пристъпена, Херк знаел това. Но той се разкайвал 
горещо за постъпката си. Освен това обичал света, който бил създал и дарил на децата си, 
знаел какво може да направи с него един неудържим зъл бог, а и съжалявал човешките 
същества, които обитавали Земното царство... Ето защо направил всичко възможно да 
заобиколи клетвата на Сиул, когато Симаут се родил. 

Така той му дарил пълна свобода, защото не можел да го подчини на никой от другите 
си синове и дъщери. 

Но го обрекъл да бъде Бог на бурите и лошото време, защото това са все неща, които 
не зависят от боговете, а от самата същност на Земното царство. Така Симаут наистина не 
можел да бъде спрян от нищо и никой, но и не можел да броди където си пожелае по 
земята и да я унищожава, а имал сила само по време на буря. Затова, когато вятърът 
вилнее навън, хората си седят вкъщи и се молят... ако имат късмет, бурята ще утихне, 
преди Симаут да се появи и да разруши домовете им... 

Мелърн наклони глава: 

- „Добре ли разказах легендата, Певецо? Между другото, чувал съм, че по 
крайбрежието на Рандован има храмове на Симаут - хората му се молят да ги пощади от 
ужасяващите морски бури, които често връхлитат онези краища! 


- И какво? - обади се някой от публиката. - Не вярвам Симаут да обръща внимание 
на... 

- Напротив! Рандованците са открили, че безмерно го радват жертви на хубави жени! 
Нали разбирате, момичето трябва да се самоубие по много кървав начин... Но пък това 
почти винаги предотвратява бурите! Е, Певецо, питах те дали разказах добре легендата! 

Другият бард кимна и се засмя. 

- Струва ми се, че вместо да дадриш Симаут с още по-големи сили, ти дори го 
поограничи... за което съм ти благодарен! А сега, нека продължим с историята. И тъй, 
снежната вихрушка... 

Мини на 270. 


286. 


Ринглас дръпна юздите и спря Златогрив. 

- Мисля, че е крайно наложително да благодарим на боговете за това, че 
пристигнахме тук живи и здрави! - Той се усмихна. - Не възразявате, нали, лейди? 

Тя поклати глава и царствено слезе от коня. 

Двамата заедно изкачиха осемнадесетте мраморни стъпала, украсени със стагуите на 
тридесет и шестте основни обитатели на Дома на Боговете и коленичиха пред урната на 
олтара в централната зала на Храма. 

- „Нямаме какво толкова да жертваме - лейди Верения притвори очи, - но, богове, 
приемете нашата благодарност! 

Тътен на светкавица разтърси сградата и хор от далечни гласове им отвърна... 

Ханко Басардо, застанал на прага, наблюдаваше с благоговение водопада от искри, 
който се изля върху лейди и Ринглас. 

Едва когато искрите изчезнаха, той попита с обичайния си тон: 

- “Ще продължаваме ли, дами и господа? 

Запиши си кодова дума ИСКРИ и мини на 295. 


287. 


Пред тях се простираше спокойната долина, сгушена между върховете на Ридлат. 

- “Ето там - посочи Ринглас, - забелязваш ли онзи проблясък? 

- Кой, този ли? 

- Не, онзи! Това е Замъкът с Кристалната врата. Там ние с... Чакай малко! - Той 
вдигна глава. - Онзи проблясък там... О, Тилрод да го тръшне! 

- “Какво пък би могло да бъде това? - Лейди Верения вдигна глава. 

Ако беше погледнала към изкривеното от недоволство лице на Ринглас, вероятно 
щеше веднага да отгатне отговора. 

За втори път в живота си Ринглас се сблъскваше с дракон - и честно казано, би 
предпочел да избегне тази среща по някакъв начин! 


Лейди Верения с ужас - и не без възторг - наблюдаваше, как златният проблясък се 
приближава и се превръща в гигантски дракон. Само главата му навярно беше с размерите 
на малка къщичка! Когато се приближи, той направи плавен завой във въздуха, отбори 
уста и от гърлото му изригна дълга близо двадесетина метра огнена струя. 

Мелърн любезно се обърна към Черния певец: 

- „ Открай време е знайно, че в Драконовите планини обитават огромни дракони, нали 
така? Е, в Ридлат досега никой не ги беше срещал, но поне един се е настанил и там... 
Вярно, Ринглас срази противника си предишния път, когато пътешестваше с Естор фар 
Вингругър.. Не мислиш ли обаче, че рано или късно, късметът на нашия герой ще му 
изневери - ако продължава упорито да се вре в опасни долини? 

Другият бард сви рамене и продължи историята: 

- “Едва ли на света съществува нещо по- величествено от дракон в полет. Златните му 
люспи сияят на слънцето, очите му са като скъпоценни камъни, а през полупрозрачните 
ципи на крилата му се отразява слънцето... Но едва ли това... 

Точно красотата на дракона вълнуваше Ринглас най-малко в момента. Той трескаво се 
замисли какво би могъл да предприеме срещу ужасяващия звяр. 

Ако има ДРАКОНОВА КИХАВИЦА, мини на 193. 

Ако разполага с шлем с надпис "Те са твоята армия", иди на 212. 

Книга МАГИКА ПРИЛОГИКА го отвежда на 231. 

Ако лейди разполага със статуйка на Шетш, иди на 245. 

А ако никой от тях няма нищо такова, се прехвърляш на 68. 


288. 


Ринглас злобно промърмори: 

- Сещам се нещо, което гарантирано топи лед... - и направи предпазлива крачка 
напред към лъва - и към дисагите си. 

Лъвът изръмжа и посегна с лапа... все още по-скоро игриво, отколкото раздразнено. 

Ринглас го цапардоса с острието на Киол - мечът дори не откърти късче лед - протегна 
се светкавично и грабна факлата изпод корема на лъва. Звярът дори му бе направил 
услугата да застъпи с единия си заден крак кожения калъф и пламъците лумнаха буквално 
в муцуната му. 

С ужасен рев чудовището отскочи назад. Мустаците му се бяха стопили в гротескна 
форма. 

Мини на 247. 


Двама демони с факли ги съпроводиха обратно по тунела, откъдето бяха попаднали в 
тронната зала на Ташкет. Едва когато светлото петно в далечината се превърна в облян от 
слънцето отвор на пещера, демоните мълчаливо се поклониха и се стопиха в мрака. 


Отворът в края на тунелите изведе двамата пътешественици на ръба на склона, където 
клисурата свършваше. Наоколо нямаше и следа от каменните чудовища. 

- “Мисля, че можем с. чиста съвест да продължим! - Ринглас облекчено се засмя. 

В зависимост от това коя планина пресичаш, мини на: 

РИДЛАТ - 151. 

ДРАКОНОВИТЕ ПЛАНИНИ - 175. 

УНЕРТ - 104. 

Ринглас кимна. 

- „Какво пък, това може да не е чак толкова лоша идея! - И повлече лейди Верения 
по-навътре в храстите. 

Купчината клони, която ги бе прикривала от бурята, му послужи за основа на нещо 
като колиба, която той затрупа със сняг и двамата с лейди пропълзяха във вътрешността Йй. 

- “Този номер за съжаление - намеси се Мелърн - не би заблудил дори ловджийско 
куче, да не говорим за Симаут! Вихрушката връхлетя, засмука ги заедно с прикритието им 
и ги смля за броени секунди... 

- “Това беше моя реплика! - възмутено отвърна Черният певец. - Откога по дуелите 
бардовете се прекъсват един друг? 

Мини на 12. 

Ринглас кимна. 

- Да не опитаме шанса си означава да се предадем... а на това в школата не са ме 
обучавали! 

Ташкет одобрително се засмя. 

- „Чудесно! Слушай тогава! От векове при мен се намира един ларегодски ковач- 
магьосник, чиято душа е защитена от специална магия... Той не може да премине в 
Отвъдното, нито да бъде подчинен от мен... на практика, магията би трябвало да му 
позволи да се връща в Земното царство всеки път, когато умре и попадне тук долу. 

- Хубава идея! - Кимна лейди Верения. 

- „Проблемът с тези магьосници е там - продължи Черната Хиена, - че от време на 
време позабравят да включат това-онова в магиите си... Бил е доста стар, когато е правил 
защитното заклинание. И доста разсеян, предполагам. Във всеки случай той самият не 
можа да открие какво не е изпълнил както трябва, въпреки че векове наред си блъска 
главата върху това. И тъй, той не може нито да се прероди в ново тяло, нито да потегли 
към Отвъдното. А тъй като нямам влияние върху него, не мога и да му помогна... В 
началото, признавам, и за двама ни беше забавно. Но той отдавна се е уморил от 
полупризрачното си съществуване. Може да го освободи, както той ми обясни, само някой 
жив смъртен, притежаващ поне една част от Вълшебните доспехи. Но задачата 


допълнително се усложнява от факта, че ключа за освобождението си той мъдро е скрил 
там, където, е, където един смъртен трудно може да проникне, а за боговете е 
невъзможно... С една дума, ти, Ринглас, си единственият, на чиято помощ мога да 
разчитам сега! Брейкру е извън досега ми с Гилдар... 

- “Ще се опитам да направя нещо по въпроса! - Мечоносецът гордо вдигна глава. - Но 
не заради теб или заради свободата, която ми обещаваш, Хиено, а заради горкия нещастен 
магьосник. Надявам се, че ме разбираш! 

- „ Добре тогава! - Хиената щракна с пръсти и Ринглас изчезна. - А сега, лейди... 

Мини на 299. 

Не след дълго озъбените върхове на планините останаха зад гърбовете им. 
В зависимост от това по кой път се движиш, мини на: 

ПЪТ 2 - 127. 

ПЪТ 3 - 275. 

ПЪТ 4 - 110. 

Рано на сутринта, освежени след спокойния сън, те се качиха на конете си и 
продължиха напред към следващото си препятствие. 

В зависимост от това по кой път се движат: 

ПЪТ 1: По-малко от час по-късно пред тях се разкри огромно езеро. Мини на 140. 

ПЪТ 2 и ПЪТ 4: Не след дълго навлязоха в Унертските гори, простиращи се до 
подножията на тайнствената планина. Мини на 108. 

ПЪТ 3: Само след около два часа те стигнаха до голямата река, разделяща 
Тилдарската и Тиетската империи. Мини на 208. 

Ринглас измъкна шалчетата-удушвачки от джоба си, развърза възела на връзката и ги 
хвърли. Копринените ивици се понесоха във въздуха като подмятани от Вятър есенни 
листа - и паднаха на земята. Само една се уви около врата на някакъв лъв, но не се стегна 
и звярът я отхвърли като тръсна глава. 

- „Не действат! - ужасено възкликна лейди Верения. 

Ако имат факла, можеш да минеш на 288, а със статуйка на Шетш се прехвърляш на 


297. Ако пък не разполагат с нищо от двете, иди на 238. 

Оставиха конете си пред дома на семейството на Верения. 

-Ние нямаме място тук! - деликатно обясни Ханко. - Ще ни повикат, когато тя 
приключи посещението си горе! Междувременно, знам наблизо една кръчмичка, където 
виното е евтино и хубаво... А ти, струва ми се, имаш голяма нужда от глътка-две! 

Ринглас погледна към лейди Верения. Тя му кимна и той се обърна към Ханко: 

- “С най-голямо удоволствие ще се почерпя... за твоя сметка, разбира се! 

Сега пресметни времето,, което пътуването им е отнело на тях двамата. За целта в 
графата ВРЕМЕ отбележи като точки са нощувките, които са правили. Кодова дума 
ЖЕРТВА, ако не притежаваш и ИСКРИ, добавя една точка. Ако имаш кодовата дума 
ИСКРИ, тя ти намалява половин точка. Всяка кодова дума ВРАГ, която ти е останала, 
също премахва по половин точка. Кодова дума ИЗПЪЛНЕНО намалява една цяла точка. 

Ако си получил повече от две и половина точки, мини на 300. В противен случай 
отиваш на 157. 

Мелърн кимна и поде: 

- Някога, когато светът още бил млад - той 

весело се ухили, - е, добре де, не чак толкова отдавна, но преди доста векове, 
безименните равнини отвъд Гринлонд си имали Велико име и там се простирало 
цветущото кралство на Туирите, които следвали Пътя на Боговете и се славели с 
ужасяващата си жестокост. Те строели кървави олтари, на които принасяли жертви на 
Седмоцветните богове, а злите им божества в замяна им придавали чудовищна сила... 
Първоначално туирите живели дълбоко във вътрешността на равнините, но 
Седмоцветните,- които точно тогава били унищожени в Ларегод, решили да ги изпратят 
на поход отвъд Гринлонд и да си върнат загубените позиции. И понеже варварските им 
племена не пожелали да напуснат домовете си, боговете се разгневили и насъскали срещу 
тях ледовете. Изтласквани от настъпващите ледници, туирите постепенно достигнали 
Гринлонд и започнали да нападат руините на Ларегорската империя. 

Първият император на Тилдар, самияг велик Тилрод, навреме осъзнал коварната 
клопка, готвена от Седмоцветните, и наредил на всички места, където Гринлонд можел да 
бъде прекосен от армия, да се построят крепости. 

Когато туирите най-сетне се събрали за голям поход и стоварили цялата си мощ върху 
Тилдар, империята вече била подготвена да ги посрещне... Една след друга падали 
крепостите и оставали в руини, но защитниците им се борели до последния си дъх... 

Последен оцелял Тилгард, който бил подложен на осемгодишна обсада - и устоял. По 
времето на обсадата Тилрод заедно с могъщата си армия се биел по цялото протежение на 
Гринлонд, за да изтласка туирите назад - и едва когато се справил с всички останали 
варварски орди и с магии затворил всички проходи, водещи към безименните долини, 
успял да се притече на помощ на крепостта... Ако Тилгард бил паднал, туирите щели да се 


втурнат безпрепятствено в Тилдар и да го разрушат. Но Тилгард издържал. Оттогава той 
станал Последната крепост и по стара традиция воините му винаги са готови да посрещнат 
жестоки атаки откъм планините, защото това е и единственото място, откъдето туирите 
могат да нападнат отново... 

Мелърн облиза устни, наблюдавайки затаилата дъх публика и добави: 

- Сега туирите са се върнали обратно по домовете си във Вечния лед - отвъд 
Гринлонд се простират само Безименните равнини, дом за редки стада елени и измиращи 
малки племена, които ловците на роби от Тшет... Както и да е, това е друга история. 
Туирите, разбира се, понякога се решават на по-големи нападения, но Тилгард винаги е на 
мястото си - и винаги в пълна бойна готовност, както е заповядал Тилрод. Последната 
битка там е била само преди няколко десетилетия... Тогава там е загубил живота си 
Харуейв, носителят на Ризницата и приятел на Хоръханд и Уинсуорд... Но историята за 
Последната битка е нещо, което няма място в нашия дуел! Певецо? 

- О, да! - Черният Певец кимна. - И тъй, Ринглас и лейди Верения стояха пред 
портите на Последната крепост... 

Мини на 43. 

Лейди Верения светкавично измъкна статуйката на Шетш и замърмори молитвата си: 

- Ах, боже Шетш, не са ми ясни твоите божествени помисли и не знам защо си 
сложил това препятствие на пътя ми, но аз съм ти вярна, прекланям се пред теб, служа ти 
с целия си живот, ето защо, моля те, помогни ми, не ме оставяй в беда така близо до 
дома... 

Лъвът скочи и Ринглас отчаяно замахна с меча си да го пресрещне. 

Трясна светкавица. Звярът и мечоносецът застинаха насред скока си. Останалите 
чудовища също бяха вцепенени по местата си. 

Шетш се появи пред лейди Верения, облечен в блестящи шутовски одежди. 

- „Какво искаш, смъртна? - попита той с тътнещ глас, в който нямаше нищо 
шутовско. 

- “Тези... Тези ледени демони... 

Шетш се огледа. 

- „ Не виждам следи от допълнителна магия! - каза той строго. - Моят брат Ташкет не 
се е намесвал тук! Това са негови демони, вярно е, но те ловуват по правилата на 
сключената между него, Ишмот и Херк сделка и... 

- „Моля те, боже Шетш! - Лейди Верения изхлипа. - Не мога да ти обещая много, 
защото нямам кой знае какво със себе си, но ще ти принеса жертва! Веднага щом влезем в 
Тшенуда, преди да съм прекрачила прага на дома си! 

Богът-шут се замисли за момент и кимна. 


- Така да бъде! Но помни, правя го само защото мразя Ташкет да отнема живота на 
същества, чиято съдба лично надзиравам! Не мога да ти дам много, тъй като и ти не 
жертваш нищо ценно, но... - Той щракна с пръсти и изчезна. 

Сцената се раздвижи. Киол удари лъва през гърдите. Само че сега острието му бе 
обгърнато в ярки пламъци и звярът агонизиращо изрева. Не бликна кръв - просто тялото 
се разпадна на големи ледени парчета. 

Ринглас изумено погледна оръжието си, но нямаше много време да му се чуди - друг 
лъв налиташе отдясно. 

Запиши си кодова дума ЖЕРТВА и мини на 247. 

Ринглас изтича извън храстите, зае бойна стойка и предизвикателно се провикна: 

- (Хей, Симаут! 

Почти веднага торнадото му отвърна с тътнещ глас: 

- “Какво искаш, смъртна буболечко? 

- Теб, безмозъчен вихър! Херк ме прати да те намеря и да ти кажа, че те 
предизвиквам на двубой! 

- (Какво? - Смехът на Симауг звучеше така, сякаш се търкалят камъни., даже не 
точно камъни, а 

неколкотонни скали, които се блъскат една 6 друга. 

- „Аз съм син на Херк от... една смъртна! - Ринглас не отстъпи и милиметър от 
позицията си. - Херк ми обеща да получа твоя пост, ако успея да се справя с теб в честен 
двубой! 

- Полубог си, значи, а? И претендираш за истинска божествена позиция! Глупава 
смъртна буболечка! Ще те смачкам! 

Ако лейди Верения има статуйка на Шетии, мини на 291. 


В противен случай продължаваш на 44. 

Ринглас внезапно се озова в богато обзаведена стая без прозорци. В камината гореше 
огън, а на люлеещо се кресло до нея бе седнал някакъв старец, който бавно се надигна от 
мястото си. Личеше си, че като по-млад е бил величествен мъж - дори сега бе огромен, 
макар и прегърбен от възрастта, могъщи мускули изпъваха дрехите му и крачката му бе 
лека и пружинираща. 

- Значи Ташкет удържа на обещанието си? - Старецът се засмя хрипливо. - Радвам се 
да те видя, носителю на Вълшебните доспехи! Може ли да ги... докосна? 

Ринглас извади Киол от ножницата и церемониално му го подаде. 

- Колко отдавна беше... - Старецът прокара костеливата си длан по острието. - 
Велики магии са вложени в него... Три дни топяхме метала със заклинания и огън, три 
месеца го закалявахме в пещите... 


- “Ти си създал Киол? 

- “Ати какво мислеше? И четирите доспеха съм ковал с ей тези ръце! Мислиш ли, че 
бих обвързал съдбата си с нещо, което не съм създал аз самият? Той ме усеща, не виждаш 
ли? 

И наистина - дълбоко в острието на Киол припламваха червени искрици всеки път, 
когато пръстите на стареца гальовно се допираха-го метала. 

- “Къде трябва да отида, за да те освободя, майсторе? - Ринглас сведе глава в 
стилизиран поклон. 

- Бяха времена, когато наистина ме наричаха Майстор! Сега вече не заслужавам тази 
чест... - Последва унил смях. - Не, мечоносецо... Отдавна се отказах и от името, и от 
титлата си - щом разбрах, че не съм успял да се спася от... Както и да е. Има един град 
далеч в Безименните равнини. Там се издига Вечната кула. Трябва да влезеш в нея, да 
стигнеш до най-горния й етаж и да вземеш от ковчежето, което се намира там, един 
скъпоценен камък. Силни магии ще те подкрепят, защото отиваш там по моя воля... Но те 
няма да са ти достатъчни да изпълниш поръката ми. Големи опасности те дебнат по пътя, 
през големи трудности трябва да преминеш... Донеси ми камъка от онова ковчеже и аз ще 
бъда свободен да продължа по пътя си към Отвъдното. 

- “Тъй да бъде! - Кимна Ринглас. - Готов съм! 

Старецът му подаде Киол, погледна го изпитателно и разтвори ръце. От дланните му 
бликнаха потоци синя светлина, които обвиха мечоносеца като саван. Когато светлината 
угасна, ларегордският магьосник бе сам в стаята си. 

Мини на 11. 


300. 


Няколко минути, след като Ринглас и Ханко се бяха настанили в кръчмата, лейди 
Верения разплаканп дотича до масата им. 

- “Какво се е случило? - Ринглас смаяно я погледна и я притисна към гърдите си. 

- Всичко беше напразно! - Тя закри лицето си с ръце. - Толкова опасности 
преминахме... Той е мъртъв! Починал е снощи и... Ташкет, бъди милостив към душата му! 

Ханко въздъхна тежко. 

- “Можеше да й кажеш! - Обвинително го погледна 

Ринглас. - Толкова път бихме, а ти дори да не споменеш, че брат и е мъртъв! 

- “По-добре беше тя да го научи от баща си, а не от някакъв си наемен воин! - Ханко 
сви рамене. - Съжалявам, лейди... Нямаше начин да му помогнем! Най-добрите лечители 
на Тшенуда се стараеха поне да запазят живота му до идването Ви, но, уви, Вие се 
забавихте твърде много! 

Лейди Верения само изстена. 

Двамата бардове се спогледаха. Не бяха очаквали историята им да достигне до такъв 
печален край. Черният Певец несигурно сведе поглед. Чия беше победата в този дуел, 
запита се той. И беше ли нечия, изобщо? 


Мелърн решително каза: 
- „Всичко щеше да приключи така, ако... 
Мини на 143. 


ДАННИ ЗА ТИЛДАР И РИНГЛАС 
1. РИНГЛАС МЕЧОНОСЕЦЪТ 


1. ПРЕРАЗКАЗ НА "РИНГЛАС МЕЧОНОСЕЦЪТ“ 

Хоръханд, Уинсуорд, Абандомен и Харуейв са четирима известни мечоносци от 
Тилдар-ам-Рот и големи приятели. Веднъж те се натъкват на омагьосан ларегодски 
дворец, който, изглежда крие някаква голяма тайна... От двореца те изнасят четирите 
вълшебни доспехи - ризница, щит, меча Киол и Четирирогия шлем, които си поделят. 
Разкриването на тайната, която изисква наличието и на четирите доспехи на едно място, 
те оставят за друг път. Очакват ги велики подвизи... Харуейв умира в бой, Абандомен 
изчезва и тайната, както изглежда, завинаги ще си остане скрита зад Кристалната врата. 

Години след това, когато остаряват, Хоръханд и Уинсуорд основават собствени школи 
за мечоносци. Една вечер те се напиват в "Орловата халба" и се хващат на бас, според 
който ще купят един на друг най-мизерните момчета-роби, които намерят на пазара - и 
басът печели онзи от тях, чието хлапе успее да победи на Турнира след няколко години. 

Така Хоръханд се "сдобива" с Ринглас, а Уинсуорд получава Брейкру. 

За всеобщо изумление и двете хлапета се превръщат в изключителни бойци - 
времената на героите-мечоносци се завръщат, ако може така да се каже. Малко преди 
Турнира обаче Ринг и Брейк научават, че залог в онзи бас са Киол и Четирирогия шлем - 
най-големите съкровища на учителите им. И за да не разваляг старото приятелство на 
двамата, младежите устройват не битка, а театрален спектакъл, в края на който "достигат" 
равен резултат. Единствено Хоръханд и Уинсуорд се досещат за този номер и след 
известни спорове връчват на учениците меча и шлема. 

Почти веднага след това лорд Вингругър наема Ринглас да придружи сина му до 
Драконовите планини. Оказва се обаче, че Вингругър има наум да възкреси 
Седмоцветните богове с помощта на магическа жертвена плоча от храма на Сивия Бог, 
намиращ се в една долина в планината. Ринглас и Естор фар Вингругър осуетяват този 
план. 

Ринглас се завръща в Тилдар, за да открие, че междувременно учителите са получили 
съобщение от Абандомен, изпаднал в беда край Кристалната врата - и тръгва на помощ. 

Абандомен всъщност е поставил клопка за Хоръханд и Уинсуорд, защото иска да се 
добере до вълшебните доспехи и да отвори Вратата. Той вече дори притежава ризницата 
на Харуейв. 

За щастие Ринглас пристига навреме, за да осуети плановете му - и двамата с Брейкру 
разкриват тайната на старинните текстове, издълбани на един камък край вратата. Оказва 
се, че прочутият митичен герой Тилрод, убил някога Седмоцветните, всъщност "е бил" 
двамата приятели Тил и Род. Така Ринг и Брейк отварят Кристалната врата и достигат до 
съкровището зад нея - двата драконови коня на Тил и Род и Чашата на боговете. 


Лорд Вингругър не се е отказал от зловещите си планове и прави втори опит за 
възкресяване на боговете в планината Набрул, където се опитва да пресели боговете в 
тялото на собствения си син! 

Ринглас и Брейкру за щастие пристигат навреме и осуетяват и този ужасяващ план. 
Нещо повече - с помощта на Чашата на боговете те успяват завинаги да изхвърлят 
Седмоцветните богове от Земното царство, а Вингругър сам се хвърля в огъня и умира. 

Естествено, след този подвиг славата на Брейкру и Ринглас се разнася навсякъде по 
света. 


2. РИНГЛАС - ЕКИПИРОВКА, ВЪОРЪЖЕНИЕ И Т.Н. 


Ринглас притежава меча Киол - изключително оръжие, изработено от розова 
ларегодска стомана - и ризницата, също част от Вълшебните доспехи. 

Конят му Златогрив е драконов кон - единият от двата, открити зад Кристалната врата. 
Какво представлява, можеш да видиш на корицата например. Важно е да знаеш, че 
драконовият кон се храни с МЕСО, а не с трева и з00, изключително добре се био с 
помощта на ноктестите си лапи и острието на опашката си и по принцип винаги се намира 
някъде около господаря си, когото открива с помощта на магия, дори ако Ринглас бъде 
скрит дълбоко в земята (както се случва в "Чашата на боговете" примерно). 


П. ДИСЕРТАЦИЯ ВЪРХУ ТИЛДАРСКАТА ИМПЕРИЯ 


1. ГЕОГРАФИЯ НА ЗЕМНОТО ЦАРСТВО 

Обитаваният от Ринглас свят е разделен на три континента, най големият от които еи 
място на настоящите действия. 

Граница на север са планините Гринлонд, отвъд които започва зоната на вечния студ - 
безкрайна заледена равнина, обитавана само от дребни животни и пребиваващи на 
границата на смъртта племена. 

Голямата пълноводна река Уейрлит извира от Гринлонд и пресича континента открай 
докрай. От западната й страна е разположена Тилдарската империя, а от източната - 
ТПиеш. 

Тилдар достига до края на континента и обхваща и наскоро завладените Крайни 
острови. Долу на юг, от източната страна на Уейрлит пък е малкото кралство Рандован. 

Тесен проток дели Рандован и Тилдар от Черния континент, където, както подсказва и 
името му, живеят негри. Черният е слабо проучен и макар през последните години 
немалка част от робите да са докарвани оттам, по принцип може да се приеме, че за 
целите на тази игра той буквално не съществува. 

Въпреки че това няма значение за "Сага за Ринглас", трябва да се спомене, че столица 


на Гилдарската империя е Гер-ам-Ниат, а на Тшет - Шетершолт. 
2. ИСТОРИЧЕСКИ ДАННИ 


Първоначално Земното царство (както го наричат тилдарците и тшетците) е било 
обитавано от диви номадски племена. Възникването на Ларегод, първоначално като 
търговско средище, поставя началото на Ларегодската империя, обхващала навремето 
целия континент. По-късно Тшет се отцепва и добива самостоятелност, а след още 
няколко века Ларегод загива и на негово място се появява Гилдарската империя. Рандован 
- извънредно стар град - се отделя от Тшет много по-късно. 

Тъй като това се споменава в играта, логично е да се отбележи, че както самата 
Тилдарска империя, така и град Тилдар-ам-Рот се управляват от триумвират - съвет на 
трима лордове за града (и император-регенти за империята). Признакът за принадлежност 
към кастата на лордовете с право за наследяване на подобен пост е приставката "Вин" към 
фамилното име (така от Хазър се получава Винхазър примерно). 


3. РЕЛИГИЙ 

Това, което винаги трябва да се има предвид, когато се говори за религии в света на 
Ринглас, е, че боговете там по подобие на древногръцките и древноримски божества 
ДЕЙСТВИТЕЛНО СЪЩЕСТВУВАТ и могат да се появяват в Земното царство в реални 
тела. 

В Ларегод са съществували три основни религиозни течения: култът към Сивия Бог, 
култът към Дома на Боговете и култът на Змията. 

Ларегодските магьосници убиват Сивия Бог и от тялото му създават ужасяващите 
Седмоцветни богове, които са основната причина за разцепването на империята и потапят 
Тилдар в жесток терор за векове. Едва Тил и Род успяват да ги изхвърлят от Земното 
царство. Сивият бог е бил злобен, но справедлив и с чувство за хумор. Обикновено е 
изобразяван като разкривено от гневен смях лице. Седмоцветните са били само зли... 
Понякога за последователите им се казва, че следват Пътя на Боговете и за символ служи 
съответната ларегодска руна, означаваща точно това. 

Култът на Змията, въпреки приливите и отливите, които изпитва, има, общо взето, 
постоянна власт и в Тилдар, и в Тшет. Великата змия, която се материализира само 
веднъж на няколко десетки години, е изключително могъща богиня - и доста опасна, ако 
това е въпросът. Като жрици й служат само жени, които придобиват и способността да се 
превръщат на змии. 

В Тшет от самото начало е на почит Домът на Боговете, съставен от доста шантаво 
семейство божества. След отхвърлянето на Седмоцветните богове, Тилдар също се 
присъединява към този култ и именно той е използван в основата на тази книга. 

Домът на Боговете е съставен от Бащата на Всички божества Хорк (отъждествяван със 
Слънцето) и Майката-богиня Сиул (Луната), чиито деца са всички останали в 
митологията: Златният Бик Ишмот, господар на Земното царство, който се разпорежда с 
живота; Черната Хиена Ташкет, богът на Смъртта и Подземното царство, който отваря 
Вратата към Отвъдното за мъртвите; Маскираният Шут Шетш, бог на късмета и съдбата; 


както и множество други по-маловажни божества като осемте сестри Шутри, които се 
разпореждат с годишните времена или бога на менестрелите Мелърн. 

КОДОВИ ДУМИ 1 


ССР РАВНИ РААДИЕ ВИКАТ РОСА АКО ААСНЕЕТИНВЕ НЕЩА С ГРНАЦ Е УТА 


В този древен свят, разположен кой знае КЪДЕ и КОГА, боговете са 
истински! И В навечерието на Възраждането на Златния Бик, един 
прочут мечоносец ще трябВа да се срещне с повечето от тях - и да ги 
победи! 

Симаут, ужасяващият Крал на бурите, трябва да падне под меча му. 
Повелителят на Прохода трябва да преклони глава пред него, Ташкет, 
Богът на Подземното царство, да Коленичи. И само тогава той ще 
може да разруши тяхната Кървава интрига и да отведе лейди Верения 
на сигурно място В Тшенура... и навреме, за да може тя да спаси брат 

си от смърт. 


Още преди да излезе книгата за него, 
той е Вече легенаа. 
Първият български герой от ранга на Конан и Фафъра Вече Втора 


година е на страниците на МЕГАИГРА, а най-сетне получи и честта да 
си има самостоятелна история! 


Без умора той Върти славния си меч Киол, Воюва0ки за слава, чест... и 
пари. И за сигурността на Клиента си. Както Всеки друг мечоносец от 


Тилдар-ам-Рот. Само че ТОЙ не е редови боец, а Победителят на 


Турнира, Убиецът на СедмоцВетните богове, Носителят на Вълшебните 


"Ринадлас Пичоносейзаи! 


